
ΐ 1. ΕΚΠΑΐΛρντικηΝ 


Εκπαίδευση 

Εμπρός για 
απεργιακό αγώνα 
διάρκειας 

σελ. 6 



Συνέδριο ΣΥΡΙΖΑ 

Πορεία μετατροπής 
σε ενιαίο κόμμα του 
πολιτικού «ρεαλισμού» 
σελ. 11 

Συρία 

Προ των πυλών 
η ιμπεριαλιστική 
εισβολή 

σελ. 13 

Αφιέρωμα 
Τα Ιουλιανά του 
1965 

σελ. 14 


Να σταματήσουμε το χουντικό νόμο της Απείθειας 


Στα μέσα Ιουλίου η εργοδο¬ 
σία στο καφενείο «ΚΑΦΕΝΑΙ» της 
Θεσσαλονίκης αναγγέλλει αιφνι¬ 
διαστικά στους εργαζόμενους το 
κλείσιμο της επιχείρησης εντός 
δύο εβδομάδων λόγω οικονομι¬ 
κών προβλημάτων. Στην πραγματι¬ 
κότητα σχεδίαζε να ανοίξει μία νέα 
εταιρία, με άλλη επωνυμία, για να 
αποφύγει τα χρέη και να απολύσει 
όσους εργαζομένους τόλμησαν να 
διεκδικήσουν τα δικαιώματά τους. 
Στις 17 Ιουλίου οι εργαζόμενοι κερ¬ 
δίζουν με τα προσωρινά ασφαλι¬ 
στικά μέτρα στο Ειρηνοδικείο την 
απαγόρευση κάθε μεταβολής της 
κατάστασης του «ΚΑΦΕΝΑΙ». 

Η εργοδοσία κάνει ένα βήμα 
παραπάνω οδηγώντας την αντιπα¬ 
ράθεση στα άκρα: Στις 5 Αυγού- 
στου κλείνει το κατάστημα, παρα¬ 
βιάζοντας τα ασφαλιστικά μέτρα 
και απολύει εκδικητικά και κατα¬ 


χρηστικά 3 εργαζόμενες. Τρεις μέ¬ 
ρες μετά καταθέτει ψευδείς μηνύ¬ 
σεις, με αποτέλεσμα την σύλληψη 
μιας εργαζόμενης και ενός συνδι¬ 
καλιστή, μέλους του Δ.Σ. του Συν¬ 
δικάτου Επισιτισμού Τουρισμού 
Θεσ/νίκης με την αιτιολογία της 
συκοφαντικής δυσφήμησης και της 
απειλής. Οι συνάδελφοι κρατού¬ 
νται με αυτόφωρο, ενώ λόγω της 
άρνησής τους να δώσουν αποτυ¬ 
πώματα τους φορτώνουν και την 
κατηγορία της απείθειας! 

Στη δίκη που γίνεται λίγες μέρες 
μετά, κι ενώ οι ψευδείς κατηγορίες 
της εργοδότριας για συκοφαντική 
δυσφήμιση και απειλή καταρρέουν 
σαν χάρτινος πύργος και οι δύο συ¬ 
νάδελφοι αθωώνονται, οι δύο συ¬ 
νάδελφοι καταδικάζονται σε ποινή 
φυλάκισης ενός χρόνου με τριετή 
αναστολή για απείθεια. Το σκεπτι¬ 
κό της δικαστικής απόφασης στη¬ 


ρίχτηκε σε προεδρικό διάταγμα της 
περιόδου της χούντας. Κάθε σύ¬ 
μπτωση μόνο τυχαία δεν είναι! 

Η πρωτοφανής αυτή απόφαση 
δεν πρέπει να μείνει αναπάντητη. 
Με μια εκστρατεία ενημέρωσης, με 
τον διαρκή αγώνα μας, να σταμα¬ 
τήσουμε το χουντικό αυτό νόμο. 
Γιατί οδηγεί προς μια επικίνδυνη 
και στοχευμένη επίθεση ποινικο- 
ποίησης, τρομοκράτησης και απα¬ 
γόρευσης του εργατικού κινήματος 
και των σωματείων του. Μια επιχεί¬ 
ρηση ενταγμένη στην προσπάθεια 
οικοδόμησης ενός Κράτους Έκτα¬ 
κτης Ανάγκης στα όρια μιας δικτα¬ 
τορίας, με διαρκείς Πράξεις Νο¬ 
μοθετικού Περιεχομένου και πρα¬ 
ξικοπήματα τύπου ΕΡΤ, ως τα μο¬ 
ναδικά μέσα για την διάσωση της 
χούντας της συγκυβέρνησης ΝΔ- 
ΠΑΣΟΚ και του σάπιου καπιταλι¬ 
στικού συστήματος. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 


Σεπτέμβριος 2013 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


Είόριστη στη Σιβηρ ία 

Συγγραφέας: Μαργκαρέτε Μπρούμερ-Νόυμαν 
Χρονολογία έκδοσης: Νοέμβριος 2006 
Σελίδες: 284 


Μ ΑΡ ΓΚ Α ΡΕΤΕΝΟΫΜΑΝ 


ΕΞΟΡΙΣΤΗ 
ΣΤΗ ΣΙΒΗΡΙΑ 



Οι Εκδόσεις Εργατική Πάλη επανεκδίδουν το 
βιβλίο της Μαργκαρέτε Μπρούμερ-Νόυμαν, 
Εξόριστη στη Σιβηρία , που είχε πρωτοκυκλο- 
φορήσει στη χώρα μας από τις Εκδόσεις Νέοι 
Στόχοι πριν πολλά χρόνια. Στο βιβλίο της η 
Νόυμαν εξιστορεί την ιστορία της σύλληψης 
του συζύγου της και τις προσωπικές οδυνηρές 
εμπειρίες της στις σταλινικές φυλακές και στρα¬ 
τόπεδα. Επίσης, μέσα από την προσωπική της 
μαρτυρία αποκαλύπτεται ένα μέρος της ασύλ¬ 
ληπτης θηριωδίας του Σταλινισμού. Όπως και 
το έργο Ο κατηγορούμενος , του Αλεξάντερ Βά- 
ισμπεργκ-Συμπύλσκι, αυστριακού σοφού που 
γνώρισε παράλληλη τύχη με την Νόυμαν (τις 
σταλινικές διώξεις και την παράδοση στη Γκε¬ 


στάπο), αποτελεί μια από τις πιο αξιόλογες και 
αξιόπιστες μαρτυρίες για μερικές πτυχές της με¬ 
γάλης «εκκαθάρισης», της φοβερής σταλινικής 
τρομοκρατίας των χρόνων 1936-1938. Η γεν¬ 
ναία φωνή της Νόυμαν, όπως και άλλων, βο¬ 
ήθησε να αποκαλυφθεί το μέγεθος των θυμά¬ 
των των σταλινικών «εκκαθαρίσεων», κομμου¬ 
νιστές αντιπολιτευόμενοι ή ανύποπτοι αθώοι 
ή ακόμα και πιστοί οπαδοί του Στάλιν και του 
σταλινικού καθεστώτος, που υπολογίζονται σε 
δέκα ως είκοσι εκατομμύρια άτομα! Και μ 5 αυτή 
την έννοια είναι μια τεράστια προσφορά στην 
αλήθεια, στο παγκόσμιο εργατικό κίνημα και το 
Σοσιαλισμό. 

Από το οπισθόφυλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πιαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@ο1ν<ΐ€.£Γ 










































Σεπτέμβριος 2013 


Η άΠΟΨή ΜΑΣ 


Εργατική Πάλη 3 


Εφιάλτης Κατασχέσεων 
και Πλειστηριασαών 


Μ προστά στη μαζική κατα¬ 
κραυγή που προκάλεσαν 
τα πρώτα δημοσιεύματα 
στην αρχή του καλοκαι¬ 
ριού για άρση της απαγόρευσης πλειστη- 
ριασμών πρώτης κατοικίας, Σαμαράς και 
Βενιζέλος επιχείρησαν με καθησυχαστι- 
κές δηλώσεις να κερδίσουν λίγο χρόνο, 
ν’ αποφύγουν το άνοιγμα ενός ακόμη με¬ 
τώπου. Όμως κι αυτές είχαν την ίδια μη¬ 
δενική αξιοπιστία όπως όλες οι προηγού¬ 
μενες για «τελευταία μέτρα», «ανάπτυξη» 
κ.λπ. Λίγο αργότερα, οι ίδιοι επεξεργάζο¬ 
νταν το σχέδιο των πλειστηριασμών που 
θα παρουσιάσουν στους δανειστές μέσα 
στον Σεπτέμβριο, υπακούοντας έτσι στην 
απαίτηση της Τρόικας για άνοιγμα του 
θέματος χωρίς καθυστέρηση. 

Έτσι, από τον Σεπτέμβριο ξεκινάνε κα¬ 
τασχέσεις ακινήτων ακόμα και για μικρά 
χρέη στην εφορία (π.χ. για όσους οφεί¬ 
λουν τον ενιαίο φόρο ακινήτων), ενώ από 
την 1/1/2014 θα ξεκινήσουν και οι πλει- 
στηριασμοί πρώτων κατοικιών. Οι αλλα¬ 
γές που φαίνεται ότι ετοιμάζονται είναι: 
α) Να αρθεί η προστασία της πρώτης ή 
μοναδικής κατοικίας, που μέχρι σήμερα 
προστατευόταν ανεξάρτητα από το ύψος 
της οφειλής, την ιδιότητα του οφειλέτη 
αλλά και του δανειστή (τράπεζα ή ιδιώ¬ 
της), για αντικειμενική αξία μέχρι 200.000 
ευρώ. Εκτιμάται ότι έτσι θα βγουν στο 
σφυρί 7.000 ακίνητα, που έχουν κατασχε¬ 
θεί ως το 2008. Η συγκυβέρνηση ισχυ¬ 
ρίζεται ότι αυτά είχαν χρήση εμπορική 
ή άλλη εκτός της πρώτης κατοικίας, με 
τους ιδιοκτήτες τους να επωφελούνται 
της προστασίας για να μην αποπληρώ¬ 
νουν τα δάνειά τους, β) Ένα άλλο κρι¬ 
τήριο μπορεί να είναι το ύψος του δα¬ 
νείου ή το ποσοστό του που έχει απο¬ 
πληρωθεί. Διαφορετικά θα αντιμετωπι¬ 
στεί όποιος χρωστά π.χ. το 80% του δα¬ 
νείου του από κάποιον που έχει αποπλη¬ 
ρώσει το αντίστοιχο ποσοστό, γ) Με την 
πιθανολογούμενη «πενταετή προστα¬ 
σία της κύριας κατοικίας», θα μπορούν 
να βγουν στο σφυρί περίπου 25.000 ακί¬ 


νητα που είχαν κατασχεθεί μέχρι το 2008 
και για τα οποία είχαν ξεκινήσει διαδικα¬ 
σίες πλειστηριασμού, που στη συνέχεια 
«πάγωσαν», δ) Μέχρι σήμερα, οι εφορί¬ 
ες προχωρούν σε κατασχέσεις ακινήτων 
αλλά σπάνια ολοκληρώνεται η διαδικα¬ 
σία με πλειστηριασμούς (π.χ. το ακίνητο 
δεν μπορεί να πουληθεί σε τιμή χαμηλό¬ 
τερη της αντικειμενικής αξίας, παρά μόνο 
εάν προηγηθούν δύο άγονοι πλειστηρια- 
σμοί). Τώρα, το υπουργείο Οικονομικών 
θέλει να εξαλείψει αυτά τα «εμπόδια», 
που εν τέλει προστατεύουν τον οφειλέτη. 

Ταυτόχρονα, σε εφιάλτη εξελίσσο¬ 
νται για μισθωτούς, συνταξιούχους και 
ελεύθερους επαγγελματίες οι κατασχέ¬ 
σεις και πλειστηριασμοί για χρέη στην 
Εφορία - και τα οποία έχουν εκτιναχτεί 
λόγω της κρίσης, της τρομακτικής μείω¬ 
σης των εισοδημάτων και των απανωτών 
χαρατσιών. Τα νέα ληξιπρόθεσμα χρέη 
προς την Εφορία, που δημιουργήθηκαν 
μέσα στο 2012, έφτασαν τα 13 δις, ενώ 
στο 5μηνο του 2013 συσσωρεύτηκαν 3 
δις επιπλέον (στην πλειοψηφία τους χα¬ 
ράτσια που έληξαν το 2012). Πάνω από 
2 εκ. νοικοκυριά έχουν ληξιπρόθεσμες 
οφειλές, που το συντριπτικά μεγαλύτερο 
μέρος τους είναι μέχρι 3.000 ευρώ. 

Η κατάσχεση μισθών και συντάξε¬ 
ων (από λογιστήρια των επιχειρήσεων, 
ασφαλιστικά ταμεία, τραπεζικούς λογα¬ 
ριασμούς) προβλέπεται για οφειλές που 
ξεκινούν μόλις από τα 300 ευρώ. Μέχρι 
σήμερα προστατεύεται το ποσό του μι¬ 
σθού και της σύνταξης μέχρι τα 1.000 
ευρώ το μήνα (μεθοδεύεται η συρρίκνω¬ 
σή του). Ποινικές διώξεις προβλέπονται 
για οφειλές πάνω από 5.000 ευρώ. Πρό¬ 
σφατα δε η συγκυβέρνηση: (α) Καθιέρω¬ 


σε τη δυνατότητα ηλεκτρονικής ειδοποί¬ 
ησης για κατασχέσεις μισθών, συντάξεων, 
επιδομάτων, ενοικίων, επιδοτήσεων και 
άλλων εισοδημάτων, (β) Θα λειτουργή¬ 
σει Μητρώο Τραπεζικών Λογαριασμών, 
διασυνδέοντας τα πληροφοριακά συστή¬ 
ματα του φοροελεγκτικού μηχανισμού με 
τα πληροφοριακά συστήματα των τρα¬ 
πεζών, για να εντοπίζονται λογαριασμοί 
προς... ξάφρισμα. (γ) Χάνεται η «τμημα¬ 
τική διευκόλυνση» των ληξιπρόθεσμων 
χρεών σε περίπτωση «εκπρόθεσμης κα¬ 
ταβολής» και το υπουργείο Οικονομι¬ 
κών μπορεί να δώσει «εντολή παρακρά¬ 
τησης», δηλαδή να προχωρήσει σε κατα¬ 
σχέσεις μισθών και συντάξεων, (δ) Δημι- 
ουργείται Κέντρο Είσπραξης Ασφαλιστι¬ 
κών Οφειλών, όπου περνούν τα ληξιπρό¬ 
θεσμα χρέη προς τα ασφαλιστικά ταμεία 
για ποσά πάνω από 5.000 ευρώ και επι¬ 
ταχύνονται οι διαδικασίες «αναγκαστι¬ 
κής είσπραξης». Το μέτρο ήδη ισχύει για 
τις οφειλές προς τον ΟΑΕΕ και το ΙΚΑ, 
ενώ από 1η Γενάρη 2014 θα συμπεριλάβει 
τον ΟΓΑ (αγρότες) και το ΕΤΑΑ (αυτοα¬ 
πασχολούμενοι επιστήμονες). 

Ταυτόχρονα, τα «κόκκινα» στεγαστι¬ 
κά δάνεια (σε καθυστέρηση πάνω από 3 
μήνες) εμφανίζουν συνεχή επιδείνωση, 
φτάνοντας στο 20,2% της συνολικής μά¬ 
ζας των στεγαστικών δανείων στα οποία 
οι τραπεζίτες έχουν εγγράψει υποθήκες. 
Περίπου 16 δις ευρώ υπολογίζονται τα 
υπόλοιπα των στεγαστικών δανείων σε 
«καθυστέρηση» ή πλήρη αδυναμία απο¬ 
πληρωμής. [Τα αντίστοιχα επιχειρημα¬ 
τικά δάνεια ξεπερνούν τα 21 δις ευρώ 
(στοιχεία Σεπτεμβρίου 2012).] 

Έχει μάλιστα ξεκινήσει το «σπάσιμο» 
αυτών των δανείων σε ειδικευμένες εται¬ 


ρίες, που δηλ. τ’ αγοράζουν από τις τρά¬ 
πεζες πολύ χαμηλότερα από την ονομα¬ 
στική τους αξία (π.χ. ένα δάνειο ύψους 
100.000 ευρώ για μόλις 30.000) και στη 
συνέχεια απαιτούν από το δανειολήπτη 
να καταβάλει την ονομαστική αξία του 
κεφαλαίου και των τόκων! Πρόκειται 
κυριολεκτικά για εταιρίες-γύπες, που 
θα πέσουν πάνω στους εργαζόμενους 
και τα φτωχά λαϊκά στρώματα για να ξε¬ 
σκίσουν ό,τι μπορούν! 

Μια γεύση του τι μας περιμένει είναι 
το τσουνάμι πλειστηριασμών που έχει 
χτυπήσει εκατομμύρια Ισπανούς από το 
2008: από τότε έχουν εκδοθεί πάνω από 
400.000 διαταγές έξωσης και έχουν ανα¬ 
γκαστεί να εγκαταλείψουν τα σπίτια τους 
πάνω 250.000 ενοικιαστές και ιδιοκτήτες 
σπιτιών και γραφείων. Από τις αρχές του 
2013, κατά μέσο όρο περίπου 500 νοικο¬ 
κυριά χάνουν το σπίτι τους κάθε μέρα! 
Και την ίδια στιγμή υπάρχουν 3,4 εκ. 
άδεια σπίτια σ’ όλη τη χώρα (σχεδόν το 
14% των σπιτιών στην Ισπανία), η πλει¬ 
οψηφία των οποίων ανήκει στις τράπε- 
<ες. 

Είναι επείγουσα ανάγκη να οργανώ¬ 
σουμε και ν’ αναπτύξουμε ένα μαζικό, 
αποφασιστικό κίνημα, στις γειτονιές και 
παντού, με επιτροπές και κινητοποιήσεις, 
ώστε καμία εργατική και λαϊκή οικογέ¬ 
νεια, κανένας μισθωτός και συνταξιούχος 
να μην ξεσπιτωθεί για να χορτάσουν αίμα 
τα όρνια των τραπεζών, των εισπρακτι¬ 
κών εταιριών, των απαλλοτριωτών κάθε 
περιουσίας και αξιοπρέπειάς μας για χάρη 
των Στουρναραίων και της Τρόικας. Στον 
πόλεμο τους, που μας παίρνουν τα πά¬ 
ντα, ν’ απαντήσουμε πόλεμο, με τη δική 
μας αλληλεγγύη και ανυποχώρητο αγώ¬ 
να, συνδέοντας αυτή την πάλη με την 
ανάγκη ριζικής διαγραφής χρεών για 
τους εργαζόμενους και τα φτωχά λαϊκά 
στρώματα, κατάργησης των χαρατσιών, 
εθνικοποίησης κάτω από εργατικό έλεγ¬ 
χο των τραπεζών, που τις έχουμε χρυσο¬ 
πληρώσει... για να μας γδέρνουν και να 
μας πετάνε στον δρόμο! 



Η καπιταλιστική βαρβαρότητα... 

με ιην γλώσσα ίων αριθμών 


Ύ" Τ 8η Σεπτεμβρίου έχει καθιερωθεί ως παγκόσμια ημέ- 


1 | ρωταθλήτρια» για ακό- 


1 1 ρα για την εξάλειψη του αναλφαβητισμού, που ανα- 


νν 1 1 μη ένα μήνα παρέμεινε η 


Απαράγεται συνεχώς όχι μόνο σε φτωχές αλλά και 


' ' -X -X Ελλάδα στο επίπεδο της 


στις ανεπτυγμένες χώρες. Η εξάπλωση αυτής της μάστιγας 


ανεργίας, καθώς το 25,6% του ενεργού 


στην εποχή της «παγκοσμιοποίησης» αποτυπώνεται στα τε¬ 


πληθυσμού είναι άνεργοι, ενώ στους νέ¬ 


λευταία στατιστικά στοιχεία: περίπου 793 εκ. ενήλικες στον 


ους κάτω των 25 ετών το ποσοστό φθά¬ 


κόσμο, στην πλειοψηφία τους νεαρά κορίτσια και γυναίκες, 


νει στο αστρονομικό 62,9%. Και όλα αυτά 


δεν ξέρουν να διαβάζουν ούτε να γράφουν. Σε έντεκα χώ¬ 


τον μήνα Μάιο, όπου παραδοσιακά τα 


ρες, ένα ποσοστό μεγαλύτερο από το 50% των ενηλίκων εί¬ 


ποσοστά ανεργίας μειώνονταν λόγω των 


ναι αναλφάβητο. Περίπου 67 εκ. παιδιά σχολικής ηλικίας δεν 


προσλήψεων για την τουριστική περίοδο. 


παρακολουθούν μαθήματα στην πρωτοβάθμια εκπαίδευση 


Όμως και οι λίγοι και «τυχεροί» που έχουν 


και 72 εκ. έφηβοι, που θα πρέπει να φοιτούν στον πρώτο κύ¬ 


ακόμα δουλειά, δουλεύουν επί της ουσί¬ 


κλο της δευτεροβάθμιας, δεν μπορούν ν’ ασκήσουν το δι¬ 


ας «τζάμπα». Σύμφωνα με στοιχεία της 


καίωμά τους στη μόρφωση. Ανάμεσα στις τραγικές επιπτώ¬ 


επιθεώρησης εργασίας και του ΙΚΑ, μό¬ 


σεις που έχουν προκαλέσει οι πολιτικές των Μνημονιών τα 


λις το ένα τρίτο των εργαζομένων παίρνει 


τελευταία χρόνια, είναι και η αύξηση του αναλφαβητισμού 


τον μισθό του κανονικά. Συγκεκριμένα, 


στην Ελλάδα. Βάσει έκθεσης της ΕιπΌδΗί, η Ελλάδα κατέ¬ 


από τους περίπου 1,8 εκ. μισθωτούς μό¬ 


χει την 8η θέση ανάμεσα στις χώρες της Ευρώπης όσον αφο¬ 


λις 700.000 πληρώνονται στην ώρα τους. 


ρά την εγκατάλειψη του σχολείου. Περίπου 5.000 με 7.000 


Αυτή τη στιγμή στην Ελλάδα υπολογίζε¬ 


παιδιά εγκαταλείπουν κάθε χρόνο το σχολείο τους, και ενώ 


ται ότι 1,2 εκ. εργαζόμενοι αμείβονται με 


οι πτυχιούχοι στην Ελλάδα ανέρχονται σε 1.265.168, ο αριθ¬ 


καθυστέρηση από 3 ως και 12 μήνες, ενώ 


μός εκείνων που έχουν εγκαταλείψει το σχολείο χωρίς να 


μόλις το περασμένο καλοκαίρι 1 εκ. εργα¬ 


πάρουν απολυτήριο γυμνασίου ή δημοτικού φτάνει τα 3,8 


ζόμενοι δεν πήραν όπως επιβάλλει ο νό¬ 


εκατομμύρια. 


μος το επίδομα αδείας. 



Ε ίκοσι χρόνια μετά τη λήξη των συγκρούσεων 
στην πρώην Γιουγκοσλαβία εξακολουθεί να αγνο¬ 
είται η τύχη 14.000 ατόμων, ανακοίνωσε το περι¬ 
φερειακό συντονιστικό όργανο των ενώσεων των οικο¬ 
γενειών αγνοουμένων. Η ανακοίνωση αναφέρει ότι πε¬ 
ρίπου 40.000 άτομα εξαφανίστηκαν στη διάρκεια των 
συγκρούσεων στην πρώην Γιουγκοσλαβία, εκ των οποί¬ 
ων οι 30.000 στη Βοσνία-Ερζεγοβίνη. Υπάρχουν όμως 
και αγνοούμενοι σε φαινομενικά δημοκρατικές χώρες, 
οι οποίες δεν βρίσκονται σε εμπόλεμη κατάσταση. Από 
5.500 έως 6.000 άνθρωποι εξαφανίζονται κάθε χρόνο 
από τις φαβέλες του Ρίο και η αστυνομία πάντα αδια¬ 
φορεί. Σύμφωνα με το Ινστιτούτο Δημόσιας Ασφάλειας 
του Ρίο ντε Τζανέιρο, κάθε μέρα εξαφανίζονται τουλάχι¬ 
στον 15 άνθρωποι: το 2011 ήταν 5.482 και πέρυσι έφτα¬ 
σαν τους 5.934. Πρόσφατη έρευνα του ακαδημαϊκού 
Φάμπιο Αραούζο, αναφέρει ότι τα τελευταία 20 χρό¬ 
νια στο Ρίο ντε Τζανέιρο, 92.000 άνθρωποι έχουν εξα¬ 
φανιστεί, στην πλειονότητά τους κάτοικοι κάποιας πα- 
ραγκούπολης. «Η αστυνομία είναι εξαιρετικά βίαιη, το 
ίδιο και οι πολιτοφυλακές των παραστρατιωτικών που 
επιδίδονται στους εκβιασμούς και το ναρκεμπόριο. Εί¬ 
ναι αυτές οι δύο ομάδες —συχνά σε συνεργασία— που 
ευθύνονται για τις εξαφανίσεις», δήλωσε ο Αραούζο. 

Δολοφονία 19χρονου 

Για ένα εισιτήριο μας παίρνουν τη ζωή 
Κάτω η Χούντα που δολοφονεί! 



Τ ο βράδυ της 14ης Αυγούστου, κατά τη δι¬ 
άρκεια ελέγχου σε τρόλεϊ, στο κέντρο του 
Περιστεριού, ο 19χρονος Θανάσης Κανα- 
ούτης βρήκε τραγικό θάνατο, επειδή δεν 
είχε εισιτήριο. Έπειτα από έντονο διαπληκτισμό με 
τον ελεγκτή, ο νεαρός βρέθηκε εκτός οχήματος, βα¬ 
ριά τραυματισμένος στο κεφάλι. Αμέσως μεταφέρθη¬ 
κε στο νοσοκομείο Αγία Όλγα και έπειτα στο Γενικό 
Κρατικό, όπου εξέπνευσε τα ξημερώματα της επομέ¬ 
νης. 

Το σενάριο που διατυμπάνιζαν τα ΜΜΕ είναι ότι 
ο ελεγκτής τράβηξε τον 19χρονο από την μπλούζα, 
για να μην αποβιβαστεί. Ότι αυτός ξέφυγε και έτρεξε 
προς την πόρτα, πάτησε το μπουτόν κινδύνου, το όχη¬ 
μα επιβράδυνε και με το άλλο χέρι έσπρωξε ν’ ανοίξει 
την πόρτα. Όταν άφησε το μπουτόν, η πόρτα έκλεισε, 
με αποτέλεσμα να πιαστεί το πόδι του. Στην προσπά¬ 
θεια ν’ απεγκλωβιστεί, έπεσε... Μια φρικτή ανακοί¬ 
νωση του ΟΑΣΑ ευθαρσώς κατηγορεί τον θανόντα 
ότι ξυλοκόπησε τον ελεγκτή και έναν επιβάτη, παρα¬ 
βίασε την πόρτα και πήδηξε απ’ το όχημα. «Συνέπεια 
της αψυχολόγητης κίνησης του νεαρού... ήταν ο σο¬ 
βαρός τραυματισμός του», αναφέρει χαρακτηριστικά. 
Οδηγός και ελεγκτής συνελήφθησαν για ανθρωπο¬ 
κτονία εξ αμέλειας και με εισαγγελική απόφαση αφέ- 
θησαν ελεύθεροι! 

Οι μαρτυρίες αποκάλυψαν τι πραγματικά συνέβη: 
1. Ο ελεγκτής ζήταγε επιτακτικά το εισιτήριο, ενώ 
ο 19χρονος επέμενε ότι είναι άνεργος (όπως και η οι- 
κογένειά του). Απειλούσε ότι θα τον πάει στην αστυ¬ 
νομία, του έσκισε τη μπλούζα και στη συνέχεια επε- 
νέβη και ο οδηγός για να ενισχύσει τον «υπερβάλλο- 
ντα ζήλο» του. 

2. Ο πραγματογνώμονας που όρισε η οικογένεια 
συμπέρανε ότι ο νεαρός, στη φάση της συμπλοκής με 
τον ελεγκτή ήταν εγκλωβισμένος (με την πλάτη στη 


μεσαία πόρτα). Αγνωστο γιατί, ο οδηγός άνοιξε ξαφ¬ 
νικά την πόρτα, το παιδί έπεσε στο κενό με την πλάτη 
και τραυματίστηκε θανάσιμα. Επιβάτες έχουν καταθέ¬ 
σει ότι «ο νεαρός ωθήθηκε», δηλ. σπρώχτηκε. Δύο φί¬ 
λες του νεαρού, που ήταν μαζί του, είπαν ότι ο ελε¬ 
γκτής είχε ανοιχτούς λογαριασμούς με τον 19χρονο, 
ότι μπαίνοντας στο όχημα πήγε σχεδόν κατ’ ευθείαν 
και επιθετικά σ’ αυτόν, ενώ άφησε τις ίδιες να κατέ- 
βουν, παρότι δεν είχαν εισιτήρια. 

Διαδηλώσεις, συγκεντρώσεις, πορείες, συναυλί¬ 
ες διαμαρτυρίας πραγματοποιήθηκαν στο Περιστέρι 
και σε μεγάλες πόλεις. Αρκετός κόσμος συγκεντρώ¬ 
θηκε την επόμενη μέρα στην Τροχαία Περιστεριού, 
ενώ το ίδιο βράδυ περίπου 400 άτομα πραγματοποίη¬ 
σαν αυθόρμητα πορεία από το σημείο της δολοφονίας 
προς τον σταθμό του μετρό Αγ. Αντώνιος. Εντυπωσι¬ 
ακή ήταν η συμμετοχή στην πορεία που πραγματοποι¬ 
ήθηκε την ώρα της κηδείας του Θανάση, όπου χιλιά¬ 
δες κόσμου τον συνοδέυσαν στην τελευταία του κα¬ 
τοικία. Μικρής έκτασης επεισόδια έδωσαν το πράσι¬ 
νο φως στα ΜΑΤ, που είχαν προκλητικά περικυκλώ- 
σει την περιοχή, να επέμβουν και να προσάγουν περί¬ 
που δέκα νέους, ενώ το ίδιο βράδυ «σκούπισαν» τη μι- 
κροφωνική που είχε στηθεί στην πλατεία του Περιστε¬ 
ριού, μαζεύοντας όποιον βρήκαν μπροστά τους. Πα¬ 
ρόμοια συνέβησαν στη Θεσσαλονίκη: σε φυλάκιση 12 
μηνών, με 3ετή αναστολή, καταδικάστηκαν δεκατρείς 
συναγωνιστές για «διακεκριμένες φθορές», επειδή 
έγραφαν συνθήματα διαμαρτυρίας! Μαζικότατη ήταν 
και η πορεία στις 27/8 στο Περιστέρι. 

Ο Θανάσης Καναούτης, ένα ακόμα θύμα του σά¬ 
πιου συστήματος, της απάνθρωπης πολιτικής των 
Μνημονίων, της Νέας Χούντας της συγκυβέρνησης 
και της Τρόικας, του Κράτος «Έκτακτης Ανάγκης» 
που ισοπεδώνει κάθε δικαίωμα, ελευθερία, αξιοπρέ¬ 
πεια! Που ψηφίζει μνημόνια με φρενήρεις ρυθμούς, 
για να τα εφαρμόσει με κτηνώδη καταστολή: επιτά¬ 
ξεις, χημικά και ξύλο σε διαδηλώσεις, βασανισμοί στα 
κρατητήρια, στρατόπεδα συγκέντρωσης, προσαγω¬ 
γές άνευ λόγου. Που καθημερινά χύνει ρατσιστικό και 
ακροδεξιό δηλητήριο με τις κραυγές για «Νόμο και 
Τάξη», οπλίζοντας το χέρι των τραμπούκων, όπως των 
ελεγκτών που ξεφτιλίζουν και δολοφονούν για ένα ει¬ 
σιτήριο. 

Εξέγερση παντού είναι το όπλο μας, για ν’ ανατρέ¬ 
ψουμε αυτή τη χούντα και ν’ ανοίξουμε το δρόμο σε 
μια κοινωνία όπου η ανθρώπινη ζωή θα είναι πρώτη 
προτεραιότητα. 


Αθωώθηκε ο δάσκαλος Στέφανος Γκουλιώνης 


Σ τις αρχές Αυγούστου, το α’ βάθμιο πειθαρχι¬ 
κό συμβούλιο της Περιφερειακής Διεύθυνσης 
Εκπαίδευσης Θεσσαλίας απάλλαξε τον συνά¬ 
δελφο Στ. Γκουλιώνη από την κατηγορία της «ανάρ¬ 
μοστης συμπεριφοράς εκτός υπηρεσίας» και αυτός 
επανήλθε στη θέση του (ειδικό δημοτικό σχολείο για 
παιδιά με αυτισμό στη Γιάννουλη Λάρισας). Ο συνά¬ 
δελφος είχε συλληφθεί στις 25 Μαρτίου 2012, σε κι¬ 
νητοποίηση ενάντια στις πολιτικές του μνημονίου, 
κατά τη διάρκεια της παρέλασης στη Λάρισα. Κατα¬ 
δικάστηκε πρωτόδικα σε οχτώ μήνες με αναστολή, 
με τη συνήθη σε τέτοιες περιπτώσεις στημένη κατη¬ 
γορία της «αντίστασης κατά της αρχής». 

Από τα τέλη του 2012 μπήκε σ’ εφαρμογή το 
νέο πειθαρχικό δίκαιο για τους δημόσιους υπαλλή¬ 
λους (εμπνεύσεως του υπουργού της ΔΗΜΑΡ Μα- 
νιτάκη), με βάση το οποίο οποιοσδήποτε υπάλληλος 
μπορεί να τεθεί σε αυτοδίκαιη αργίας, μετά από απλή 
παραπομπή σε πειθαρχικό συμβούλιο για «ανάρμο¬ 
στη συμπεριφορά εντός ή εκτός υπηρεσίας», «έλλει¬ 
ψη αφοσίωσης στην πατρίδα και τη δημοκρατία» και 
πολλά άλλα του αντιδραστικού δημοσιοϋπαλληλι¬ 
κού κώδικα (Ν. 4057/2012). Ο υπάλληλος παραμένει 
σε αργία μέχρι να τελεσιδικήσει η υπόθεση, δηλαδή 
καταργείται το τεκμήριο της αθωότητας, ενώ κατά 
τη διάρκεια της αργίας αμείβεται μόνο με το 1/3 του 
μισθού του. Έτσι, ο συνάδελφος παραπέμφθηκε στο 


πειθαρχικό και τέθηκε σε αυτοδίκαιη αργία τον πε¬ 
ρασμένο Απρίλιο. 

Στα νέα πειθαρχικά δεν συμμετέχει πλέον κανέ¬ 
νας εκπρόσωπος των εργαζομένων, αλλά μόνο δικα¬ 
στές και διορισμένοι αντιπρόσωποι του κράτους. Η 
υπόθεση του συναδέλφου πήρε μεγάλες διαστάσεις, 
αφού ήταν από τις πρώτες που εκδίκασαν τα νέα πει¬ 
θαρχικά (ουσιαστικά ποινικοποιώντας την πολιτική- 
συνδικαλιστική δράση), ενώ είχε προηγηθεί και κα¬ 
ταδίκη του στο ποινικό δικαστήριο. 

Η συμπαράσταση στον συνάδελφο ήταν μεγά¬ 
λη, ξεπερνώντας τα όρια της Θεσσαλίας και των εκ¬ 
παιδευτικών. Αποκορύφωμα η διαδήλωση στις 4/7 
στη Λάρισα, ημέρα εκδίκασης της υπόθεσης στο πει¬ 
θαρχικό. Συμμετείχαν πάνω από 2.000 άτομα, κυρί¬ 
ως εκπαιδευτικοί -αρκετοί από Αθήνα και Θεσσα¬ 
λονίκη με πούλμαν- αλλά και εργαζόμενοι και νε¬ 
ολαία της πόλης. Η αθώωση του συναδέλφου είναι 
μια πολύ σημαντική επιτυχία του κινήματος και προ¬ 
ηγούμενο για άλλες παρόμοιες υποθέσεις. Ο αγώνας 
όμως πρέπει να συνεχιστεί, για την τελική αθώωσή 
του στο ποινικό εφετείο και την επιστροφή των μι¬ 
σθών που άδικα του παρακρατήθηκαν, αλλά και μέ¬ 
χρι την κατάργηση του αντιδραστικού εκτρώματος 
Μανιτάκη και του δημοσιοϋπαλληλικού κώδικα. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


επίκαιρη... 

Υγεία κατά Άδωνι: ασθενείς σε... διαθεσιμότητα 

Μια μισάνθρωπη εκστρατεία «εξυγίανσης» της Υγείας 
ανέλαβε ο νέος υπουργός Άδωνις Γεωργιάδης. Με ανακοί¬ 
νωσή (5/8) έβαλε λουκέτο σε 8 δημόσια νοσοκομεία, 5 στην 
Αθήνα και 3 στη Θεσσαλονίκη, καθώς και στο Ινστιτούτο 
Έρευνας Νοσημάτων Θώρακος, Υγιεινής και Ασφάλειας της 
Εργασίας (ΙΕΝΘΥΑΕ) στη Θεσσαλονίκη. Ταυτόχρονα μείω¬ 
σε κατά 332 εκ. ευρώ τα λειτουργικά έξοδα των νοσοκομεί¬ 
ων για το 2014. 

Οι 1.618 εργαζόμενοι των 8 νοσοκομείων και του ΙΕΝΘΥ- 
ΑΕ και ακόμα 217 από την κεντρική υπηρεσία του υπουργεί¬ 
ου Υγείας, έχουν ενταχθεί από τις 23/8 σε κινητικότητα. Πι¬ 
στός στις ακροδεξιές του ιδέες, ο γνωστός μας «Μπουμπού- 
κος» πραγματοποίησε μια κινηματογραφική εκκένωση των 
8 νοσοκομείων και μεταφορά των ασθενών σε άλλα, με χει- 
ρουργημένους ασθενείς να «απαγάγονται», χωρίς να ενημε¬ 
ρωθούν ούτε οι ίδιοι ούτε οι θεράποντες ιατροί, ενώ κουβα¬ 
λήθηκαν σαν τσουβάλια! Ταυτόχρονα άρχισαν να εμφανί¬ 
ζονται σοβαρές δυσλειτουργίες στα εναπομείναντα ανοιχτά 
νοσοκομεία, αφού οι σχεδιασμοί για τις εφημερίες τους έγι¬ 
ναν στο γόνατο, την ίδια στιγμή που προστέθηκαν τα περι¬ 
στατικά απ’ τα νοσοκομεία που έκλεισαν. Για τις υγειονομι¬ 
κές μονάδες που έκλεισαν ειπώθηκε ότι θα λειτουργούν κά¬ 
ποιες σαν Κέντρα Υγείας και κάποιες σαν μονάδες του ΕΟ- 
ΠΥΥ. Ταυτόχρονα, ο Άδωνις εκβιάζει και για την παράδοση 
του νοσοκομείου της Θήρας σε ιδιώτη μέσω ΣΔΙΤ! 

Όλα αυτά είναι όμως μόνο η αρχή, καθώς με τις νέες απο¬ 
λύσεις έρχεται και δεύτερος γύρος εκκενώσεων νοσοκομεί¬ 
ων. Η Υγεία από βασική ανάγκη μετατρέπεται σε προνόμιο, 
αφού από Σεπτέμβριο θα απαιτείται εισιτήριο 25 ευρώ για ει¬ 
σαγωγή στα δημόσια νοσοκομεία, το ίδιο για ασφαλισμένους 
και ανασφάλιστους. Κανίβαλος μέχρι το τέλος, ο Γεωργιά¬ 
δης απαίτησε και από τα νοσοκομεία της χώρας λεπτομερή 
στοιχεία για τη νοσηλεία και εξέταση μεταναστών σ’ αυτά, 
για να υποβοηθήσει την αντιμεταναστευτική εκστρατεία 
της κυβέρνησης. Οι νοσοκομειακοί γιατροί μέσω της ΠΟΕ- 
ΔΗΝ πραγματοποίησαν τετράωρη στάση εργασίας την Πα¬ 
ρασκευή 23 Αυγούστου, με μαζική συγκέντρωση διαμαρτυ¬ 
ρίας στο Υπουργείο Υγείας, όπου συμμετείχαν περίπου 3.000 
εργαζόμενοι. 

« 902 »: «ταξικές» απολύσεις και αγοραπωλησίες 

Ολοκληρώνεται πλέον η πώληση του «902». Η Ραδιοτη¬ 
λεοπτική ΑΕ (εταιρεία του ΚΚΕ, που είχε στην κατοχή της 
τον ραδιοφωνικό και τηλεοπτικό σταθμό και την ιστοσελί¬ 
δα 902 .§γ) μεταβιβάστηκε στον Μάκη Τριανταφυλλόπουλο 
της «Ζούγκλας». Ήδη ο Τριανταφυλλόπουλος βρίσκεται σε 
επαφές με δημοσιογράφους για να στελεχώσει το νέο κανάλι. 

Ο νέος ιδιοκτήτης έθεσε όρο να του παραδοθεί η Ραδι¬ 
οτηλεοπτική ΑΕ «καθαρή», δηλαδή χωρίς εργαζομένους. 
Αυτό σημαίνει πως οι 48 εργαζόμενοι του «902» (τηλεοπτι¬ 
κού και ραδιοφωνικού) απολύονται. Κι επειδή αυτό είναι πα¬ 
ράνομο, αφού η εταιρεία θα μεταβιβαστεί εν λειτουργία, η 
ηγεσία του ΚΚΕ επέλεξε το παρακάτω σχέδιο: οι εργαζόμενοι 
χωρίστηκαν σε δύο ομάδες και περνάνε σε δύο κομματικές 
επιχειρήσεις, απ’ όπου και θα απολυθούν ώστε, σύμφωνα με 
την ηγεσία του ΚΚΕ, να μην... χάσουν εργασιακά τους δικαι¬ 
ώματα! Όσον αφορά τους 4 εργαζομένους της ιστοσελίδας 
«902 .§γ», θα υποβάλουν παραιτήσεις και θα επαναπροσλη- 
φθούν με αμοιβή τον «μέσο εργατικό μισθό» που προβλέπει 
το νέο καταστατικό του ΚΚΕ (600-800 ευρώ). Η ίδια μέθο¬ 
δος (παραιτήσεις, επαναπρόσληψη με τον προαναφερόμενο 
μισθό) θα εφαρμοστεί για όσους εργαζόμενους απομείνουν 
στον Ριζοσπάστη όταν ολοκληρωθούν οι απολύσεις. 

Παράλληλα, η διεύθυνση του 902 άρχισε ήδη συζητήσεις 
με τους εργαζομένους που θα απολυθούν, από τους οποίους 
ζητείται ν’ αποδεχτούν κούρεμα τουλάχιστον κατά 40% των 
οφειλών σ’ αυτούς. 

Έτσι, η ηγεσία του ΚΚΕ όχι μόνο απολύει, αλλά και βοή¬ 
θησε τον Τριανταφυλλόπουλο (εκκρεμούν μηνύσεις σε βά¬ 
ρος του από απλήρωτους υπαλλήλους του) ν’ αγοράσει κο- 
ψοχρονιά τρία νέα μέσα επικοινωνίας. Το ΚΚΕ θέλει να που¬ 
λήσει τον τηλεοπτικό «902» έναντι 10 εκ. ευρώ, όμως συμβι¬ 
βάζεται και στα 7 (4 για την άδεια και τα 3 για τον μηχανο¬ 
λογικό εξοπλισμό και τις υποδομές δικτύου).Ένα πολύ σημα¬ 
ντικό θέμα είναι ότι έτσι το ΚΚΕ πουλάει με κερδοσκοπικούς, 
καπιταλιστικούς όρους ένα περιουσιακό στοιχείο (συχνότη- 
τα/άδεια) που του είχε παραχωρηθεί δωρεάν από το κράτος! 

ΕΡΓΑΖΟΜΕΝΟΙ 


Εργατική Πάλη 5 


<§> 


ΕΡΤ 

Ο αγώνας μπορεί και πρέπει να συνεχιστεί 



Σ κάνδαλο-μνημείο της 
αθλιότητας αλλά και 
επικινδυνότητας της συ- 
γκυ β έρ νη ση ς συν ιστά 

η προσπάθειά της να «λειτουρ¬ 
γήσει» πραξικοπηματικά το ζό- 
μπι της «Δημόσιας Τηλεόρασης» 
(Δ.Τ.). Ενώ οι απολυμένοι της ΕΡΤ 
που συνεχίζουν τον αγώνα, εξα¬ 
σφάλιζαν ότι αυτή ήταν το μονα¬ 
δικό ελληνικό ραδιοτηλεοπτικό 
δίκτυο με παρουσία στη φλέγό¬ 
μενη Μέση Ανατολή (βλ. ανακοί¬ 
νωσή τους στις 29/8), κυριολεκτι¬ 
κά δεν υπάρχει παρανομία και με- 
θόδευση που δεν χρησιμοποιούν ο 
Καψής και η συμμορία του για να 
κάμψουν την αντίστασή τους και 
να επιβάλλουν την εκτρωματική 
Δ.Τ. 

Όπως π.χ. καταγγέλει η Πα¬ 
νελλήνια Ομοσπονδία Ενώσε¬ 
ων Συντακτών (ΠΟΕΣΎ), ο δια¬ 
γωνισμός για την «μεταβατική» 
Δ.Τ. ακυρώθηκε από τους ίδιους 
που τον προκήρυξαν, έγιναν προ¬ 
σλήψεις εκτός της λίστας επιτυ- 
χόντων, ενώ πολλοί καλούνταν 
να εργαστούν χωρίς καν να έχουν 
υπογράψει σύμβαση, δηλ. «μαύ¬ 
ρα» - κι αυτό από τους αρμόδιους 
ενός υποτίθεται δημόσιου οργα¬ 
νισμού! Επίσης, όπως κατήγγειλε 
ο ΣΥΡΙΖΑ: (α) Έχουν υπογραφεί 
μυστικές συμβάσεις με τις Τηλε¬ 
οπτικές Επιχειρήσεις Α.Ε. (δΐικϋο 
Παιανίας), Όί§εα, ΟΤΕ Α.Ε. κ.α., 
που προσφέρουν υπηρεσίες, εξο¬ 
πλισμό ή προσωπικό για τη «λει¬ 
τουργία» της Δ.Τ, χωρίς να εί¬ 
ναι γνωστό ποιος υπογράφει αυ¬ 
τές τις συμβάσεις, ποια είναι τα 
ανταλλάγματα ή να έχει γίνει κά¬ 
ποιος διαγωνισμός, (β) Δημοσιο¬ 
γράφοι, τεχνικοί κ.α. απασχολή¬ 
θηκαν στη μετάδοση προγράμμα¬ 
τος της Δ.Τ. σε απευθείας συνενό- 
ηση με τον Καψή ή τον Γκίκα Μά- 
ναλη, χωρίς να έχουν προηγουμέ¬ 
νως υπογράψει σύμβαση. Ποιος 
είναι ο κ. Μάναλης; Είχε τοποθε¬ 
τηθεί τον Απρίλιο από την τρικομ- 
ματική στην ΕΡΤ ως... διευθύνων 
σύμβουλος! Έμπιστος του εφοπλι¬ 
στή Ρέστη (γνωστό αρπακτικό), 
διετέλεσε στέλεχος του διαβόητου 
άνδρου λαμογιών ΤΑΙΠΕΔ. Τώρα 
στήνει το έκτρωμα της Δ.Τ. με την 
«ομάδα» του. (γ) Από το «μαύρο» 
στην ΕΡΤ στις 11/6, τα δικαιώμα¬ 
τα μετάδοσής της αθλητικών γε¬ 


γονότων, διατέθηκαν ή επιτράπη- 
κε να διατεθούν σε ιδιωτικά κανά¬ 
λια έναντι άγνωστου ανταλλάγ¬ 
ματος. Κραυγαλέα λεηλασία δη¬ 
μόσιου χρήματος από τους «ιδιώ¬ 
τες επενδυτές» και τα συγκυβερ- 
νώντα φιλαράκια τους! 

Τέλος, όσοι κατέθεσαν αίτη¬ 
ση για «μεταβατική» απασχόλη¬ 
ση στη Δ.Τ. (βλ. παρακάτω), βρέ¬ 
θηκαν αντιμέτωποι με «θολές» 
συμβάσεις που περιέχουν πληθώ¬ 
ρα παρατυπιών (π.χ. δεν υπάρχει 
ποσό αμοιβής κ.α.). 

Με λίγα λόγια: αν ποτέ λει¬ 
τουργήσει κάποια Δ.Τ. ή ΝΕΡΙΤ 
(αρκετά αμφίβολο), αυτή θα είναι 
μια νεοχουντικού τύπου ΥΕΝΕΔ, 
πλήρως ελεγχόμενη από τα κυ¬ 
βερνητικά τσιράκια, στελεχωμένη 
από «ημέτερους» του χειρίστου εί¬ 
δους. 

Κρίσιμη η αλληλεγγύη 

Εδώ και βδομάδες, πρακτικά 
δεν υπάρχει καμία συμπαράσταση 
στους εργαζόμενους της ΕΡΤ (ιδι¬ 
αίτερα στο κατειλημμένο ραδιομέ- 
γαρο της Αγίας Παρασκευής και 
στις πολύ αξιόλογες εκδηλώσεις 
που γίνονται εκεί καθημερινά), 
είτε από αλληλέγγυο κόσμο είτε 
από την Αριστερά και το συνδι¬ 
καλιστικό κίνημα. Μια κατάσταση 
που πρέπει να οδηγήσει τους πρω¬ 
τοπόρους αγωνιστές και σε πολι¬ 
τικά συμπεράσματα για την ποιό¬ 
τητα των δυνάμεων που φιλοδο¬ 
ξούν να εκφράσουν ή να ηγηθούν 
στους αγώνες. 

Παράλληλα, έχει δημιουργη- 
θεί σημαντικό πρόβλημα με όσους 
δημοσιογράφους, τεχνικούς κ.λπ. 
έκαναν αίτηση για τη «μεταβατι¬ 
κή» Δ.Τ. ή ξεκίνησαν να δουλεύ¬ 
ουν σ’ αυτή. Πάνω σ’ αυτούς πά¬ 
τησε η συγκυβέρνηση για ν’ απο¬ 
δυναμώσει τον αγώνα, να παρου¬ 
σιάσει όσους αντιστέκονται και 
λειτουργούν την ΕΡΤ ως... εκβια¬ 
στές που μπλοκάρουν την... πρό¬ 
σληψη και εργασία των υπολοί¬ 
πων! Πολύ σωστά η ΠΟΣΠΕΡΤ 
(παρά τις άλλες αδυναμίες της) 
πήρε σαφή θέση κατά αυτών των 
διασπαστικών και ταπεινωτικών 
αιτήσεων. Και αξίζουν κάθε στή¬ 
ριξη οι εργαζόμενοι και δημοσι¬ 
ογράφοι που με το κεφάλι ψηλά, 
όχι μόνο για τη δουλειά αλλά και 
για την αξιοπρέπειά τους, αρνή- 


θηκαν να ζητιανέψουν ψίχου¬ 
λα στα τσιράκια του Καψή, όπως 
τους έσπρωχναν -ως άλλοι μαυ¬ 
ραγορίτες- μεγαλοδημοσιογρά- 
φοι, στελέχη και προϊστάμενοι ή 
και «ρεαλιστές συνάδελφοί» τους 
της πρώην ΕΡΤ! 

Οι επόμενες μέρες είναι κρίσι¬ 
μες. Η συγκυβέρνηση δεν μπορεί 
ν’ ανεχτεί ένα τέτοιο «κέντρο αγώ¬ 
να» όπως η Αγία Παρασκευή, που 
όχι μόνο γελοιοποιεί την Δ.Τ. (έτσι 
κι αλλιώς ξεφτιλισμένη ) αλλά και 
έχει πανελλαδική προβολή και εμ¬ 
βέλεια - πόσο μάλλον με τόσα μέ¬ 
τωπα ανοιχτά. Ασφαλώς και με 
δική της παρέμβαση, η ΕΒΙΙ (Ευ¬ 
ρωπαϊκή Ραδιοτηλεοπτική Ένω¬ 
ση) σταμάτησε τον Αύγουστο να 
μεταδίδει το πρόγραμμα της ΕΡΤ, 
που τώρα βγαίνει μόνο διαδικτυα¬ 
κά. Ετοιμάζει την επέμβαση εισαγ¬ 
γελέα και ΜΑΤ για να σπάσει την 
κατάληψη, όπως δείχνουν οι πρό¬ 
σφατες δηλώσεις Καψή ότι «το να 
κατακρατούν εξοπλισμό ΙΟΟάδων 
εκατομμυρίων ή δεκάδων εκατομ¬ 
μυρίων μόνο και μόνο για μία \νεΐ>- 
ΐν, η οποία μπορεί να βγει από ένα 
διαμέρισμα πολυκατοικίας, αγγί¬ 
ζει τα όρια της πρόκλησης πλέον» 
και ότι η επέμβαση του εισαγγελέα 
«κάποια στιγμή θα καταστεί ανα¬ 
γκαία». 

Από την άλλη, οι εργαζόμενοι 
και δημοσιογράφοι που κρατάνε 
την κατάληψη δεν έχουν καμφθεί, 
μάλιστα φαίνεται να είναι οι πλέον 
πεισμωμένοι και αποφασισμένοι. 
Κατανοούν την ανάγκη μετώπου, 
ειδικά με τους κλάδους που άμεσα 
πλήττονται και συμμετέχουν στις 
κινητοποιήσεις τους (π.χ. στην 
υγεία). Αντικειμενικά, οι δυνα¬ 
τότητες να ενοποιηθούν αυτοί οι 
αγώνες (ξεπερνώντας στην πρά¬ 
ξη την εγκληματική αδιαφορία και 
δειλία των συνδικαλιστικών γρα¬ 
φειοκρατιών) είναι σήμερα πιο με¬ 
γάλες - και σ’ αυτή την περίπτωση 
το δίκιο των εργαζόμενων της ΕΡΤ 
θα ξαναβγεί στην επιφάνεια. Αλ¬ 
λωστε, αργά ή γρήγορα (λόγω και 
πολιτικών εξελίξεων), το έκτρωμα 
της Δ.Τ. ή της ΝΕΡΙΤ δεν θα μπο¬ 
ρεί να σταθεί (αν ποτέ λειτουργή¬ 
σει) και όλο το θέμα θα «επανεξε¬ 
ταστεί», οπότε οι εξελίξεις θα δι¬ 
καιώσουν τους εργαζόμενους της 
ΕΡΤ που θα πάνε με επιμονή τον 
αγώνα μέχρι τέλους. 

Γι’ αυτό πρέπει να στηρίξου¬ 
με τις καταλήψεις της ΕΡΤ και κύ¬ 
ρια του ραδιομεγάρου, προτεοιμά- 
ζοντας μαζί με τους εργαζόμενους 
την υπεράσπισή τους από εισαγγε¬ 
λείς και ΜΑΤ, παλεύοντας για την 
ενοποίηση με όλους τους εργαζό¬ 
μενους, για ένα νέο κύμα αγώνων 
διάρκειας, που θα σαρώσει μαζί με 
τη συγκυβέρνηση και το χουντικό 
παραμάγαζο των Δ.Τ. και ΝΕΡΙΤ, 
τη νέα ΥΕΝΕΔ που θέλουν να μας 
βάλουν να καταπιούμε. 

■ Σταύρος Σκεύος 


& 



Συνεργασία Υοάαίοηβ & λΥπιά 

«Νέα εταιρία» 

ενάντια στους εργαζόμενους 

Οι διοικήσεις των ΨοίΜοηε και \νίη<1 προχω¬ 
ρούν στην υλοποίηση του λεγάμενου “ΝείλνοιΈ 
5Ηαπη§”, ενός έργου συνεγκατάστασης των κε- 
ραιοσυστημάτων τους σε όλο το δίκτυο πλην 
των μεγάλων αστικών κέντρων, προβάλλο¬ 
ντας ως στόχο τη μείωση του λειτουργικού κό¬ 
στους (μισθώματα, γεννήτριες κ.λπ.). Με πρό¬ 
σχημα όμως αυτό το έργο, σχεδιάζουν την ίδρυ¬ 
ση «νέας» εταιρίας, όπου θέλουν να μεταφέρουν 
σημαντικό μέρος των εργαζόμενων τεχνικών των 
δύο εταιριών. Πρόκειται δηλαδή για τη μεταφο¬ 
ρά ενός ακόμη έργου, μαζί με το εμπλεκόμενο 
προσωπικό, σε μια «συνεργαζόμενη» εταιρία, δη¬ 
λαδή μία ακόμη υπεργολαβία, αυτή τη φορά μα¬ 
ζικής κλίμακας και στην καρδιά των δύο εταιρι¬ 
ών, στα τεχνικά τμήματα. 

Το ερώτημα που μπαίνει εύλογα από τους ερ¬ 
γαζόμενους είναι: ποιες οι τεχνικές ανάγκες υπα¬ 
γορεύουν την ίδρυση νέας εταιρίας, όταν το 
έμπειρο και εξειδικευμένο προσωπικό των δύο 
εταιριών έχει ήδη -εδώ και χρόνια- ευρύτα¬ 
τη συνεργασία, σε σειρά εργασιών; Γιατί χρειά¬ 
ζεται μια «νέα» εταιρία, για να κάνουν τη δου¬ 
λειά τους; Προφανώς η ίδρυση της «νέας» εται¬ 
ρίας και η μεταφορά των τεχνικών εκεί δεν υπα¬ 
γορεύεται από την ανάγκη υλοποίησης του έρ¬ 
γου, αλλά αποτελεί μια νέα μεγάλη προσπάθεια 
των δύο διοικήσεων να διασπάσουν το προσω¬ 
πικό, να υπονομεύσουν τα επιχειρησιακά σωμα¬ 
τεία στις δύο εταιρίες και να διαλύσουν τις ερ- {**} 

γασιακές σχέσεις, ώστε να μεγαλώσουν τα κέρδη 
τους που πλήττονται από την οικονομική κρίση 
και τον ανταγωνισμό στον κλάδο (π.χ. στο θέμα 
της ευρυζωνικότητας). 

Όσοι εργαζόμενοι μεταφερθούν στη «νέα» 
εταιρεία, θα βρεθούν σύντομα αντιμέτωποι και 
παρά τις διαβεβαιώσεις των δύο διοικήσεων (που 
είχαν μάλιστα το θράσος να διαφημίσουν την κί¬ 
νησή τους με επίσκεψη στο Σαμαρά το καλοκαί¬ 
ρι, μιλώντας για «επενδύσεις» και «νέες»(!) θέ¬ 
σεις εργασίας, σε μια κίνηση στήριξης του κα- 
ταρρέοντος δίκχεδδ δΐοΓγ!) με ατομικές συμβά¬ 
σεις, μειώσεις μισθών, απλήρωτες υπερωρίες και 
βέβαια απολύσεις, καθώς πολλοί θα «περισσεύ¬ 
ουν» (το έργο συνιστά μια σημαντική οικονομία 
κλίμακος), ενώ στη νέα εταιρία θα είναι πολύ πιο 
ανυπεράσπιστοι απ’ ό,τι στις ενιαίες λΑκΜοηε 
και ννίπά, όπου υπάρχουν και επιχειρησιακά σω¬ 
ματεία. Επίσης, μια τέτοια υπεργολαβία σηματο¬ 
δοτεί μετάλλαξη των δύο εταιριών, με απόλυτα 
κυρίαρχη την εμπορική (και όχι τεχνική) φυσιο¬ 
γνωμία, με όλες τις βαρύτατες συνέπειες που θα 
έχει αυτό στους υπόλοιπους εργαζόμενους που 
θα μείνουν. 

Με βάση τα παραπάνω, τα επιχειρησιακά σω¬ 
ματεία στις δύο εταιρίες διατύπωσαν την κατη¬ 
γορηματική άρνησή τους στη «νέα εταιρεία», 
υποστηρίζοντας παράλληλα ότι το όποιο έργο 
μπορεί και πρέπει να υλοποιηθεί από τους εργα¬ 
ζόμενους σε ΛΑκΜοηε και \νΐη<1. Τον Ιούλιο, τα 
δύο σωματεία, σε συντονισμό μεταξύ τους, προ¬ 
χώρησαν σε περιοδείες στους χώρους εργασίας, 
τοπικές συναντήσεις με τους τεχνικούς εργαζό¬ 
μενους και μαζική δημοσιοποίηση του θέματος 
με δελτία τύπου και επισκέψεις στα κόμματα και 
στο γραφείο του πρωθυπουργού. Μέσα στις επό¬ 
μενες μέρες θα πραγματοποιηθούν Γενικές Συνε¬ 
λεύσεις, όπου τα ΔΣ των δύο σωματείων επιδιώ¬ 
κουν ν’ αποφασιστεί ένα σχέδιο δράσης και κινη¬ 
τοποιήσεων για την αποτροπή της δημιουργίας 
της «νέας εταιρίας». 

Πετούν στο δρόμο 
εκπαιδευτικούς και μαθητές 

Η συγκυβέρνηση ΝΔ-ΠΑΣΟΚ-ΔΗΜΑΡ με 
το κλείσιμο της ΕΡΤ εγκαινίασε μια νέα επο¬ 
χή, που χαρακτηρίζεται από τον ξαφνικό θά¬ 
νατο ολόκληρων δομών του δημοσίου και το 
πέταγμα στην ανεργία εκατοντάδων χιλιά¬ 
δων δημοσίων υπαλλήλων. Η συγκυβέρνηση 
ΝΔ-ΠΑΣΟΚ, αν και αποδυναμωμένη, εφαρ¬ 
μόζει με γοργούς ρυθμούς την πρώτη φάση 
της συμφωνίας με την τρόικα για διαθεσιμό¬ 
τητα συνολικά 25.000 δημοσίων υπαλλήλων 
μέχρι το τέλος του 2013. 

Ο ξαφνικός θάνατος σχολείων και το πέ¬ 
ταγμα χιλιάδων εκπαιδευτικών στην ανεργία 
έχει ήδη ξεκινήσει μέσα στο καλοκαίρι. Συ¬ 
γκεκριμένα, με τον πολυνόμο που ψήφισαν 
στη Βουλή στις 16/7/2013, καταργούν την ει¬ 
δικότητα των σχολικών φυλάκων και 50 ειδι¬ 
κότητες εκπαιδευτικών της Τεχνικής Εκπαί¬ 
δευσης. Το προσωπικό που αντιστοιχεί σε αυ¬ 
τές τις οργανικές θέσεις έχει ήδη τεθεί σε δια¬ 
θεσιμότητα, από τις 22 Ιουλίου, με αμοιβή το 
75% του βασικού μισθού, και αφορά περίπου 
2.200 σχολικούς φύλακες και 2.122 εκπαιδευ¬ 
τικούς. Η διαθεσιμότητα διαρκεί μέχρι 8 μή¬ 
νες, μετά την πάροδο των οποίων ο υπάλλη¬ 
λος απολύεται. Εξαιρούνται από τη διαθε¬ 
σιμότητα υπάλληλοι με ποσοστό αναπηρί¬ 
ας πάνω από 67%, πολύτεκνοι με πάνω από 
4 παιδιά, γονείς με αποκλειστική μέριμνα του 
παιδιού με δικαστική απόφαση, υπάλληλος 
του οποίου ο σύζυγος ή η σύζυγος τίθεται σε 
διαθεσιμότητα με αυτόν τον νόμο. Οι εκπαι¬ 
δευτικοί που εξαιρούνται έχουν μεταταχθεί 
ως διοικητικοί στη Διεύθυνση Εκπαίδευσης 
στην οποία υπάγονταν και παρουσιάστηκαν 
εκεί από την 12η Αυγούστου. Αντίθετα με ό,τι 


ψηφίστηκε αρχικά, έθεσαν τελι¬ 
κά σε διαθεσιμότητα και τους εκ¬ 
παιδευτικούς με μεταπτυχιακούς 
και διδακτορικούς τίτλους. 

Με τα άρθρα 90 και 91 του 
πολυνόμου θεσμοθετείται μόνι¬ 
μη διαδικασία κατάργησης οργα¬ 
νικών θέσεων «που δεν... χρειά¬ 
ζονται» με συνοπτικές διαδικα¬ 
σίες. Χρειάζονται μόνο δύο υπο¬ 
γραφές, του υπ. Διοικητικής Μεταρρύθμισης 
και του αρμόδιου υπουργού. Έτσι θα προκύ¬ 
πτει «πλεονάζον» προσωπικό, το οποίο θα 
μπαίνει σε κινητικότητα/διαθεσιμότητα. Από 
αυτή τη διαδικασία δεν εξαιρούνται πια ούτε 
οι πολύτεκνοι. 

Σ’ αυτή τη λογική, κατακαλόκαιρο, το 
υπουργείο Παιδείας ανακοινώνει ότι 6.028 
εκπαιδευτικοί πλεονάζουν, 4.962 θα μετατα¬ 
χθούν υποχρεωτικά και άγνωστο ποια θα εί¬ 
ναι η τύχη των υπόλοιπων 1.300. Με Υπουρ¬ 
γική Απόφαση λίγο πριν το δεκαπενταύγου- 
στο, χαρακτηρίζει ουσιαστικά πλεονάζουσες 
ολόκληρες ειδικότητες (πληροφορικής, αγ¬ 
γλικών, γαλλικών, γερμανικών, γυμναστικής, 
οικονομίας, δικαίου, καλλιτεχνικών, μουσι¬ 
κής, θεολόγων κ.α.), αφού καλεί όλους τους 
εκπαιδευτικούς που ανήκουν σ’ αυτές να κά¬ 
νουν αίτηση οικειοθελούς αποδοχής του χα¬ 
ρακτηρισμού τους ως πλεονάζοντες και της 
υποχρεωτικής μετάταξής τους στην πρωτο¬ 
βάθμια εκπαίδευση ή σε διοικητικές θέσεις 
των διευθύνσεων δευτεροβάθμιας εκπαίδευ¬ 
σης και των ΙΕΚ. Το υπουργείο προχώρησε 
τελικά σε 3.495 μετατάξεις, που έγιναν κα¬ 
τευθείαν από το γραφείο του υπουργού Παι¬ 
δείας, παρακάμπτοντας τα Υπηρεσιακά Συμ¬ 
βούλια και την αρμόδια υπηρεσία, σε θέσεις 
που ακόμη δεν έχουν συσταθεί. Οι μετατά¬ 
ξεις έγιναν, ανακοινώθηκαν τα ονόματα, δεν 
ανακοινώθηκαν όμως τα μόρια για να υπάρ¬ 
χει έλεγχος. Είναι δικαιολογημένες επομένως 
οι σκέψεις συναδέλφων για μια νέα εποχή πε¬ 
λατειακών σχέσεων. 

Το νομοσχέδιο για το «νέο Λύκειο», που 
ετοιμάζεται να ψηφίσει η κυβέρνηση στις αρ¬ 
χές Σεπτέμβρη, αποτελεί συντριπτικό πλήγ¬ 


μα στη δημόσια δωρεάν εκπαίδευση. Με τις 
πανελλαδικού τύπου εξετάσεις και στις τρεις 
τάξεις, το Γενικό Λύκειο εντατικοποιείται και 
μετατρέπεται ολοκληρωτικά σε εξεταστικό 
κέντρο. Οι ταξικοί φραγμοί θα ενταθούν και 
χιλιάδες μαθητές θα πεταχτούν έξω από αυτό 
μαζί με τους πλεονάζοντες εκπαιδευτικούς 
που θα προκύψουν. Το υπουργείο Παιδείας 
στοχεύει στη μείωση του μαθητικού πληθυ¬ 
σμού των Γενικών Λυκείων για δύο λόγους: 
α) Είναι κυρίαρχος στόχος η στροφή των μα¬ 
θητών προς την επαγγελματική εκπαίδευ¬ 
ση. Καθώς όμως έχουν αποψιλώσει τα ΕΠΑΛ 
(Επαγγελματικά Λύκεια) από πολλές ειδικό¬ 
τητες, σπρώχνουν αναγκαστικά ένα μεγάλο 
κομμάτι της μαθητικής νεολαίας στην κατάρ¬ 
τιση (ΙΕΚ, μεταγυμνασιακά ΙΕΚ που ονομά¬ 
ζονται ΣΕΚ, Κέντρα Δια Βίου Μάθησης, Κο¬ 
λέγια), στην οποία υπάρχουν δίδακτρα ακό¬ 
μη και αν είναι δημόσια. Η παραγωγή φθηνού 
εργατικού δυναμικού μέσω της γενικευμένης 
μαθητείας είναι δεδομένη (μαθητεία από 6 
έως 12 μήνες σε ΣΕΚ, ΙΕΚ, ΕΠΑΛ). 
β) Σε συνδυασμό με την επαναφορά της βά¬ 
σης του 10, επιτυγχάνουν και τον στόχο της 
δραστικής μείωσης των εισακτέων στα Πανε¬ 
πιστήμια και τα ΤΕΙ, με συνέπεια το κλείσιμο 
πολλών από αυτά. 

Οι υπουργοί Αρβανιτόπουλος και Μη- 
τσοτάκης παράγουν με διάφορους τρόπους 
πλεόνασμα εκπαιδευτικών και μαθητών. Μας 
λένε ότι εκπαιδευτικοί και μαθητές περισ¬ 
σεύουμε. Θα τους επιτρέψουμε να μας πετά- 
ξουν έξω από τα σχολεία; 

Τί να κάνουμε 

Με το νέο μνημόνιο που έρχεται με μαθημα¬ 
τική ακρίβεια, οι απολύσεις δημοσίων υπαλ¬ 
λήλων θα φτάσουν ακόμα και τις 300.000, οι 
παροχές σε παιδεία, υγεία, πρόνοια θα πέ¬ 
σουν στο μισό και ακόμη πιο κάτω, θα έχου¬ 
με περαιτέρω μειώσεις μισθών και συντάξε¬ 
ων, κατασχέσεις σπιτιών και κούρεμα ακόμα 
και των μικρών καταθέσεων. Για να μπορέσει 
η κυβέρνηση να εφαρμόσει όλα τα παραπά¬ 
νω, θα καταργήσει κάθε έννοια κοινωνικού, 
πολιτικού, συνδικαλιστικού δικαιώματος και 


ατομικής ελευθερίας. 

Για να αντιμετωπίσουμε λοιπόν και οι εκ¬ 
παιδευτικοί μια τέτοια κατάσταση χρειάζεται 
ένας αγώνας διαρκής και αποφασιστικός, με 
προϋποθέσεις: 

1) Ο αγώνας να μη μείνει κλαδικός, αλλά 
να διευρύνουμε το μέτωπο, με τους εργαζό¬ 
μενους σε ΕΡΤ, ΟΤΑ, υγεία κ.α., με τους δα¬ 
σκάλους, αλλά και με μαθητές, γονείς, φοιτη¬ 
τές. Θα πρέπει επίσης να χτίσουμε ένα μέτω¬ 
πο αλληλεγγύης όλης της κοινωνίας για τον 
αγώνα των εκπαιδευτικών. 

2) Μέσα από γενικές συνελεύσεις να 
βγουν επιτροπές αγώνα ή απεργιακές επι¬ 
τροπές, που θα αναλάβουν: α) να ενημερώ¬ 
νουν τους συναδέλφους, β) να υλοποιούν τις 
αποφάσεις των συνελεύσεων (διοργάνωση 
κινητοποιήσεων, συγγραφή κειμένων, εξορ¬ 
μήσεις, ανάρτηση πανό κ.τ.λ.), γ) να χτίζουν 
τις συμμαχίες με άλλους θίγόμενους κλάδους 
και με ευρύτερα κομμάτια της κοινωνίας, με 
εξορμήσεις σε άλλους χώρους δουλειάς, κα¬ 
λέσματα για κοινές επιτροπές αγώνα, κοινές 
προκηρύξεις, διοργάνωση κοινών κινητοποι¬ 
ήσεων ή παρεμβάσεων κ.α., δ) να φροντίζουν 
να ενισχύεται διαρκώς το αγωνιστικό κλίμα. 

Οι επιτροπές αυτές πρέπει να είναι ανοι¬ 
χτές, να μπορούν να αποφασίζουν αλλά και 
πρέπει να λογοδοτούν ανά πάσα στιγμή στις 
γενικές συνελεύσεις. Με τον τρόπο αυτό θα 
δραστηριοποιηθούν περισσότεροι συνάδελ¬ 
φοι. Επίσης, θα πρέπει οι επιτροπές να συ¬ 
ντονίζονται σε επίπεδο πόλης και πανελλαδι¬ 
κά. Δηλαδή, πρέπει να πάρει η βάση των εκ¬ 
παιδευτικών στα χέρια της και την οργάνω¬ 
ση και την εκπροσώπηση του αγώνα, έτσι 
ώστε να περιοριστούν πιθανές προσπάθει¬ 
ες ξεπουλήματος από τις παρατάξεις του κυ¬ 
βερνητικού συνδικαλισμού και της ρεφορμι¬ 
στικής αριστεράς (βλέπε ξεπούλημα απεργί¬ 
ας τον Μάη). 

Το Δ.Σ. της ΟΛΜΕ δεν έβγαλε εισήγη¬ 
ση προς τις γενικές συνελεύσεις, με ευθύνη 
του ΠΑΜΕ (2 έδρες), της ΔΑΚΕ (2 έδρες) και 
της ΠΑΣΚ (Ιέδρα) — οι δύο πρώτες πρότει- 
ναν 48ωρη απεργία σε διαφορετικές ήμερο- 


“Νέο εξεταστικό” ή... σχολείο χωρίς μαθητές 


Ν έο εξεταστικό-καρ μανιόλα για 
τους μαθητές, ετοιμάζεται να περά¬ 
σει στις αρχές Σεπτέμβρη η συγκυ¬ 
βέρνηση και ο υπουργός Παιδείας Αρβανι¬ 
τόπουλος. Πρόκειται για το λεγόμενο «νέο 
Λύκειο», που ετοιμαζόταν ήδη από το 2011, 
επί υπουργίας Α. Διαμαντοπούλου, εμπλου¬ 
τισμένο με επιπλέον διατάξεις. 

Η χρονική περίοδος που επιλέχθηκε από 
την κυβέρνηση, ενώ είναι φανερή η έναρξη 
ενός νέου γύρου επίθεσης στην εκπαίδευση 
(ίσως της πιο σκληρής μέχρι τώρα), με κα¬ 
ταργήσεις σχεδόν των μισών ειδικοτήτων 
στα τεχνικά Λύκεια και χιλιάδες απολύσεις 
εκπαιδευτικών, προϊδεάζουν ακόμα και τον 
πιο ανυποψίαστο για το περιεχόμενο του 
νέου νομοσχεδίου. 

Το νέο σύστημα πρόκειται να εφαρμο¬ 
στεί άμεσα για τους μαθητές της Α Λυκείου. 
Βασικά του σημεία είναι: 

α) Μετατροπή του σχολείου σε απέρα¬ 
ντο εξεταστικό κέντρο. Η μείωση των μα¬ 
θημάτων στις εισαγωγικές εξετάσεις από 
έξι σε τέσσερα είναι μάλλον λεπτομέρεια. 
Σε πλήρη διάσταση με την επίσημη δικαι- 
ολόγηση του υπουργείου, που υποτίθεται 
σκοπεύει «να χτυπήσει τον εξεταστικοκε- 
ντρικό χαρακτήρα του Λυκείου»(!), οι εξε¬ 


τάσεις για την πρόσβαση από τη μια τάξη 
στην άλλη, καθώς και για τη λήψη του απο¬ 
λυτηρίου θα έχουν πλέον πανελλαδικό χα¬ 
ρακτήρα. Μόνο τα μισά θέματα θα επιλέγο¬ 
νται από τον οικείο καθηγητή, ενώ τα άλλα 
μισά από τράπεζα θεμάτων και Ειδικό Ορ¬ 
γανισμό Εξετάσεων, που θα ιδρυθούν γι’ 
αυτό τον σκοπό. Αντί για μια φορά δηλαδή, 
οι μαθητές θα καλούνται να δίνουν τέσσε¬ 
ρις φορές πανελλαδικές εξετάσεις (μαζί μ’ 
αυτές για την πρόσβαση στην τριτοβάθμια). 
Αυτό σε απλά ελληνικά σημαίνει πέταγμα 
τεράστιου αριθμού μαθητών έξω από την 
εκπαιδευτική διαδικασία, αφού πολύ λίγοι 
πλέον θ’ αντέχουν σ’ αυτό τον αγώνα δρό¬ 
μου μέχρι τη Γ’ Λυκείου. 

β) Κάθετη μείωση των εισακτέων στην 
τριτοβάθμια εκπαίδευση. Λιγότεροι μαθη¬ 
τές άρα και λιγότεροι επιτυχόντες. Επιπλέ¬ 
ον, οι βαθμοί πρόσβασης και στις τρεις τά¬ 
ξεις θα συνδιαμορφώνουν, μαζί με τις τελι¬ 
κές εξετάσεις, τον βαθμό πρόσβασης στο 
Πανεπιστήμιο, δυσκολεύοντας ακόμα πε¬ 
ρισσότερο τα πράγματα, ενώ τα πανεπιστή¬ 
μια θα μπορούν πλέον να καθορίζουν συ¬ 
ντελεστές βαρύτητας για συγκεκριμένα μα¬ 
θήματα. Έτσι, το Λύκειο χάνει την όποια αυ¬ 
τονομία είχε, μετατρεπόμενο και επίσημα σε 


προθάλαμο της τριτοβάθμιας. Συμπέρασμα: 
η παραπαιδεία θα εκτιναχτεί, ενώ για την 
συντριπτική πλειοψηφία, που δεν μπορεί ν’ 
ακολουθήσει αυτούς τους ρυθμούς, η φοίτη¬ 
ση θα γίνει απλά απαγορευτική. 

γ) Ιδιαίτερο βάρος (περισσότερο από 
ποτέ) δίνεται στο νομοσχέδιο για την τε¬ 
χνική εκπαίδευση. Θεσπίζεται η μαθητεία, 
με τη μορφή «δεύτερου κύκλου σπουδών». 
Μαθητεία σημαίνει εργασία μέσω ΟΑΕΔ 
σε κάποια επιχείρηση για έναν χρόνο, 
πάνω στο αντικείμενο σπουδών του μα¬ 
θητή. Η εργασία αυτή θα είναι ανασφάλι¬ 
στη, ενώ θα αμείβεται «συμβολικά», όπως 
δήλωσε και ο υφυπουργός Παιδείας (μιλά¬ 
νε για 9 ευρώ τη μέρα!). Θα δίνεται και οι¬ 
κονομική ενίσχυση στον εργοδότη, αν απα¬ 
σχολεί το μαθητή για δύο επιπλέον χρό¬ 
νια. Παράλληλα ιδρύονται μεταγυμνασια- 
κά ΣΕΚ (Σχολεία Επαγγελματικής Κατάρτι¬ 
σης), που δεν θα παρέχουν απολυτήριο Λυ¬ 
κείου και δεν θα επιτρέπουν πρόσβαση στο 
Πανεπιστήμιο. 

δ) Βασικός στόχος του νέου ν/σ είναι 
και η παράδοση σημαντικών κομματιών 
της εκπαίδευσης σε ιδιώτες. Εκτός ότι δεν 
διαχωρίζει τη δημόσια και την ιδιωτική εκ¬ 
παίδευση (παρά μόνο την «τυπική» και «μη 


τυπική»!), ολοφάνερα η νεολαία ωθείται σε 
«μη τυπικές» βαθμίδες, μεταγυμνασιακές 
(ΣΕΚ) ή μεταλυκειακές (ΙΕΚ, Κολέγια), που 
προφανώς δεν θα είναι ούτε δημόσιες ούτε 
δωρεάν. Και επειδή οι γονείς δεν έχουν πλέ¬ 
ον χρήματα, οι μαθητές απλά θα πετιούνται 
εκτός εκπαίδευσης. 

ε) Οι αλλαγές στο πρόγραμμα σπου¬ 
δών δεν είναι ακόμα πλήρως γνωστές, επί- 
κειται όμως μια στροφή στην εντελώς στε¬ 
νή κατάρτιση, αντικαθιστώντας κάθε γενι¬ 
κή γνώση με ασύνδετες πληροφορίες «χρή¬ 
σιμες για την αγορά εργασίας». 

Το νέο νομοσχέδιο κάνει το σχολείο 
ακόμα πιο ταξικό, καταστρέφοντας την εκ¬ 
παιδευτική του λειτουργία. Οι μαθητές δεν 
πετιούνται μόνο εκτός εκπαίδευσης, αλλά 
και στη χωματερή της ανεργίας, της φτώ¬ 
χειας, του περιθωρίου - μια χαμένη γε¬ 
νιά. Γι’ αυτό οφείλουν να είναι στην πρώ¬ 
τη γραμμή για την ανατροπή του ν/σ, κα- 
λώντας τους εκπαιδευτικούς και όλους τους 
εργαζόμενους να πούμε μαζί ένα μεγάλο 
ΟΧΙ στο ξεπούλημα της δημόσιας παιδείας, 
στο μέλλον αμορφωσιάς, υπερεκμετάλλευ- 
σης και ταπείνωσης που μας ετοιμάζουν. 

■ Γιάννης Σ. 

ΔΙΚΑΙΩΜΑΤΑ 


Εργατική Πάλη 


Η εξέγερση των κολασμένων της Αμυγδαλέζας 


μηνίες και η ΠΑΣΚ 48ωρες επαναλαμ¬ 
βανόμενες - ενώ ΣΥΝ.Ε.Κ. (ΣΥΡΙΖΑ, 
3 έδρες) και Παρεμβάσεις (2 έδρες) πρό- 
τειναν πενθήμερες επαναλαμβανόμενες 
απεργίες. Συνεπώς, οι επιτροπές αγώ¬ 
να πρέπει να αναλάβουν ολοκληρωτικά 
την προετοιμασία των συναδέλφων για 
μια σκληρή απεργία, με μαχητικές και 
εξεγερσιακές μορφές πάλης, όπως περι¬ 
φρούρηση της απεργίας, απεργία κάτω 
από πιθανή επιστράτευση, καταλήψεις 
σχολείων και πλατειών, μαχητικές δια¬ 
δηλώσεις που θα συγκρούονται με τις 
δυνάμεις καταστολής κ.α. 

Ο αγώνας μας πρέπει να έχει ως βα¬ 
σικά αιτήματα: α) Να μην απολυθεί κα¬ 
νένας εκπαιδευτικός, β) Να καταργη- 
θούν οι διαθεσιμότητες και οι μετατά¬ 
ξεις. γ) Να επαναλειτουργήσουν όλες 
οι ειδικότητες και οι τομείς στα τεχνι¬ 
κά λύκεια, δ) Να μην περάσει ο νόμος 
για το «νέο» γενικό και τεχνικό λύκειο, 
ε) Να καταργηθεί ο νέος δημοσιοϋπαλ¬ 
ληλικός κώδικας. 

Για να γίνουν όλα αυτά πρέπει η 
απεργία των εκπαιδευτικών να θέσει 
τον στόχο της Γενικής Πολιτικής Απερ¬ 
γίας Διάρκειας και να πυροδοτήσει μια 
γενικευμένη εξέγερση για να καταργη- 
θούν τα μνημόνια, να πέσει η κυβέρνη¬ 
ση, να φύγει η τρόικα, να διαγράφει το 
χρέος. 

Προτείνουμε λοιπόν άμεσα (μέσα 
στον Σεπτέμβρη) έναν ανυποχώρητο 
και διαρκή (με πενθήμερες επαναλαμ¬ 
βανόμενες) απεργιακό αγώνα, που θα 
ενώνει όσο το δυνατόν περισσότερα 
κομμάτια της κοινωνίας, που θα υιοθε¬ 
τεί και άλλες πιο ριζοσπαστικές μορφές 
πάλης και που θα στοχεύει στην πτώ¬ 
ση της κυβέρνησης. Πολύ σημαντικός 
σταθμός είναι και η πορεία της ΔΕΘ, 
στην οποία πρέπει να παλέψουμε η συμ¬ 
μετοχή των εκπαιδευτικών να είναι μα¬ 
ζική και μαχητική και να κηρύξουμε τον 
Σαμαρά και την κυβέρνησή του ανεπι¬ 
θύμητους. 

ΑΝΤΕΠΙΘΕΣΗ ΤΩΝ 
ΕΚΠΑΙΔΕΥΤΙΚΩΝ 


Τ ο βράδυ της 11ης Αυγούστου, 
1.620 μετανάστες που βρίσκονται 
φυλακισμένοι στο κέντρο κρά¬ 
τησης της Αμυγδαλέζας, πληρο¬ 
φορούνται ότι η κράτησή τους θα παρατα- 
θεί για άλλους 6 μήνες, δηλαδή από 12 σε 
18 μήνες. Αυτή η είδηση αποτέλεσε και τη 
σταγόνα που ξεχείλισε το ποτήρι. Η εξέ¬ 
γερση ξέσπασε την ώρα της διανομής του 
βραδινού φαγητού, όταν ομάδες ατόμων 
εξουδετέρωσαν τους αστυνομικούς φρου¬ 
ρούς (ρίχνοντάς τους πέτρες και μπουκά¬ 
λια νερού που τα είχαν γεμίσει με χαλίκια 
και άλλα αντικείμενα) και μερικοί προσπά¬ 
θησαν να δραπετεύσουν. Η εξέγερση κρά¬ 
τησε περίπου 4 ώρες και έληξε με την πα¬ 
ρέμβαση ισχυρών δυνάμεων των ΜΑΤ, που 
έπνιξαν τους εξεγερμένους στα χημικά και 
στα δακρυγόνα, ενώ από τα χτυπήματα έξι 
μετανάστες τραυματίστηκαν και μεταφέρ¬ 
θηκαν σε νοσοκομεία. Μάλιστα, υπάρχουν 
καταγγελίες ότι υπήρξαν και πυροβολισμοί! 
Εντούτοις, στην ανακοίνωση της Αστυνο¬ 
μικής Διεύθυνσης Αττικής αναφερόταν ότι 
δεν δηλώθηκαν τραυματισμοί. Κατά τη δι¬ 
άρκεια των επεισοδίων 10 μετανάστες πρό¬ 
λαβαν ν’ αποδράσουν, 14 συνελήφθησαν 
γύρω από το στρατόπεδο συγκέντρωσης, 
ενώ ακόμη 41 συνελήφθησαν ως υπαίτι¬ 
οι και άμεσα εμπλεκόμενοι στα επεισόδια. 
Σε βάρος όλων των συλληφθέντων σχημα¬ 
τίστηκε δικογραφία κακούργηματικού χα¬ 
ρακτήρα για στάση κρατουμένων, πρόκλη¬ 
ση επικίνδυνων σωματικών βλαβών, αντί¬ 
σταση, απόδραση και πρόκληση διακεκρι¬ 
μένων φθορών. 

Η Αμυγδαλέζα είναι ένα από τα εφτά, 
μέχρι στιγμής, «Κέντρα Κλειστής Φιλοξε¬ 
νίας Αλλοδαπών» που έχει δημιουργήσει η 
χουντική συγκυβέρνηση στα πλαίσια της 
εκστρατείας «Ξένιος Δίας» σε όλη τη χώρα. 
Η ονομασία αυτή βέβαια δεν μπορεί να 
κρύψει ότι πρόκειται για σύγχρονα στρα¬ 
τόπεδα συγκέντρωσης-κολαστήρια, όπου 
στοιβάζονται κυριολεκτικά χιλιάδες μετα¬ 
νάστες κάτω από τις πιο απάνθρωπες και 


εξευτελιστικές συνθήκες, όπως έχει διαπι¬ 
στωθεί και από το Ευρωπαϊκό Δικαστήριο 
για τα Δικαιώματα του Ανθρώπου. Οι πε¬ 
ρισσότεροι μένουν κατά δεκάδες σε κοντέ- 
ινερ-κελιά, όπου η θερμοκρασία το καλο¬ 
καίρι ξεπερνάει τους 50°Ο(!), πολλές φορές 
χωρίς ρεύμα, χωρίς υδροδότηση, με αρρώ¬ 
στιες όπως ψώρα και φυματίωση να πλήτ¬ 
τουν τους κρατούμενους, πενιχρό συσσί¬ 
τιο, απαγόρευση πολλές φορές του προαυ- 
λισμού κ.λπ. Το μοναδικό «έγκλημα» που 
έχουν διαπράξει όλοι αυτοί είναι ότι δεν 
έχουν άδεια παραμονής. 

Η εξέγερση στην Αμυγδαλέζα ήταν 
αναμενόμενη, άλλωστε είχαν γίνει αρκε¬ 
τές εξεγέρσεις μικρότερης έντασης τους τε¬ 
λευταίους μήνες στα διάφορα κέντρα κρά¬ 
τησης ανά τη χώρα. Σε όλες τις περιπτώ¬ 
σεις υπήρξε βίαιη καταστολή από τα ΜΑΤ. 
Επίσης υπάρχουν συχνές απεργίες πείνας, 
δύο αυτοκτονίες κρατουμένων μετανα¬ 
στών μέσα στο καλοκαίρι και ένας θάνα¬ 
τος ασθενούς κρατουμένου λόγω της πα¬ 
ντελούς έλλειψης ιατρικής περίθαλψης. 
Από τις 28 Αυγούστου και μέχρι την ώρα 
που γράφονται αυτές οι γραμμές, απεργία 
πείνας ξεκίνησαν 400 μετανάστες στο κέ¬ 
ντρο κράτησης της Ορεστιάδας, ενώ δώ¬ 
δεκα από αυτούς έραψαν τα στόματά τους! 
Όλα τα παραπάνω αποτυπώνουν την εκρη¬ 
κτική κατάσταση που έχουν δημιουργήσει 
οι άθλιες συνθήκες κράτησης και η αβεβαι¬ 
ότητα του παρατεταμένου εγκλεισμού των 
κρατουμένων. 

ΕΝΑΣ ΧΡΟΝΟΣ «ΞΕΝΙΟΣ ΔΙΑΣ» 

Συμπληρώθηκε τον Αύγουστο ένας 
χρόνος από την έναρξη της αστυνομικής 
επιχείρησης «Ξένιος Ζευς» για τον έλεγχο 
και την επαναπροώθηση των «λαθρομετα¬ 
ναστών» στη χώρα τους, όπως ισχυριζόταν 
η κυβέρνηση. 

Τα αποτελέσματα του πρώτου έτους 
του «Ξένιου Δία» είναι πάνω από 85.000 
προσαγωγές μεταναστών. 5.500 απ’ αυτούς 
κρατούνται στα νέα στρατόπεδα συγκέ¬ 



ντρωσης ήδη για έναν χρόνο και κανείς δεν 
ξέρει για πόσο ακόμη. Το μεγαλύτερο μέρος 
είναι είτε πολιτικοί πρόσφυγες είτε από χώ¬ 
ρες που βρίσκονται σε εμπόλεμη κατάστα¬ 
ση (π.χ. από στρατιωτικές επεμβάσεις των 
ιμπεριαλιστών, όπου συμμετέχει και η Ελ¬ 
λάδα). Και οι δύο περιπτώσεις υποτίθεται 
ότι προστατεύονται από τη Συνθήκη της 
Γενεύης και το Διεθνές Δίκαιο για τα αν¬ 
θρώπινα δικαιώματα και θα έπρεπε να τους 
χορηγηθεί άσυλο. 

Ο έλεγχος γίνεται με μεγάλες επιχειρή¬ 
σεις «σκούπας» σε όλη τη χώρα αλλά κυ¬ 
ρίως στην Αθήνα, όπου συλλαμβάνουν κυ¬ 
ριολεκτικά όποιον βρουν. Στις μαζικές προ¬ 
σαγωγές, η συντριπτική πλειοψηφία είναι 
μετανάστες με χαρτιά. Όπως έχουν επίση¬ 
μα καταγγείλει μετανάστες εργάτες και άλ¬ 
λες οργανώσεις, η αστυνομία τις περισσό¬ 
τερες φορές προχωράει σε χυδαίες ρατσι¬ 
στικές βρισιές, ξυλοδαρμούς, βασανιστή¬ 
ρια, εφόδους σε σπίτια, σωματικές έρευνες, 
καθώς και σε πολύωρη κράτηση σε αστυ¬ 
νομικά τμήματα. Οι καταγγελίες όσων τόλ¬ 
μησαν να μιλήσουν είναι πραγματικά φρι- 
κιαστικές: βασανισμός με χρήση συσκευών 
ηλεκτροσόκ (ΐαζει·) ακόμη και στα γεννη- 
τικά όργανα, σεξουαλικές απαιτήσεις, σφί¬ 
ξιμο με πένσα στα δάχτυλα και ο κατάλο¬ 
γος του αίσχους δεν έχει τελειωμό. Μάλι¬ 
στα πολλές φορές οι επιθέσεις γίνονται σε 
αγαστή συνεργασία με τις συμμορίες της 
Χρυσής Αυγής.Παρά την πανθομολογού- 
μενη αποτυχία του «Ξένιου Δία», η κυβέρ¬ 
νηση έχει αναγγείλει τη δημιουργία κι άλ¬ 
λων κέντρων κράτησης, συνολικής χωρητι¬ 
κότητας 10.000 μεταναστών. 

Είναι αναγκαίο όσο ποτέ άλλοτε, να δη- 
μιουργηθεί ένα δίχτυ προστασίας στο πιο 
ευάλωτο κομμάτι της τάξης μας, τους με¬ 
τανάστες. Βρίσκονται εγκλωβισμένοι ανά¬ 
μεσα σε δύο συμπληγάδες πέτρες, από τη 
μια την επίσημη επίθεση των πογκρόμ και 
στρατοπέδων συγκέντρωσης της χουντική 
συγκυβέρνησης (και την γκεμπελική προ¬ 
παγάνδα ότι για όλα τα δεινά του τόπου 
φταίνε οι μετανάστες) και από την άλλη 
των δολοφονικών επιθέσης της φασιστι¬ 
κής συμμορίας των νεοναζί της Χρυσής Αυ¬ 
γής. Ντόπιοι και μετανάστες, συντονισμέ¬ 
να, επιβάλλεται να δημιουργήσουμε επι¬ 
τροπές αυτοάμυνας για να σταματήσου¬ 
με τον κτηνώδη ρατσισμό των συμμοριών 
ΜΑΤ, ΔΙΑΣ, χρυσαυγιτών. 

Να απαιτήσουμε το σταμάτημα του 
«Ξένιου Δία», το κλείσιμο των στρατοπέ¬ 
δων συγκέντρωσης και τη νομιμοποίηση 
όλων των μεταναστών. 

Επίσης, το χειμώνα έγινε και η «πειρα¬ 
ματική» επιχείρηση με το όνομα «Θέτις», 
με στόχο κάθε λογής εξαρτημένα άτομα, 
ανεξαρτήτως ιθαγένειας. Ποιοι θα είναι τα 
επόμενα θύματα; Ποιοι θα είναι οι επόμε¬ 
νοι κρατούμενοι στα στρατόπεδα συγκέ¬ 
ντρωσης; Θα είναι οι άστεγοι, οι άνεργοι, 
οι φτωχοί και εξαθλιωμένοι και τελικά όσοι 
παλεύουν για τα δημοκρατικά, πολιτικά 
δικαιώματα και τις ελευθερίες, τα εργατικά 
δικαιώματα: οι συνδικαλιστές, οι αριστεροί 
και οι επαναστάτες. 

■ Νίκος Κ. 


Να καταρρεύσει η δίω£η των Σάββα Μιχαήλ & Κώστα ΜουτΕούρη 


Στις 3/9, στο πρώτο μονομελές πλημμε¬ 
λειοδικείο Αθηνών, παραπέμπονται σε δίκη 
ο γραμματέας του ΕΕΚ Σάββας Μιχαήλ και 
ο πρώην πρύτανης του ΕΜΠ Κων. Μουτζού- 
ρης, μετά από μήνυση της Χρυσής Αυγής. 

Αυτοί οι δύο επιλέχτηκαν από την ελ¬ 
ληνική αστική δικαιοσύνη, από έναν μα¬ 
κρύ κατάλογο μηνύσεων κατά προσωπικο¬ 
τήτων της αριστεράς και όχι μόνο, συνδικα¬ 
λιστών και οργανώσεων. Η μήνυση, μεταξύ 
άλλων, στοχοποιεί τον Σ. Μιχαήλ για ανα¬ 
κοίνωση του ΕΕΚ, η οποία έγραφε την αυτο¬ 
νόητη αλήθεια ότι η Χ.Α. είναι μια ναζιστική 
συμμορία που οργανώνει δολοφονικές επι¬ 
θέσεις σε μετανάστες, και τον Κ. Μουτζού- 
ρη επειδή σε χώρο του ΕΜΠ «στεγαζόταν» 
ψηφιακά το Ιηάγιηεάία, όπου γράφονταν 
καταγγελίες εναντίον της Χ.Α.Το συγκεκρι¬ 
μένο στημένο κατηγορητήριο για «συκοφα¬ 
ντική δυσφήμιση», «διέγερση σε βιαιοπρα¬ 
γίες και αμοιβαία διχόνοια» και «διατάραξη 
της κοινής ειρήνης» δεν αποτελεί πρωτοτυ¬ 
πία στη βιομηχανία κατασκευής ενόχων, δι¬ 
ώξεων και καταδικών αγωνιστών και συνδι¬ 
καλιστών, που έχουν ανοίξει ιδιαίτερα τα τε¬ 
λευταία χρόνια η ΕΛ.ΑΣ. και οι δικαστικές 
αρχές. Επίσης, οι φρονηματικές διώξεις αγω¬ 
νιστών με επαναστατική, αντικαπιταλιστική 
ή ριζοσπαστική πολιτική τοποθέτηση έχουν 
επανέλθει στο προσκήνιο. 


Ωστόσο, η συγκεκριμένη δίωξη δείχνει 
προς μια επικίνδυνη κατεύθυνση ποινικο- 
ποίησης, τρομοκράτησης και απαγόρευσης 
του εργ. κινήματος και των οργανώσεών του. 
Εντάσσεται στην οικοδόμηση ενός κράτους 
έκτακτης ανάγκης, στα όρια μιας δικτατορί¬ 
ας, για να διασωθεί η χούντα της συγκυβέρ¬ 
νησης ΝΔ-ΠΑΣΟΚ και το σάπιο καπιταλι¬ 
στικό σύστημα. Πολιτικός εμπνευστής είναι 
η ίδια η κυβέρνηση, όχι μόνο η Χ.Α. Θέλει τη 
φίμωση των ιδεών και των αγωνιστών του 
εργ. κινήματος, ιδιαίτερα των επαναστατών. 
Η Χ.Α. είναι σε πλήρη συντονισμό με τον 
ακροδεξιό/φασίζοντα πολιτικό λόγο που εκ¬ 
πέμπουν όλο και περισσότερο η κυβέρνηση 
και οι επίσημες αστικές/μνημονιακές δυνά¬ 
μεις. Δεν είναι ωστόσο τυχαίο ότι η συγκε¬ 
κριμένη επίθεση εξαπολύθηκε από αυτή τη 
φασιστική συμμορία, η οποία διεκδικεί πρω¬ 
ταγωνιστικό ρόλο στην επίθεση ενάντια στο 
εργ. κίνημα και τις οργανώσεις του, στη δι¬ 
αίρεση των εργαζομένων, στη στήριξη των 
αφεντικών, της κυβέρνησης και των κατα¬ 
σταλτικών μηχανισμών, σε δολοφονικές επι¬ 
θέσεις ενάντια σε μετανάστες. Η Χ.Α. πρω¬ 
τοστατεί στην προπαγάνδιση και επιβολή 
του κράτους έκτακτης ανάγκης κι ακόμα πιο 
ολοκληρωτικών καθεστώτων, όπως το με- 
τεμφυλιακό κράτος, η δικτατορία, τα ναζι- 
στικά και φασιστικά καθεστώτα. 


Το νομικό οπλοστάσιο για την άθλια 
αυτή κατασταλτική βιομηχανία οικοδομεί- 
ται καθημερινά με την ψήφιση/σκλήρυνση 
νόμων (τρομονόμοι, «αντιρατσιστικό» ν/σ), 
που στην πραγματικότητα αφορά τη δίωξη 
του πολιτικού λόγου και δράσης της Αριστε- 
ράς και του κινήματος. Η αστική δικαιοσύ¬ 
νη, ενώ έχει σταθεί «τυφλή» στις δολοφονι¬ 
κές επιθέσεις της Χ.Α. και αυστηρή απένα¬ 
ντι σε διαδηλωτές / αγωνιστές, έρχεται τώρα 
να συνδράμει στην επιχείρηση «τσακίστε 
την αριστερά». Δεν μπορούμε να ελπίζουμε 
ότι ο φασισμός, η καταστολή και τα μνημό¬ 
νια θα νικηθούν στα δικαστήρια ή με αυτα¬ 
πάτες για «δημοκρατικά μέτωπα». Ο ταξικός 
ρόλος της αστικής δικαιοσύνης και των κα¬ 
τασταλτικών μηχανισμών είναι καθαρός και 
μέρα με τη μέρα πιο ζοφερός - και η υπερά¬ 
σπιση απέναντι τους των δημοκρατικών, πο¬ 
λιτικών ελευθεριών και δικαιωμάτων των ερ¬ 
γαζομένων, των λαϊκών στρωμάτων και της 
νεολαίας, με ενωτικές, μαζικές, μαχητικές κι¬ 
νητοποιήσεις, είναι ζήτημα ζωής ή θανάτου. 

Η μήνυση αφορά ολόκληρο το κίνημα 
και τους αγωνιστές, τις αριστερές και επανα¬ 
στατικές οργανώσεις, αλλά και κάθε εργα¬ 
ζόμενο και νέο. Πρέπει να παλέψουμε για το 
σταμάτημα κάθε δίωξης ενάντια στους δύο 
και όποιας παρόμοιας απόπειρας εκδηλωθεί 
στο μέλλον. 


$ 

Η μεγάλη σφαγή 

σε Δημόσιο και Τράπεζες 


Το «μαύρο» στην ΕΡΤ 
και η απόλυση 2.600 
ανθρώπων σήμανε 
την κλιμάκωση της 
επίθεσης που έχει 
εξαπολύσει η χουντική 
συγκυβέρνηση ενάντια 
στους εργαζόμενους 
στο δημόσιο τομέα. 

Οι μέχρι στιγμής 
μνημονιακές 
δεσμεύσεις 
προβλέπουν συνολικά 
4.000 απευθείας 
απολύσεις μέσα στο 
2013 και άλλες 25.000 
μέσω της διαβόητης 
«διαθεσιμότητας». 

■ Γιάννης Χαλάς 



Α πό τους «διαθέσιμους», το λιγό¬ 
τερο 11.000 θα απολυθούν μέσα 
στο 2014. Οι υπάλληλοι αυτοί 
λαμβάνουν για οχτώ μήνες το 75% του 
βασικού τους μισθού. Αν μέσα στο οκτά¬ 
μηνο δεν «βρεθεί» κάποια άλλη θέση στο 
Δημόσιο, απολύονται. Στην ουσία πρό¬ 
κειται για ένα επίδομα ανεργίας, και μά¬ 
λιστα κουτσουρεμένο, καθώς καταβάλλε¬ 
ται για οχτώ μήνες αντί για δώδεκα, ενώ 
για τους απολυόμενους δεν προβλέπεται 
καμία απολύτως αποζημίωση. 

υτά είναι όμως μόνο η αρχή. Μια 
καπιταλιστική οικονομία, όπως 
η ελληνική, που βυθίζεται δι¬ 
αρκώς στην ύφεση και τη δομική πλέον 
υπανάπτυξη, την ίδια στιγμή που το χρέ¬ 
ος της διογκώνεται, δεν «μπορεί», σύμ¬ 
φωνα με τους αμείλικτους νόμους αυ¬ 
τού του σάπιου συστήματος, να συντηρή¬ 
σει το υπάρχον επίπεδο υγείας, παιδείας, 
κοινωνικής πρόνοιας και γενικά δημόσι¬ 
ων υπηρεσιών. Ο στόχος των χρεοκοπη¬ 
μένων ελλήνων καπιταλιστών και των 
τοκογλύφων της τρόικας είναι να μείνουν 
τα μισά νοσοκομεία, τα μισά σχολεία και 
γενικά οι μισές υπηρεσίες, με το μισό βέ¬ 
βαια προσωπικό. 

ασικό εργαλείο θα είναι ο «ξαφ¬ 
νικός θάνατος», στα πρότυπα της 
ΕΡΤ, ολόκληρων κλάδων, ειδικο¬ 
τήτων και δομών του Δημοσίου. Όπως 
ψηφίστηκε με τον μνημονιακό πολυνόμο 
στις 16 Ιουλίου, θα αρκούν μόνο δύο υπο¬ 
γραφές, του υπουργού Διοικητικής Με¬ 
ταρρύθμισης και του αρμόδιου υπουρ¬ 
γού. Όταν δεν θα καταργείται ολόκληρη 
η υπηρεσία ή η ειδικότητα, αλλά ένας ορι¬ 
σμένος αριθμός οργανικών θέσεων, η επι¬ 
λογή αυτών που θα «γλιτώσουν» τη δι¬ 
αθεσιμότητα θα γίνεται με «μοριοδότη- 
ση προσόντων» (έτη υπηρεσίας, πτυχία, 
γλώσσες κλπ.), με κυριότερο «κριτήριο» 
το αν κάποιος έχει προσληφθεί με ΑΣΕΠ. 

ο πρώτο «κύμα» 12.500 διαθεσι¬ 
μοτήτων ξεκίνησε με την κατάρ¬ 
γηση της ειδικότητας των σχολι¬ 
κών φυλάκων (περίπου 2.200) και 50 πε¬ 
ρίπου ειδικοτήτων στα τεχνικά λύκεια 
(2120 εκπαιδευτικοί). Στους παραπάνω 
«διαθέσιμους» προστέθηκαν και 53 υπάλ¬ 
ληλοι του υπουργείου Διοικητικής Με¬ 
ταρρύθμισης. Η συνέχεια θα δοθεί το αρ¬ 
γότερο μέχρι τις 23 Σεπτεμβρίου και θα 
αφορά άλλους 8.100 υπαλλήλους. Περί¬ 
που 3.000 θα προέλθουν από τη δημοτική 
αστυνομία. Η πιο βάρβαρη επίθεση εκδη¬ 
λώνεται στο χώρο της υγείας, με κλείσι¬ 
μο 7 νοσοκομείων στην Αθήνα και 3 στη 
Θεσσαλονίκη, ενώ θα ακολουθήσουν και 
πολλά άλλα σε όλη την Ελλάδα. Σε πολ¬ 
λές περιπτώσεις έχει ήδη ξεκινήσει η με¬ 
ταφορά των ασθενών. Ο υπουργός Αδω- 
νις Γεωργιάδης εξέδωσε μάλιστα ήδη λί¬ 
στα 1835 διαθεσιμοτήτων, πάνω από τον 
αρχικό στόχο των 1500 για το χώρο της 
υγείας! Βαρύ πλήγμα θα δεχθούν επίσης 
τα ΑΕΙ-ΤΕΙ (διαθεσιμότητα περίπου 1500 
διοικητικών υπαλλήλων) και τα ασφαλι¬ 


στικά ταμεία και ο ΟΑΕΔ (συνολικά 618 
υπάλληλοι). Επίσης, ο δαιμόνιος Γιάν¬ 
νης Στουρνάρας ανακάλυψε ότι για το 
οικονομικό πρόβλημα της χώρας φταίνε 
οι 485 καθαρίστριες του υπουργείου Οι¬ 
κονομικών, με «μισθούς» 300-400 ευρώ. 
Από το υπουργείο Μεταφορών και Υπο¬ 
δομών θα προέλθουν 758 διαθεσιμότη¬ 
τες (Γενική Γραμματεία Δημοσίων Έργων, 
Υπηρεσία Πολιτικής Αεροπορίας, Τομείς 
Αποκατάστασης Σεισμοπλήκτων). Με μι¬ 
κρότερους αριθμούς «συμβάλλουν» και 
όλα σχεδόν τα υπόλοιπα υπουργεία. Ο 
κατάλογος των προγραφών ξεπερνά το 
στόχο των 12.500 διαθεσιμοτήτων, υπο¬ 
τίθεται επειδή θα υπάρξουν κάποιες εξαι¬ 
ρέσεις όπως τον Ιούλιο, στην πραγματι¬ 
κότητα για να υπάρχει «απόθεμα» για το 
«κύμα» του Δεκεμβρίου (άλλες 12.500 δι¬ 
αθεσιμότητες). 

Σ το μεταξύ, η κυβέρνηση ετοιμά¬ 
ζει την περαιτέρω συρρίκνωση 
των παραγωγικών μονάδων των 
ΕΑΣ (αμυντική βιομηχανία), ΕΛΒΟ (οχή¬ 
ματα) και ΛΑΡΚΟ (επεξεργασία μετάλ¬ 
λων), που θα συνοδευτεί από πάνω από 
1000 απολύσεις. Απολύσεις θα υπάρξουν 
και στις ΔΕΚΟ που θα ιδιωτικοποιηθούν 
(ΟΣΕ, ΕΛΤΑ, ΕΥΔΑΠ, λιμάνια κλπ.), 
ώστε να παραδοθούν «καθαρές» στους 
«επενδυτές». 

Α νάλογα πογκρόμ έχουν ήδη ξεκι¬ 
νήσει και στις χρεοκοπημένες ελ¬ 
ληνικές τράπεζες, αρχικά με τη 
μορφή πακέτων «εθελούσιας εξόδου», 
δηλαδή ουσιαστικά με αποζημιώσεις αρ¬ 
κετά μεγαλύτερες από τις προβλεπόμε- 
νες. Εκτός από τη μαζική απώλεια θέσε¬ 
ων εργασίας που συνεπάγονται, τα πακέ¬ 
τα αυτά μπορούν να κριθούν «ικανοποι¬ 
ητικά» μόνο για όσους είναι κοντά στη 
σύνταξη. Ωστόσο, η απαίτηση της τρόι¬ 
κας για μείωση του προσωπικού των τρα¬ 
πεζών κατά 25-30% (15.000 με 18.000 
υπάλληλοι) δεν μπορεί να καλυφθεί χω¬ 
ρίς απευθείας απολύσεις. Ήδη οι εργαζό¬ 
μενοι της ΡΚΟΒΑΝΚ, που απορροφήθη- 
κε από την Εθνική, εργάζονται με εξάμη- 
νες συμβάσεις, που είναι σχεδόν βέβαιο 
ότι δεν θα ανανεωθούν. Αλλωστε, σε συ¬ 
νάντηση εκπροσώπων των τραπεζών με 
στελέχη του υπουργείου Εργασίας συζη¬ 


τήθηκε το πώς θα παρακαμφθούν οι πε¬ 
ριορισμοί της νομοθεσίας για τις ομαδι¬ 
κές απολύσεις, που ορίζει ότι δεν πρέπει 
να ξεπερνούν το 5% του προσωπικού και 
τα 30 άτομα το μήνα. 

ι συνέπειες των απολύσεων θα 
είναι τραγικές και δεν θα αφο¬ 
ρούν μόνο τους δημόσιους και 
τραπεζικούς υπαλλήλους που θα πετα- 
χτούν στην ανεργία. Η διάλυση των δη¬ 
μόσιων υπηρεσιών θα μετατρέψει όλα τα 
ζωτικά δημόσια αγαθά (παιδεία, υγεία, 
πρόνοια κ.α.) σε ακριβά εμπορεύματα για 
λίγους, ενώ πολλά βέβαια δεν θα παρέχο¬ 
νται καθόλου. Η νέα αύξηση της ανεργί¬ 
ας και μείωση της κατανάλωσης θα οδη¬ 
γήσει σε ακόμα περισσότερα λουκέτα και 
απολύσεις και στον ιδιωτικό τομέα, όπως 
άλλωστε έγινε και με τη μείωση των μι¬ 
σθών κατά 50% κατά μέσο όρο. Επιπλέ¬ 
ον, η εξαφάνιση των τελευταίων νησίδων 
μόνιμης και σταθερής δουλειάς θα ευνοή¬ 
σει τις επιθέσεις των εργοδοτών ενάντια 
σε ό,τι έχει απομείνει από τα εργατικά δι¬ 
καιώματα. 

Ο αγώνας ενάντια στις απολύσεις 
πρέπει να γίνει υπόθεση ολό¬ 
κληρης της κοινωνίας. Όλοι οι 
εργαζόμενοι μαζί πρέπει να επιβάλουμε 
την αγωνιστική συμπόρευση των διαφό¬ 
ρων κλάδων και συνδικάτων, για να αρ¬ 
χίσει να παίρνει σάρκα και οστά ο στόχος 
της Γενικής Πολιτικής Απεργίας Διάρκει¬ 
ας. Στην κατεύθυνση αυτή, είναι ιδιαίτε¬ 
ρα σημαντική και ελπιδοφόρα η σύσκεψη 
που πραγματοποιήθηκε στις 28 Αυγού- 
στου στα γραφεία της ΟΛΜΕ, στην οποία 
συμμετείχαν 15 Ομοσπονδίες του δημό¬ 
σιου τομέα και το σωματείο εργαζομέ¬ 
νων του μετρό, διακηρύσσοντας την πρό¬ 
θεσή τους να προχωρήσουν σε απεργια- 
κές κινητοποιήσεις από τα μέσα Σεπτεμ¬ 
βρίου. Δεν πρέπει όμως να εμπιστευτούμε 
τις τύχες του αγώνα σε αυτές τις ηγεσίες. 
Χρειάζεται να δημιουργήσουμε επιτροπές 
αγώνα σε κάθε κλάδο και χώρο δουλειάς 
και να προχωρήσουμε στον ουσιαστικό 
συντονισμό μεταξύ τους, ώστε να χτίσου¬ 
με ένα πλατύ αγωνιστικό μέτωπο, που θα 
παλέψει για την ανατροπή της κυβέρνη¬ 
σης, την κατάργηση των μνημονίων, τη 
διαγραφή του χρέους. 

Ιδιωτικοποιήσει : Όλα στο σφυρί, όσο-όσο 


1 V ^ χουν περάσει δυόμισι χρόνια 
λ από τότε που οι απεσταλμένοι 
* της Τρόικας ανακοίνωσαν τον 
Α Λ στόχο είσπραξης 50 δις ευρώ 
από ιδιωτικοποιήσεις. Αυτό το νούμερο 
υπήρχε μόνο στην φαντασία τους και 
τώρα έχουν προσγειωθεί στα 18-20 δις. 
Μέσα στον Σεπτέμβρη, η Τρόικα κατα¬ 
φθάνει με άγριες διαθέσεις, αφού δεν 
φαίνεται να επιτυγχάνεται ούτε καν ο 
αναθεωρημένος στόχος για έσοδα 1,6 
δις (από 2,5) το 2013. Έτσι, τελειώνει 
κάπως άδοξα το πανηγύρι που είχε στη¬ 
θεί γύρω από την πώληση του ΟΠΑΓΊ 
(στην ελάχιστη αποδεκτή τιμή!) και την 
«αναστροφή του κλίματος». Σ’ αυτό βο¬ 
ήθησε και ο πρώην πρόεδρος του ΤΑΙ- 
ΠΕΔ Στ. Σταυρίδης, ο οποίος αποπέμ- 
φθηκε γιατί έκανε βόλτες με το ιδιωτικό 
αεροπλάνο του αγοραστή του ΟΠΑΓΙ 
Δ. Μελισσανίδη! Με το ΤΑΙΠΕΔ ακέ¬ 
φαλο για δεύτερη φορά, άρχισαν και τα 
δημοσιεύματα για μεταφορά της ακίνη¬ 
της περιουσίας του ελληνικού δημοσί¬ 
ου σε Εταιρεία Συμμετοχών, με έδρα το 
Λουξεμβούργο! Αν και η Κομισιόν τα 
διαψεύδει, το θέμα αναμένεται να συ¬ 
ζητηθεί στην προσεχή επιθεώρηση της 
Τρόικας και ήδη ο σύνδεσμος γερμανών 
βιομηχάνων έχει θέσει ως όρο για νέο 
δάνειο στην Ελλάδα την εκχώρηση της 
εθνικής περιουσίας. 

Από το 2011 μέχρι σήμερα έχουν γί¬ 
νει σχετικά περιορισμένες ιδιωτικοποιή¬ 
σεις σε αρκετά χαμηλές τιμές, με τα έσο¬ 
δα να μην ξεπερνούν το 1 δις ευρώ. Αυτό, 
πέρα από τον φόβο της κυβέρνησης για 
κινητοποιήσεις (ΔΕΗ, νερό, ΕΑΣ κ.α.), 
οφείλεται και στο σχεδόν μηδενικό εν¬ 
διαφέρον για επενδύσεις (οποιασδήπο¬ 


τε μορφής) στην Ελλάδα. Οι περισσότε¬ 
ροι που έχουν ενδιαφερθεί είτε είναι κυ¬ 
βερνητικοί «ημέτεροι» (Λάτσης, Μελισ- 
σανίδης, Σάλας κ.α.), οι οποίοι αγορά¬ 
ζουν σχεδόν χωρίς να δώσουν ευρώ, είτε 
είναι αετονύχηδες (Ρώσοι, Κινέζοι, Αρα¬ 
βες κ.λπ.) που θέλουν να αγοράσουν, 
κυρίως μεγάλα ακίνητα και υποδομές 
σε εξευτελιστικές τιμές και χωρίς μελλο¬ 
ντικούς δεσμευτικούς όρους. Είναι εν¬ 
δεικτικό ότι στους διάφορους διαγωνι¬ 
σμούς συμμετέχουν κοινοπραξίες που 
καταθέτουν προσφορές αρκετά χαμηλό¬ 
τερες από την ελάχιστη τιμή πώλησης. 

Στο βραχυπρόθεσμο πρόγραμ¬ 
μα «αξιοποίησης» του ΤΑΙΠΕΔ (2013- 
2014), σειρά στο ξεπούλημα έχουν 
Εγνατία Οδός, ΕΎΔΑΠ, ΕΥΑΘ, ΔΕΠΑ- 
ΔΕΣΦΑ (φυσικό αέριο), ΤΡΑΙΝΟΣΕ, 
δημόσιες συγκοινωνίες, ΟΔΙΕ, τα λιμά¬ 
νια Αθήνας, Θεσσαλονίκης και 10 πε¬ 
ριφερειακά, περιφερειακά αεροδρόμια, 
Ελληνικά Πετρέλαια, ΛΑΡΚΟ, Ελλη¬ 
νικά Ταχυδρομεία, Ελληνικά Αμυντικά 
Συστήματα, ΕΛΒΟ, πολλά τουριστικά 
θέρετρα, εκτάσεις γης, κτήρια (υπουρ¬ 
γεία, εφορίες κ.α.), νησιά κ.α. 

Στο μακροπρόθεσμο πρόγραμμα 
«αξιοποίησης» περιλαμβάνονται (επί¬ 
σημα τουλάχιστον) η ΔΕΗ, οι ψηφια¬ 
κές συχνότητες (τηλεόραση, ραδιόφω¬ 
νο) και το καζίνο της Πάρνηθας. Σύντο¬ 
μα αναμένεται να περάσουν «προς αξι¬ 
οποίηση» στο ΤΑΙΠΕΔ (ή στον διάδοχο 
φορέα) σχολικά κτήρια, περιουσία ΑΕΙ- 
ΤΕΙ, ακίνητα δήμων και γενικά ό,τι ανή¬ 
κει σε φορείς του δημοσίου. Ακόμα, δι- 
αρρέεται ή φαίνεται ότι ήδη έχουν ετοι¬ 
μαστεί οι ιδιωτικοποιήσεις μέρους δη¬ 
μόσιων υπηρεσιών (εφορίες, ΚΕΠ κ.α.), 


νοσοκομείων, εκπαίδευσης (βλέπε νο¬ 
μοσχέδιο για το Νέο Λύκειο). 

Η γενίκευση των ιδιωτικοποιήσε- 
ων θα επιδεινώσει την κατάσταση της 
οικονομίας. Τα διάφορα παπαγαλάκια 
της συγκυβέρνησης διαλαλούν ότι η κα¬ 
θυστέρηση των ιδιωτικοποιήσεων είναι 
ο βασικός λόγος που η χώρα βρίσκεται 
σε ύφεση και παίρνονται νέα μέτρα. Η 
αλήθεια, όμως, βρίσκεται στο αντίθε¬ 
το άκρο. Την περίοδο 1991-2009 έγιναν 
πολλές ιδιωτικοποιήσεις, με το δημόσιο 
να εισπράττει (σε σημερινές τιμές) περί¬ 
που 30 δις ευρώ. Οι ιδιωτικοποιήσεις αυ¬ 
τές, μακροπρόθεσμα, όχι μόνο δεν κατά- 
φεραν να συγκρατήσουν την κρίση της 
ελληνικής οικονομίας αλλά την επιδεί¬ 
νωσαν κιόλας. Οι επόμενες ιδιωτικοποι¬ 
ήσεις θα έχουν ακόμα χειρότερη επίδρα¬ 
ση στην οικονομία και πολύ περισσότε¬ 
ρο στο βιοτικό επίπεδο της εργατικής 
τάξης και των φτωχών λαϊκών στρωμά¬ 
των. Πέρα από το ότι ένα μεγάλο κομμά¬ 
τι της κοινωνίας δεν θα έχει πρόσβαση 
σε βασικά κοινωνικά αγαθά απαραίτη¬ 
τα για την επιβίωση (ρεύμα, νερό, υγεία, 
παιδεία κ.α.), οι ιδιώτες επενδυτές θα 
αποψιλώσουν τις εταιρείες που θα αγο¬ 
ράσουν, με στόχο το γρήγορο κέρδος. 
Αφού τις «φορτώσουν» με τα δάνεια 
που θα πάρουν για την εξαγορά τους, θα 
υποστηρίξουν ότι δεν έχουν κέρδη και 
θα προχωρήσουν σε νέες μειώσεις μι¬ 
σθών και προσωπικού, καθώς και σε αυ¬ 
ξήσεις τιμολογίων. Στην ουσία, μιλάμε 
για γενικευμένη αποεπένδυση και όχι 
για νέες επενδύσεις. Μακροπρόθεσμα, 
οι ιδιωτικοποιήσεις αυτές ισοδυναμούν 
με πολλά μνημόνια και μέτρα σαν αυτά 
που έχουμε ζήσει μέχρι τώρα. 

Να σταματήσουμε το ξεπούλημα 

Η κυβέρνηση φαίνεται διατεθειμέ¬ 
νη να πιάσει τον στόχο των 18-20 δις με 
κάθε τρόπο. Το γεγονός αυτό κάνει ακό¬ 
μα πιο επιτακτική την ανάγκη για τη δη¬ 
μιουργία ενός κινήματος ενάντια στο ξε¬ 
πούλημα της δημόσιας περιουσίας. Ση¬ 
μαντικό ρόλο σ’ αυτό έχουν οι εργαζό¬ 
μενοι στους υπό ιδιωτικοποίηση οργανι¬ 
σμούς, που πρέπει να συγκροτήσουν ένα 
κοινό μέτωπο ενάντια στις ιδιωτικοποι¬ 
ήσεις και την κυβέρνηση και να μην πε¬ 
ριμένει ο καθένας «τη σειρά του», όπως 
γινόταν μέχρι τώρα (με καθοριστική ευ¬ 
θύνη της συνδικαλιστικής γραφειοκρα¬ 
τίας), αποδυναμώνοντας τελικά το κί¬ 
νημα. Ο σημαντικότερος παράγοντας, 
ωστόσο, για την επιτυχία αυτού του κι¬ 
νήματος είναι κατά πόσο συνολικά η ερ¬ 
γατική τάξη, η νεολαία και τα φτωχά λα¬ 
ϊκά στρώματα θα κατανοήσουν το μέγε¬ 
θος της επαπειλούμενης καταστροφής 
και θα δώσουν αυτή τη μάχη. Οι κραυγα¬ 
λέες περιπτώσεις του ξεπουλήματος του 
νερού σε Αθήνα και Θεσσαλονίκη (ΕΥ- 
ΔΑΠ, ΕΥΑΘ) συγκεντρώνουν πολλές 
προϋποθέσεις για να δοθεί μια τέτοια 
μάχη, που πρέπει να προετοιμαστεί με 
καμπάνιες ενημέρωσης, επιτροπές γειτο¬ 
νιών, διαδηλώσεις κ.λπ. 

■ Γιώργος Θ. 


Ασφαλιστικό 

Νέες επιθέσεις ενόψει 


Π υκνώνουν τελευταία τα άρ¬ 
θρα, μελέτες, ρεπορτάζ κ.α. 
για τα ασφαλιστικά ταμεία, 
με τις χιλιοειπωμένες εκφρά¬ 
σεις: «αιμορραγία των ταμείων», «τραγική 
κατάσταση», «η μαύρη τρύπα των ταμεί¬ 
ων αποτελεί τη μεγαλύτερη απειλή για τον 
κρατικό προϋπολογισμό» κ.λπ. Και όλα κα¬ 
ταλήγουν στην ανάγκη λήψης και νέων μέ¬ 
τρων. 

Αυτό το παραμύθι της προπαγάνδας 
τύπου Γκαίμπελς κρατάει περίπου 23 χρό¬ 
νια τώρα, από την εποχή της κυβέρνησης 
Μητσοτάκη (1990) και της πρώτης αντι- 
ασφαλιστικής νεοφιλελεύθερης επίθε¬ 
σης στη χώρα μας. Κάθε φορά, η εκάστο- 
τε κυβέρνηση παίρνει νέα μέτρα (συνολι¬ 
κά ή επιμέρους) περιορισμού των ασφαλι¬ 
στικών δικαιωμάτων των μισθωτών, ανέρ¬ 
γων, νέων, συνταξιούχων και φτωχών λα¬ 
ϊκών στρωμάτων. Κάθε φορά, αρχικά τρο¬ 
μοκρατούν με τα ελλείμματα και τον κίν¬ 
δυνο κατάρρευσης, στη συνέχεια κατηγο¬ 
ρούν άμεσα ή έμμεσα τους εργαζόμενους 
σαν υπαίτιους αυτών των ελλειμμάτων και 
τέλος πετσοκόβουν δικαιώματα και κατα¬ 
κτήσεις. 

Τι «διαπιστώνουν» και δημοσιεύουν 
σήμερα; Ότι η «μαύρη τρύπα» των ασφα¬ 
λιστικών ταμείων για το 2013 θα υπερ- 
βεί τα 2 δις ευρώ, σύμφωνα με την Τρόικα. 
Η ομοσπονδία των εργαζομένων στα τα¬ 
μεία (ΠΟΠΟΚΠ) την εκτιμούσε σε 2,5 δις 
ευρώ, ενώ για τον ΕΟΠΥΥ υπολόγιζε ότι 
το έλλειμμα θα ήταν μεγαλύτερο κατά 1,5 


δις ευρώ. Αυτά τα ελλείμματα οφείλονται 
στις «...απώλειες... από την ανασφάλι¬ 
στη εργασία, που φτάνουν τα 6,5 δις ευρώ» 
αλλά και στις «ληξιπρόθεσμες οφειλές, δη¬ 
λαδή συσσωρευμένες μη καταβληθείσες ει¬ 
σφορές, που φτάνουν τα 15,9 δις ευρώ στα 
τρία μεγαλύτερα ταμεία (ΙΚΑ, ΟΑΕΕ και 
ΟΓΑ)». 

Επίσης, τα ταμεία μέχρι τώρα έχουν πά¬ 
ρει ήδη ένα μεγάλο μέρος των επιχορηγή- 
σεών τους από το προϋπολογισμό. Συγκε¬ 
κριμένα: στο πεντάμηνο Ιανουαρίου-Μα- 
ΐου 2013, τα ταμεία είχαν ήδη αντλήσει 
μεγάλο μέρος της ετήσιας επιχορήγησής 
τους. Ειδικότερα, το ΤΑΠ-ΟΤΕ (ταμείο 
ασφάλισης εργαζομένων του ΟΤΕ) έχει 
λάβει το 60,8% της ετήσιας επιχορήγησής 
του, το ΝΑΤ (ταμείο ασφάλισης ναυτικών) 
το 50,7%, το ΙΚΑ το 50%, ο ΟΑΕΕ (ταμείο 
ασφάλισης εμπόρων, ελεύθερων επαγγελ- 
ματιών, βιοτεχνών κ.α.) το 49,2%, ο ΟΓΑ 
(ταμείο ασφάλισης αγροτών) το 44,6%, ο 
ΕΟΠΥΥ (το ταμείο υγείας 9,5 εκ. ασφαλι¬ 
σμένων) το 41,5%. 

Όλα αυτά, όπως ισχυρίζονται τα παπα¬ 
γαλάκια της κυβέρνησης και της Τρόικας, 
οδηγούν στην... ανάγκη λήψης μέτρων: 
Περικοπές στο Επίδομα Κοινωνικής Αλλη¬ 
λεγγύης σε όσους είναι κάτω των 65 ετών 


(από το 2014). Νέες μειώσεις στις επικου¬ 
ρικές συντάξεις, όπως και νέες περικοπές 
στο εφάπαξ (λόγω των αλλαγών στον τρό¬ 
πο υπολογισμού του για τους νέους συντα¬ 
ξιούχους). Μείωση της κρατικής επιχορή¬ 
γησης για κάθε σύνταξη έως τα 360 ευρώ, 
από το 2015, με βάση το νόμο 3683 του 
2010 (Λοβέρδου), πράγμα που σημαίνει ότι 
τουλάχιστον οι νέοι συνταξιούχοι θα παίρ¬ 
νουν πλήρεις συντάξεις ξεκινώντας από τα 
360 ευρώ, για εργασία 40 ετών! 

Φυσικά, μέσα στο νέο πακέτο μέτρων 
υπάρχουν και οι κάθε είδους περιορισμοί 
σε δικαιώματα πρόνοιας (επιδόματα ανερ¬ 
γίας κ.α.) ή υγείας (ιατροφαρμακευτική και 
νοσοκομειακή περίθαλψη), καθώς και δι¬ 
αδικασίες αναγκαστικής είσπραξης ως και 
κατασχέσεων σε βάρος μικρών ή μεσαίων 
οφειλετών (ελεύθεροι επαγγελματίες, βιο- 
τέχνες κ.α.). 

Είναι πράγματι τραγική η κατάστα¬ 
ση των ταμείων, όπως τραγική είναι και η 
κατάσταση των ασφαλισμένων ή των μη 
ασφαλισμένων και απαιτούνται επείγο¬ 
ντα μέτρα. Το βασικό και ουσιαστικό θέμα, 
όμως, είναι το ποιες είναι οι αιτίες όλων αυ¬ 
τών, γιατί αυτές καθορίζουν τα μέτρα και 
την επιτυχία τους, δηλαδή τη βιωσιμότητα 
του ασφαλιστικού συστήματος. Οι βαθύ¬ 


τερες αιτίες των ελλειμμάτων και της κρί¬ 
σης του ασφαλιστικού συστήματος είναι η 
οικονομική κρίση του καπιταλιστικού συ¬ 
στήματος, η λειτουργία και η λογική του με 
βάση το κέρδος. Αυτά γεννούν 1.500.000 
ανέργους, 1.200.000 «απασχολήσιμους», 
δηλαδή τεράστια πλήθη ανασφάλιστων ή 
μισοασφαλισμένων. Αυτά και μόνο αυτά 
(αφαιρώντας τελείως την κακοδιαχείριση, 
σπατάλη, κλοπή κ.λπ. των αποθεματικών, 
προμηθειών, ακινήτων αλλά και συνολικά 
της περιουσίας των ταμείων, από το κρά¬ 
τος και τους καπιταλιστές), δυναμιτίζουν 
τα ταμεία, την οικονομία και την κοινω¬ 
νία. Στερούν τις εργατικές αλλά και εργο- 
δοτικές εισφορές, γιατί οι άνεργοι δεν πλη¬ 
ρώνουν, οι πιο κακοπληρωμένοι δίνουν μι¬ 
κρότερες εισφορές, οι εργοδότες δεν απο¬ 
δίδουν στο ΙΚΑ, στον ΟΑΕΕ ή αλλού τις 
εισφορές που έχουν παρακρατήσει ή τις δι¬ 
κές τους. Την ίδια ώρα οι δαπάνες των τα¬ 
μείων για προστασία ανέργων κ.α. αυξά¬ 
νουν συνεχώς και έτσι η κρίση ανατροφο- 
δοτείται. 

Η μόνη διέξοδος και εγγύηση ότι θα 
σωθούν τα ταμεία βρίσκεται σε μια επα¬ 
νεκκίνηση της οικονομίας και της κοινω¬ 
νία σε ριζικά άλλη βάση, εκείνη της ικανο¬ 
ποίησης των κοινωνικών και ανθρώπινων 
αναγκών, όπου θα πραγματοποιηθεί η σχε¬ 
διασμένη επανένταξη στην παραγωγή (με 
πλήρη δικαιώματα και όχι σαν δουλοπά¬ 
ροικοι) όλων αυτών που η οικονομία της 
αγοράς έχει στη κυριολεξία ξεράσει και συ¬ 
νεχώς ξερνάει. 


$ 

ΠΟΛΙΤΙΚΗ 

ΠΡΟΚΗΡΥΞΗ ΤΗΣ Ο.Κ.Δ.Ε. ΓΙΑ ΤΗΝ Δ.Ε.0. 


Σεπτέμβριος 2013 


Ολοι μαζί - ΠΟΛΙΤΙΚΗ ΑΠΕΡΓΙΑ ΔΙΑΡΚΕΙΑΣ 

- να τσακίσουμε τα Μνημόνια της ανεργίας, της φτώχειας, της εξαθλίωσης 

- να διώξουμε τη χούντα της «Νέας» Συγκυβέρνησης και της Τρόικας 

- να σταματήσουμε κάθε συμμετοχή της Ελλάδας στον πόλεμο 


Η συγκυ βέρ νη ση Ν Δ -Π ΑΣΟΚ 

προσπαθεί να προχωρήσει το 
καταστροφικό της έργο για να 
ικανοποιήσει τις ορέξεις των 
κανίβαλων δανειστών-Τροϊκανών και των 
καπιταλιστών, με την αγαστή συνεργασία 
των αργυρώνητων Μ.Μ.Εξαπάτησης. Ως το 
τέλος Σεπτέμβρη, 12.500 εργαζόμενοι στο 
Δημόσιο πάνε άμεσα ή έμμεσα για απόλυ¬ 
ση . Την ίδια στιγμή κλείνει νοσοκομεία και 
παιδικούς σταθμούς, «συγχωνεύει»/καταρ- 
γεί σχολεία, σπρώχνοντας μαζικά τη νεολαία 
στην ιδιωτική εκπαίδευση (βλ. ΙΕΚ) και στο 
περιθώριο, τους εργαζόμενους και τα λαϊκά 
στρώμματα στο απάνθρωπο εμπόριο της ιδι¬ 
ωτικής υγείας και ασφάλισης για λίγους. 

Την ίδια στιγμή, εμφανίζεται ως ταπει¬ 
νός υπηρέτης κάθε ΝΑΤΟϊκής απαίτησης 
για συμμετοχή στον βρώμικο πόλεμο στη 
Συρία-Μέση Ανατολή. Προσανατολισμένοι 
σε «άξονα» με τους σιωνιστές δολοφόνους 
του Ισραήλ, μακρύ χέρι των ιμπεριαλιστών 
στην περιοχή, ως νέοι δοσίλογοι ο Σαμα¬ 
ράς, το ακροδεξιό του επιτελείο και ο Κύπρι¬ 
ος ομόλογός τους Αναστασιάδης, μας σέρ¬ 
νουν στον δρόμο των επεμβάσεων και του 
πολέμου, που απειλούν ν 5 ανατινάξουν στον 
αέρα όλη την περιοχή της Μέσης Ανατολής 
και της ΝΑ Μεσογείου, σπέρνοντας θάνατο 
στους λαούς. Πρέπει να τους σταματήσουμε! 

Η εφαρμογή των Μνημονίων αποδει- 
κνύεται καθημερινός όλεθρος. Η κατάστα¬ 
ση δεν συμμαζεύεται πια. Μπροστά μας βρί¬ 
σκονται οι «μαύρες τρύπες» των ασφαλιστι¬ 
κών ταμείων, το λουκέτο δεκάδων οργανι¬ 
σμών, οι δεκάδες χιλιάδες απολύσεις στο Δη¬ 
μόσιο -έχουν δεσμευτεί για 150.000 απολύ¬ 
σεις ως το τέλος του 2015- (που φέρνουν 
πολλαπλάσιες στον Ιδιωτικό τομέα), το λου¬ 
κέτο χιλιάδων μικρών και μεγάλων επιχειρή¬ 
σεων, η ιδιωτικοποίηση/ξεπούλημα των πά¬ 
ντων (νερό κ.λπ.), η κατάρρευση των κρα¬ 
τικών εσόδων, η εκτίναξη ελλειμμάτων και 
χρεών (δημόσιων και ιδιωτικών), η ανερ- 
γία-τέρας. Ο ελληνικός καπιταλισμός έχει 
καταντήσει ένα κουφάρι που μόνο φυτο¬ 



Ο Σαμαράς στην προσφώνησή 
του προς τον αμερικανό πρό¬ 
εδρο Ομπάμα, στη συνάντησή 
τους στις 8 Αυγούστου στον 
Λευκό Οίκο, είπε τα εξής αμίμητα: «Κατ’ 
αρχήν, θέλω να πω ότι οι δύο λαοί μας και οι 
δύο χώρες μας είναι περισσότερο από σύμ¬ 
μαχοι. Όχι μόνο πάλεψαν ο ένας δίπλα στον 
άλλο σε όλη την ιστορία, πάντα για μια εν- 
γενή αιτία, αλλά λάτρεψαν και υποστήρι¬ 
ξαν τις ίδιες αξίες, όπως την ελευθερία, τη 
δημοκρατία και την ανεξαρτησία». 

Αν και δεν υπήρχε καμιά αμφιβολία, 
για το τι εννοούσε ο Σαμαράς όταν δή¬ 
λωνε ενώπιον του επικεφαλής της ηγέτι- 
δας δύναμης του ιμπεριαλισμού, ότι είμα¬ 
στε κάτι «περισσότερο από σύμμαχοι», ότι 


ζωεί με απανωτά ΜΕΤΡΑ-ΣΟΚ: νέες μειώ¬ 
σεις μισθών/συντάξεων, «ξαφνικός θάνατος» 
σχολείων και νοσοκομείων, τσουνάμι απολύ¬ 
σεων, κατασχέσεις σπιτιών και κάθε είδους 
εισοδήματος, κατάσχεση καταθέσεων (ό,τι 
έχει απομείνει στους μικροκαταθέτες), φυλα¬ 
κίσεις για χρέη π.χ. 300 ευρώ! 

Για να διατηρείται αυτό το σάπιο σύστη¬ 
μα, απαιτεί στραγγάλισμα των ελευθερι¬ 
ών μας, ένα Κράτος «Έκτακτης Ανάγκης», 
στα όρια μιας δικτατορίας: Πράξεις Νομο¬ 
θετικού Περιεχομένου, πραξικοπήματα τύ¬ 
που ΕΡΤ, επιστρατεύσεις, ΜΑΤ, στρατόπεδα 
συγκέντρωσης, ξύλο και τρομοκρατία. Αυτή 
η πολιτική οπλίζει τις συμμορίες της Χρυ¬ 
σής Αυγής, που μαχαιρώνουν μετανάστες 
και αριστερούς, και διάφορους τραμπούκους 
σαν τον ελεγκτή που δολοφόνησε τον νεα¬ 
ρό Θανάση. Παρόμοιοι τραμπούκοι θ’ ανα¬ 
λάβουν την είσπραξη των εσόδων για κρά¬ 
τος και τράπεζες. 

Ο αγώνας ενάντια στις απολύσεις και 
τα λουκέτα είναι αγώνας ζωής ή θανάτου. 
Εφαρμογή των Μνημονίων σημαίνει ολο¬ 
κληρωτική καταστροφή της Τοπικής Αυτο¬ 
διοίκησης, Εκπαίδευσης, Υγείας και Ασφά¬ 
λισης, ιδιωτικοποίηση όλων των υπηρεσιών, 
δουλικές σχέσεις εργασίας, «κινέζικους» μι¬ 
σθούς για όλους τους εργαζόμενους, ανερ¬ 
γία στο 40-50% και ακόμα μεγαλύτερη για 
τους νέους. 

ΜΠΟΡΟΥΜΕ ΝΑ ΤΟΥΣ ΝΙΚΗΣΟΥ¬ 
ΜΕ. Όταν ξεκίναγε το πραξικόπημά του 
στην ΕΡΤ, ο Σαμαράς νόμιζε ότι ντύθηκε τον 
αυτοκρατορικό μανδύα της πυγμής. Όμως ο 
αγώνας και η κατάληψη στην ΕΡΤ άνοιξαν 
ένα νέο δρόμο, για να οργανώσουμε μια νι¬ 
κηφόρα αντίσταση. «Έσπασαν» την τρικομ- 
ματική και αδυνάτισαν τα κόμματα και τους 
υποστηρικτές των Μνημονίων. Έδειξαν ότι 
δεν είμαστε ραγιάδες να μας κυβερνούν με 
τον βούρδουλα των επιστρατεύσεων, των 
ΜΑΤ και των Πράξεων Νομοθετικού Πε¬ 
ριεχομένου, οι Σαμαράδες και Βενιζέλοι, τα 
ακροδεξιά αποβράσματα που έχουν μαζέ¬ 
ψει στα «πολιτικά» επιτελεία τους, μια κλί¬ 


κα πλουσίων και οι πολιτικοί υπηρέτες τους. 
Η πολιτική κρίση οξύνεται. Ο Σαμαράς είναι 
«μοναδική λύση» (ιδιαίτερα για τους ιμπερι¬ 
αλιστές Ε.Ε.-ΔΝΤ), ο δρόμος που τραβάει, 
όμως, απειλεί να τον στείλει στα σκουπίδια 
της Ιστορίας. 

Τα ίδια περιμένουν τους «μνημονια- 
κούς» σ’ όλη την Ευρώπη: η οικονομική κρί¬ 
ση βαθαίνει, τα αστικά κόμματα «τρίζουν», 
οι αγώνες μεγαλώνουν μαζί με την αμφισβή¬ 
τηση του «τέρατος» της Ε.Ε. και του Ευρώ. 
Τα ίδια περιμένουν και δυνάμεις σαν τον 
ΣΥΡΙΖΑ που ετοιμάζονται να αναλάβουν 
τη διαχείριση της κρίσης σεβόμενοι απόλυ¬ 
τα το καπιταλιστικό σύστημα και την Ε.Ε. 

Ή ΑΥΤΟΙ Ή ΕΜΕΙΣ 

Οι κινητοποιήσεις σε ΕΡΤ, Δήμους, 
Υγεία και Παιδεία, ο λαϊκός αγώνας στη 
Χαλκιδική, δείχνουν τη διάθεση και τις δυ¬ 
νατότητες που υπάρχουν. Όμως ο αγώνας 
θα είναι μακρύς και σκληρός, χρειάζεται ορ¬ 
γάνωση και σχέδιο : 

- Είναι αγώνας για την ανατροπή της 
«νέας» συγκυβέρνησης. Αλλιώς δεν στα¬ 
ματάει αυτή η Νέα Χούντα, με αυταπάτες 
για το τι θα «μαγειρέψουν» τα ανακτοβού¬ 
λια του Μαξίμου και των Βρυξελών ή για 
«ευνοϊκές δικαστικές αποφάσεις», που θα 
δικαιώνουν τους εργαζόμενους. 

- Χρειάζεται όλοι οι κλάδοι, ομοσπον¬ 
δίες, σωματεία κ.λπ., να κατέβουν άμεσα 
σε κοινές κινητοποιήσεις. Δεν αντέχουμε 
άλλη διαίρεση των δυνάμεών μας, που μας 
αποδυναμώνει, είτε λόγω των συντεχνια¬ 
κών λογικών της συνδικαλιστικής γραφει¬ 
οκρατίας είτε λόγω προσχημάτων ταξικής 
καθαρότητας (ΚΚΕ-ΠΑΜΕ κ.α.). 

- Πρέπει οι εργαζόμενοι να πάρουν τον 
αγώνα στα χέρια τους. Να μην αφήσουμε 
κανέναν γραφειοκράτη ν’ αποπροσανατο¬ 
λίσει τον αγώνα. Σε κάθε δήμο και γειτο¬ 
νιά, να γίνουν «κέντρα αγώνα», με καταλή¬ 
ψεις δημαρχείων, σχολείων και νοσοκομεί¬ 
ων που κλείνουν, ανοιχτές συνελεύσεις ερ¬ 


γαζόμενων-άνεργων-νέων, με μαζικές επι¬ 
τροπές δράσης. 

- Εμπρός για: ΓΕΝΙΚΗ ΠΟΛΙΤΙΚΗ 
ΑΠΕΡΓΙΑ ΔΙΑΡΚΕΙΑΣ. Να την επιβάλ¬ 
λουμε παρά και ενάντια στην εγκληματι¬ 
κή πολιτική των «ηγεσιών» ΓΣΕΕ-ΑΔΕΔΥ. 
Μέχρι να ρίξουμε τη «νέα» συγκυβέρνηση, 
να διώξουμε την Τρόικα, να σταματήσουμε 
την καταστροφή των απανωτών Μνημονί¬ 
ων. Φτάνει πια με τις ξεκομμένες κινητοποι¬ 
ήσεις που εξαντλούν τις δυνάμεις μας! Τώρα 
είναι η ώρα, ενωμένοι, μαζικά, αποφασιστι¬ 
κά, να τους στείλουμε στον αγύριστο. 

Ν’ ανοίξουμε έτσι τον δρόμο για μια 
ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ, 
στηριγμένη στις δικές μας δυνάμεις και όρ¬ 
γανα. Για να σταματήσουμε την καταστρο¬ 
φή, για να σταματήσουν να φορτώνουν στις 
πλάτες μας την κρίση και τη βαρβαρότητα 
του καπιταλισμού, ν’ αποτρέψουμε τη θανα¬ 
τηφόρα απειλή των ιμπεριαλιστικών πολέ¬ 
μων. Μαζί με τους εργαζόμενους, τους λα¬ 
ούς και τα κινήματα στην Ευρώπη, τη Με¬ 
σόγειο, τις αραβικές χώρες, που ξεσηκώνο¬ 
νται για δουλειά, ψωμί και ελευθερίες. 

- Καμία Απόλυση, «Διαθεσιμότητα», 
«Μετάταξη» - Δουλειά για όλους 

- Όχι Λουκέτα & «Συγχωνεύσεις» 
Οργανισμών & Υπηρεσιών - Δημόσιες 
Υπηρεσίες, Υγεία, Παιδεία, Ασφάλιση για 
όλους 

- Να καταργηθεί η χουντική Πράξη 
Νομοθετικού Περιεχομένου και η 
φασιστική Επιστράτευση Απεργών. 

Κάτω τα χέρια απ’ τις Ελευθερίες μας. 

- ΔΙΑΓΡΑΦΗ ΤΟΥ ΧΡΕΟΥΣ 

- Κάτω τα Μνημόνια.Έξω από το 
σφαγείο Ευρώ και Ε.Ε. Πάλη για 
μια Ευρώπη των Εργαζομένων, 
ενωμένη, δημοκρατική, ριζοσπαστική, 
σοσιαλιστική. 

- Εθνικοποίηση και Εργατικός Έλεγχος 
στους τομείς-κλειδιά της οικονομίας. 

- Καμία εμπλοκή της Ελλάδας στον 
πόλεμο. Να κλείσουν οι βάσεις. 


Ο Σαμαράς στις ΗΠΑ 


παλέψαμε για μια « ευγενή αιτία» και για 
τις « ίδιες αξίες», η επιβεβαίωση ήρθε μό¬ 
λις τρεις βδομάδες μετά την επίσκεψη 
στην Ουάσινγκτον. Η συγκυβέρνηση Σα- 
μαρά-Βενιζέλου, βασιλικότερη του βασι- 
λέως, τάχθηκε στο πλευρό των ιμπεριαλι¬ 
στών, προφανώς για έναν ακόμη « ανθρω¬ 
πιστικό πόλεμο», που θα σημάνει ποτά¬ 
μια αίματος στη Συρία, στη ΝΑ Μεσόγειο, 
στην ευρύτερη περιοχή και που πολύ πιθα¬ 
νόν να οδηγήσει σε μια τεράστια περιφε¬ 
ρειακή σύγκρουση. Όμως, δεν είναι μόνο 
το μέτωπο της Συρίας, άλλα και άλλα θέ¬ 
ματα που ο Σαμαράς έσπευσε να «συζητή¬ 
σει» με τον Ομπάμα και φυσικά να ταχθεί 
στο πλευρό των ΗΠΑ. Κατά κάποιο τρό¬ 
πο όλα συνδέονται με την εκρηκτική κα¬ 
τάσταση στη ΝΑ Μεσόγειο, όπου είναι 
στραμμένη και η προσοχή όλων. Τα σημα¬ 
ντικότερα από αυτά είναι: 

1. Το Κυπριακό, όπου οι αμερικάνοι και 
ευρωπαίοι ιμπεριαλιστές θέλουν να επι¬ 
βάλλουν μια «λύση» σύμφωνα με τα συμ- 
φέροντά τους. Είναι γνωστό ότι η «λύση» 
που προωθούν είναι ένα σχέδιο παρόμοιο 


με το «Σχέδιο Ανάν» ή και ακόμη χειρότε¬ 
ρο, που είχε απορρίψει ο κυπριακός λαός 
με συντριπτική πλειοψηφία (75,83% των 
Ελληνοκυπρίων), στο δημοψήφισμα του 
Απρίλη 2004. Έτσι μετά το «Σχέδιο Μέρ- 
κελ» που διέλυσε την Κύπρο οικονομικά, 
τώρα έρχεται ένα νέο «Σχέδιο Ανάν» που 
θα την διαλύσει και σαν κρατική οντότητα. 
Σ’ αυτή τη διπλή καταστροφή της Κύπρου 
ο Σαμαράς αλλά και ο κύπριος πρόεδρος 
Αναστασιάδης (ήταν λυσσασμένος υπο- 
στηρικτής του σχεδίου Ανάν), θα έχουν τε¬ 
ράστια συμβολή. 

2. Η υποστήριξη του Ισραήλ, το σιδε¬ 
ρένιο χέρι των ιμπεριαλιστών και ιδιαίτε¬ 
ρα των αμερικάνων σ’ ολόκληρη τη Μ. 
Ανατολή. Ιδιαίτερα τώρα που η Μ. Ανατο¬ 
λή αλλά και η ευρύτερη περιοχή βρίσκεται 
σε αναβρασμό και συντελούνται εξελίξεις 
κοσμοϊστορικής σημασίας. Μετά την κα¬ 
τάρρευση του καθεστώτος Μουμπάρακ, 
του πιο σημαντικού συμμάχου του Ισρα¬ 
ήλ, την αμφιλεγόμενη «φιλία» της Τουρκί¬ 
ας του Ερντογάν, αλλά και όλα όσα συμ¬ 
βαίνουν στην περιοχή, ένας νέος άξονας 


υποστήριξης του Σιωνιστικού Κράτους 
έγινε ζωτικός για τα συμφέροντά του και 
για τα συμφέροντα και τα σχέδια των ιμπε¬ 
ριαλιστών, που στο κέντρο τους βρίσκο¬ 
νται ο έλεγχος των πετρελαίων. Η χού¬ 
ντα Σαμαρά-Βενιζέλου να ταυτιστεί τόσο 
πολύ (για πρώτη φορά) με τα συμφέροντα 
και το ρόλο του Ισραήλ στην περιοχή, δη¬ 
μιουργώντας και άξονα Ισραήλ-Κύπρου- 
Ελλάδας, είναι ό,τι πιο καταστροφικό για 
τον ελληνικό λαό αλλά και για τους λαούς 
της περιοχής. 

Ακόμη φαίνεται, σύμφωνα με πληρο¬ 
φορίες, ο Σαμαράς να παραχώρησε στην 
Καλαμάτα μία ακόμη βάση στους αμερι- 
κανούς, για μη επανδρωμένα αεροσκάφη 
(ΙΙΑν), που θα κινούνται στη θαλάσσια 
περιοχή της ΝΑ Μεσογείου. 

Αυτή η κυβέρνηση ίσως είναι η πιο επι¬ 
κίνδυνη που υπήρξε ποτέ στη χώρα μας. 
Όσο πιο γρήγορα φύγει από την εξουσία 
τόσο το καλύτερο για όλους μας, για τον 
κυπριακό λαό και για τους λαούς της περι- 
οχής, για τους εργαζόμενους, για τα φτωχά 
λαϊκά στρώματα και τη νεολαία. 

Σ τις 10-14 Ιούλη πραγματοποιή¬ 
θηκε το Ιο Συνέδριο του ενιαίου 
ΣΥΡΙΖΑ. Η πολιτική απόφαση 
του συνεδρίου μαζί με το Κατα¬ 
στατικό σηματοδοτούν τη δημιουργία ενιαί¬ 
ου κόμματος, με στόχο την κυβέρνηση της 
Αριστερός ή, όπως λένε τελευταία, μια κυ¬ 
βέρνηση με κορμό την Αριστερά. 

Η προσπάθεια του Τσίπρα και των προε¬ 
δρικών για την απόλυτη ενίσχυση του προέ¬ 
δρου δεν επιτεύχθηκε, τουλάχιστον προς το 
παρόν. Ο Τσίπρας ήθελε να εκλέγεται από 
το Συνέδριο και όχι από την Κεντρική Επι¬ 
τροπή, ώστε να «ελέγχεται» μόνο από αυτό, 
όταν συνέρχεται, και όχι από την Κ.Ε. Αυτός 
του ο στόχος (αργότερα μάλλον θα ήθελε να 
εκλέγεται από τους ψηφοφόρους του ΣΥΡΙ- 
ΖΑ, έτσι ώστε να μην ελέγχεται καθόλου και 
από κανένα, ακριβώς όπως και ο Γιωργάκης) 
είναι ενδεικτικός της ταχύτατης πορείας σο- 
σιαλδημοκρατικοποίησης του ΣΥΡΙΖΑ. Από 
την άλλη, κατάφερε να περάσει τη διάλυση 
όλων των οργανώσεων που μετείχαν στον 
ΣΥΡΙΖΑ (έστω και μετά από ένα μικρό διά¬ 
στημα ανοχής), ώστε από μέτωπο οργανώ¬ 
σεων να γίνει «ενιαίο κόμμα». Αυτή είναι και 
η ανταμοιβή όσων ακροαριστερών μετείχαν 
στον ΣΥΡΙΖΑ, που τώρα είναι αναγκασμέ¬ 
νοι ή να διαλύσουν τις οργανώσεις τους και 
να ολοκληρώσουν την ένταξή τους στον ρε¬ 
φορμισμό ή να αποχωρήσουν! Η εσωκομ¬ 
ματική αντιπολίτευση του Αριστερού Ρεύ¬ 
ματος, αν και δεν αύξησε τις δυνάμεις της, 
εντούτοις φαίνεται πιο συμπαγής και απο¬ 
φασισμένη. 

Η πολιτική απόφαση αρκείται στην περι¬ 
γραφή κάποιων επιπτώσεων της κρίσης του 
καπιταλισμού, παγκόσμια και στην Ελλάδα: 
η χώρα έχει μετατραπεί από τις μνημονιακές 
πολιτικές σε «αποικία χρέους» και περιθω- 
Φ ριοποιήθηκαν «οι δημιουργικές, κοινωνικές 

και παραγωγικές της δυνάμεις». Επίσης, «η 
παραγωγή καταρρέει, δεκάδες χιλιάδες μι¬ 
κρές και μεσαίες επιχειρήσεις κλείνουν, οι 
δημόσιες υπηρεσίες διαλύονται, το κοινω¬ 
νικό κράτος διαρκώς περιορίζεται, η υγεία, 
η παιδεία, η σύνταξη, η ασφάλιση αφαιρού- 
νται από μεγάλα τμήματα του πληθυσμού», 
ενώ «το αστικό κομματικό σύστημα, υπό¬ 
λογο για σκάνδαλα και διαφθορά, στηρίζε¬ 
ται στα διαπλεκόμενα ΜΜΕ και τις δυνά¬ 
μεις καταστολής, επιβάλλοντας ένα ιδιότυ¬ 
πο καθεστώς έκτακτης ανάγκης που παρα¬ 
βιάζει κάθε δημοκρατική νομιμότητα». 

Η παγκόσμια οικονομική κρίση, αν και 
χρησιμοποιούνται οι λέξεις «δομική» και 
«κρίση υπερσυσσώρεύσης κεφαλαίου», χα¬ 
ρακτηρίζεται ως κρίση του χρηματοπιστω¬ 
τικού τομέα, καθώς «έχει κύρια χαρακτη¬ 
ριστικά τη διόγκωση του χρηματοπιστω¬ 
τικού τομέα, βασισμένη στην απρόσκοπτη 
κυκλοφορία του χρήματος». Η Ε.Ε. «εμπλέ¬ 
κεται στη δίνη της παγκόσμιας καπιταλιστι¬ 
κής κρίσης». Αυτό απειλεί τη συνοχή της κα¬ 
θώς «η πολιτική της λιτότητας και της ύφε¬ 
σης αποσαθρώνει τους δεσμούς μεταξύ των 
ευρωπαϊκών κρατών, ενισχύει τον ευρωσκε- 
πτικισμό, τον αντιευρωπάίσμό, οξύνει τις 
εθνικιστικές αντιπαραθέσεις και διευκολύ¬ 
νει την αναβίωση του φασισμού». Τέλος, «το 
ευρώ αντιμετωπίζεται κυρίως ως όχημα της 
γερμανικής πολιτικής, εντείνοντας τις ανι¬ 
σότητες μεταξύ χωρών και τις ταξικές ανι¬ 
σότητες, ενώ εφαρμόζονται στις ευρωπαϊ¬ 
κές κοινωνίες ασιατικά πρότυπα προς όφε¬ 
λος του κεφαλαίου». 

Έτσι, η δομική κρίση του καπιταλιστι¬ 
κού συστήματος δεν αντιμετωπίζεται από 
τον ΣΥΡΙΖΑ ως κρίση της καπιταλιστικής 
παραγωγής, προερχόμενη από τους ίδιους 
τους νόμους κίνησης του κεφαλαίου και την 
πτωτική τάση του ποσοστού κέρδους. Στην 
πραγματικότητα, τα βουνά χρεών συσσω¬ 
ρεύτηκαν παγκόσμια στις τράπεζες, στις 


επιχειρήσεις και τα 
κράτη για να «σώ¬ 
σουν» την καπιταλι¬ 
στική οικονομία από 
το ξέσπασμα της κρί¬ 
σης, χωρίς αποτέλε¬ 
σμα. Μετά την κρί¬ 
ση-κατάρρευση του 
2007-08, η παγκό¬ 
σμια καπιταλιστική 
οικονομία «ζει» με 
έκτακτα μέτρα δηλ. 
με την τεράστια κρα¬ 
τική παρέμβαση και 
το ρίξιμο τεράστι¬ 
ων ποσών για να μην 
καταρρεύσει πλή¬ 
ρως. Τα κερδοσκο- 
πικά-παρασιτικά κε¬ 
φάλαια είναι κεφά¬ 
λαια που αποτραβή¬ 
χτηκαν ή δεν μπή¬ 
καν στην παραγω¬ 
γή λόγω της μη εξα¬ 
σφάλισης ικανοποι¬ 
ητικού ποσοστού 
κέρδους και γι’ αυτό 
κερδοσκοπούν με τις 
διάφορες φούσκες. Ακόμη περισσότερο σή¬ 
μερα με αυτή τη δράση τους αποσαθρώνουν 
περαιτέρω την παραγωγή. Μια νέα φούσκα 
τεραστίων διαστάσεων απειλεί να «σκάσει», 
επιταχύνοντας την κατάρρευση της παγκό¬ 
σμιας καπιταλιστικής οικονομίας. 

Από την άλλη, η Ε.Ε. δεν «εμπλέκεται» 
απλά στην κρίση, αλλά αποτελεί το κέντρο 
της, με κίνδυνο να υποβαθμιστεί ως ιμπερι¬ 
αλιστικό κέντρο απέναντι στους ανταγωνι¬ 
στές της. Η Γερμανία, ως η ισχυρότερη δύ¬ 
ναμη, φορτώνει την κρίση στις χώρες του 
Νότου, αλλά όλο και περισσότερο το πρό¬ 
βλημα του χρέους γίνεται εκρηκτικό για με¬ 
γάλες χώρες, όπως η Ιταλία και πολύ περισ¬ 
σότερο η Γαλλία. Έτσι, ξεσπούν ενδοκαπι- 
ταλιστικοί ανταγωνισμοί ανάμεσα στις κύ¬ 
ριες χώρες της Ε.Ε. Αυτό είναι το βασικό 
πρόβλημα της Ε.Ε. και όχι τα μνημόνια και 
η γερμανική πολιτική, όσο και αν οξύνουν 
την κρίση. Για να σώσει την οικονομία της 
κάθε εθνική αστική τάξη δεν έχει παρά να 
επιτεθεί βάρβαρα στην εργατική τάξη και τα 
φτωχά λαϊκά στρώματα. Για την περίπτωση 
της Ελλάδας, που πράγματι η επίθεση παίρ¬ 
νει ακραίες μορφές, δεν πρέπει να παραγνω¬ 
ρίζεται το γεγονός ότι οι μνημονιακές πο¬ 
λιτικές έχουν και εγχώριους υποστηρικτές 
δηλ. την κυρίαρχη ελίτ, τη νέα «μαυραγορί- 
τικη»-παρασιτική αστική τάξη. Αυτούς εξυ¬ 
πηρετούν η συγκυβέρνηση ΝΔ-ΠΑΣΟΚ με 
νύχια και με δόντια απέναντι στο εργατικό 
κίνημα, με το κράτος «έκτακτης ανάγκης». 

Η αντιμετώπιση της κρίσης από τον ΣΥ- 
ΡΙΖΑ ως φαινόμενο του χρηματοπιστωτι¬ 
κού τομέα και μόνο εξυπηρετεί την πολιτική 
του ότι για την κρίση ευθύνονται οι νεοφιλε¬ 
λεύθερες πολιτικές και ότι μια άλλη κεϋνσι- 
ανή πολιτική θα αλλάξει τα πράγματα στην 
κατεύθυνση της παραγωγικής ανασυγκρό¬ 
τησης. Αυτό το έργο θα το αναλάβει η αρι¬ 
στερή κυβέρνηση: θα καταργήσει τα μνημό¬ 


νια και τους εφαρ- 
μοστικούς νόμους, 
θα επαναδιαπραγ¬ 
ματευτεί τις δανει¬ 
ακές συμβάσεις και 
θα θέσει ως πρώ¬ 
το θέμα τη διαγρα¬ 
φή μεγάλου μέρους 
του χρέους μετά 
από λογιστικό έλεγ¬ 
χο. Επίσης, θα ακυ¬ 
ρώσει τις ιδιωτικο¬ 
ποιήσεις, θα εγγυ- 
ηθεί την κοινωνική 
ασφάλιση, τη δημό¬ 
σια παιδεία και υγεία 
για όλους, θα επα¬ 
ναφέρει την εργα¬ 
τική νομοθεσία και 
τις συλλογικές συμ¬ 
βάσεις, θα καταργή¬ 
σει τις αντιδημοκρα- 
τικές ρυθμίσεις του 
κράτους «έκτακτης 
ανάγκης», θα θέσει 
τις τράπεζες κάτω 
από κρατικό έλεγχο, 
θα προωθήσει τις μι- 
κρομεσαίες επιχειρήσεις και διάφορες μορ¬ 
φές συνεταιρισμών, θα προβεί σε αναδιανο¬ 
μή του πλούτου μέσω της φορολογίας. Για 
την Ε.Ε. : «Προβάλλουμε την ανάγκη και 
διεκδικούμε με όλα τα πρόσφορα μέσα την 
ανατροπή της σημερινής μορφής ολοκλή¬ 
ρωσης της Ευρώπης, της σημερινής αρχιτε¬ 
κτονικής του ευρώ και της νεοφιλελεύθερης 
λογικής που διέπει το κοινό νόμισμα, ώστε 
να επαναθεμελιωθεί συνολικά η Ευρώπη 
στην κατεύθυνση της δημοκρατίας, της κοι¬ 
νωνικής δικαιοσύνης και του σοσιαλισμού». 

Τα ερωτήματα όμως είναι αμείλικτα. 
Πώς η κυβέρνηση της Αριστερός θα πεί¬ 
σει αυτούς που κατέχουν το χρήμα να επεν¬ 
δύσουν όταν δεν έχουν ικανοποιητικό πο¬ 
σοστό κέρδους; Θα στηριχτεί όλο το σχέ¬ 
διο για την παραγωγική ανασυγκρότηση 
στις μικρές και μεσαίες επιχειρήσεις; Πώς θα 
καταργήσουν τα μνημόνια μέσα στο ευρώ, 
όταν ευρώ σημαίνει αυτόματα και μνημόνια; 
Ποιο και πόσο μέρος του χρέους θα διαγρά¬ 
φει; Αν συνεχίζει να πληρώνεται έστω και 
μέρος του χρέους, τι θα απομένει ως πλού¬ 
τος στη χώρα; Πώς θα αντιδράσουν αν οι 
δανειστές αρνηθούν επαναδιαπραγμάτευση 
του χρέους, όπως είναι και σίγουρο; Κάτω 
από το καπιταλιστικό καθεστώς και χωρίς 
τη διαγραφή του χρέους η κρατικοποίηση 
των τραπεζών σημαίνει κρατικοποίηση των 
χρεών τους. Θα κρατικοποιήσουν τα χρέη 
των τραπεζών; 

Είναι αλήθεια ότι οι νεοφιλελεύθερες 
πολιτικές οξύνουν την κρίση, όμως αποτε¬ 
λούν μονόδρομο για το κεφάλαιο και κυρί¬ 
ως για τις κυρίαρχες μερίδες του, αυτές των 
κερδοσκοπικών-παρασιτικών κεφαλαίων. 
Έτσι, η οποιαδήποτε προσπάθεια της αρι¬ 
στερής κυβέρνησης να θέσει εμπόδια σε αυ¬ 
τές τις πολιτικές θα συναντήσει τη λυσσα¬ 
σμένη αντίδραση του κεφαλαίου και της 
Ε.Ε. Και εδώ η απάντηση είναι μόνο μία από 


την πλευρά των συμφερόντων των εργαζο¬ 
μένων: η αφαίρεση της οικονομικής και πο¬ 
λιτικής εξουσίας από το κεφάλαιο, η έξοδος 
από την Ε.Ε. και η οικοδόμηση της εξουσί¬ 
ας των εργαζομένων και μιας σχεδιασμένης 
οικονομίας που δε θα λειτουργεί με βάση το 
κέρδος αλλά τις ανάγκες των ανθρώπων. Ο 
ΣΥΡΙΖΑ δεν λέει τίποτε για το πώς θα απα¬ 
ντήσει, εκτός από το ότι είναι έτοιμοι να τα 
βάλουν μαζί τους! 

Το πρόβλημα όμως αρχίζει να ξεδιαλύνε¬ 
ται όταν κανείς απομακρυνθεί από τις γενι- 
κόλογες διακηρύξεις της πολιτικής απόφα¬ 
σης του ΣΥΡΙΖΑ, σκόπιμα έτσι διατυπωμέ¬ 
νες για να επιτρέπουν ελιγμούς, και έρθει σε 
αυτά που δηλώνουν τα στελέχη του. Η λογι¬ 
κή του «ρεαλισμού» διατρέχει την πολιτική 
του.Έτσι, ο κύριος υπεύθυνος του προγράμ¬ 
ματος του ΣΥΡΙΖΑ, Γ. Δραγασάκης, δήλω¬ 
σε (Βήμα, 4/8/2013): «Εδώ που φτάσαμε δεν 
υπάρχουν ούτε εύκολες ούτε ανώδυνες λύ¬ 
σεις» και ότι η όποια διευθέτηση του προ¬ 
βλήματος του χρέους προϋποθέτει την «οι¬ 
κοδόμηση των αναγκαίων συμμαχιών και 
την αλλαγή των συσχετισμών», αλλά και 
«μια ισχυρότερη πίεση από τις ΗΠΑ και τις 
αγορές»! 

Ο «ρεαλισμός» αυτός εύκολα μετατρέ- 
πεται σε διαχείριση της κρίσης του καπι¬ 
ταλισμού. Η μετάλλαξη αυτή πρέπει να γί¬ 
νει πολύ γρήγορα, γι’ αυτό ο ΣΥΡΙΖΑ προ- 
χωρά στη μετατροπή του σε ενιαίο αρχηγι- 
κό κόμμα, που ενσωματώνει τις οργανώσεις 
της άκρας αριστερός. Ειδικά στην περίπτω¬ 
ση που γίνει κυβέρνηση, η διαδικασία αυτή 
δεν θα είναι εύκολη και χωρίς τριγμούς. Σε 
κάθε περίπτωση, θα απογοητεύσει τις εργα¬ 
τικές και λαϊκές μάζες, στις οποίες ο ΣΥΡΙ- 
ΖΑ δίνει το ρόλο της υποστήριξης της κυ¬ 
βέρνησης και του οπαδού. 

Η μέθοδος της λύσης των προβλημά¬ 
των μόνο με μια αριστερή κυβέρνηση που 
θα ανέλθει μέσω της «τακτικής του ώριμου 
φρούτου» — δηλαδή χωρίς την οργάνω¬ 
ση και ανάπτυξη του κινήματος, την ανα¬ 
συγκρότηση και ανασύνθεσή του, χωρίς μια 
επαναστατική κυβέρνηση βασισμένη στα 
όργανα της εργατικής αυτοοργάνωσης — 
όχι μόνο έχει αποδειχθεί καταστροφική και 
προδοτική στην ιστορία του εργατικού κι¬ 
νήματος (χωρίς καμία απολύτως εξαίρεση), 
αλλά καταντάει και μη ρεαλιστική: η κυβέρ¬ 
νηση, η ελληνική αστική τάξη και οι ιμπε¬ 
ριαλιστές δεν βρίσκονται ακόμη σε φάση 
αμηχανίας, όπου παρακολουθούν έντρο¬ 
μοι το κίνημα να ανεβαίνει, τις κοινωνικές 
τους συμμαχίες να διαλύονται, την ιδεολο¬ 
γία τους να καταρρακώνεται και το πολιτι¬ 
κό τους σύστημα να διαλύεται, αλλά έχουν 
αρχίσει να ανασυγκροτούνται μέσα από την 
ολοένα και μεγαλύτερη ενίσχυση του κρά¬ 
τους έκτακτης ανάγκης, προετοιμαζόμενοι 
να συντρίψουν την εργατική τάξη — άσχε¬ 
τα αν ακόμη δεν τους βγαίνουν οι συσχετι¬ 
σμοί για κάτι τέτοιο. Συνεπώς, μόνο η ανά¬ 
πτυξη του κινήματος μπορεί να τους αντι¬ 
μετωπίσει, και όχι η παθητική στάση αναμο¬ 
νής και ο λανθασμένος στόχος της αριστε¬ 
ρής κυβέρνησης. 

Οι εργαζόμενοι και η νεολαία πρέπει 
να αναλάβουμε άμεσα δράση για να ανα¬ 
τρέψουμε τα μνημόνια και την κυβέρνη¬ 
ση, για τη διαγραφή του χρέους, την έξο¬ 
δο από την Ε.Ε., την εθνικοποίηση των το- 
μέων-κλειδιών της οικονομίας κάτω από ερ¬ 
γατικό έλεγχο. Με επιτροπές αγώνα παντού 
και όργανα αυτοοργάνωσης να δημιουργή¬ 
σουμε τις προϋποθέσεις για μια κυβέρνηση 
των εργαζομένων. Είναι ο μόνος σίγουρος 
και ρεαλιστικός δρόμος για τη σωτηρία της 
κοινωνίας. 

■ Σοφία Καρασαρλίδου 

12 Εργατική Πάλη 


ΔΙΕΘΝΗ 


Σεπτέμβριος 2013 



στον κόσμο... 


ΗΠΑ 

Χιλιάδες εργαζόμενοι των αλυσίδων 
φαστ-φουντ ΜοΌοπαΙάδ Οοτρ, λΥεπάγ’δ 
Κεδί&ιΐΓ&ηΐδ ΕΕΟ, Βυτ^ετ Κΐη§ λΥοΓίάλνΐάε 
Ιπο και άλλων εταιρειών απήργησαν την 
Πέμπτη 29 Αυγούστου στις ΗΠΑ. Οι 
απεργοί ζητούν ελάχιστο μισθό 15 δολα¬ 
ρίων την ώρα, δηλαδή περισσότερα από 
το διπλάσιο του σημερινού ελάχιστου μι¬ 
σθού, που είναι 7,25 δολάρια, καθώς και 
το δικαίωμα να συνδικαλίζονται. 

Το κίνημα άρχισε το Νοέμβριο στη 
Νέα Υόρκη με 200 απεργούς. Τον Ιού¬ 
λιο επεκτάθηκε σε επτά πόλεις, μεταξύ 
των οποίων η Νέα Υόρκη, το Σικάγο και 
το Ντιτρόιτ, και τον Αύγουστο σε πάνω 
από πενήντα πόλεις, όπως Βοστώνη, Σι¬ 
κάγο, Ντένβερ, Ντιτρόιτ, Χάρτφορντ, Χι¬ 
ούστον, Λος Άντζελες, Μέμφις, Μιλγουό- 
κι, Όκλαντ, Ράλεϊ, Τάμπα. 

Οι περισσότεροι από τους εργαζόμε¬ 
νους έχουν παιδιά και προσπαθούν να ζή- 
σουν την οικογένειά τους, δεν πρόκειται 
πια για εφήβους, όπως συνέβαινε στο πα¬ 
ρελθόν. Ο μέσος μισθός τους (των «στε¬ 
λεχών» συμπεριλαμβανομένων) είναι 
9,08 δολάρια την ώρα, πολύ κάτω από το 
όριο της φτώχιας για όποιον εργάζεται 40 
ώρες τη βδομάδα. Όμως οι περισσότε¬ 
ροι δεν εργάζονται με καθεστώς πλήρους 
απασχόλησης. Οι οργανωτές της απερ¬ 
γίας θεωρούν πως οι εργαζόμενοι αντα- 
ποκρίθηκαν πολύ καλά στην απεργία και 
ότι παρά τον φόβο τους είναι πρόθυμοι 
να συνεχίσουν αυτό τον αγώνα, μιας και 
τον θεωρούν σημαντικό για την αξιοπρέ¬ 
πεια των ίδιων και των οικογενειών τους. 

ΝΟΤΙΑ ΑΦΡΙΚΗ 

Δολοφονήθηκε τη Δευτέρα 12 Αυ¬ 
γούστου συνδικαλίστρια, στέλεχος του 
«συντηρητικού» συνδικάτου των ερ¬ 
γαζομένων στα ορυχεία ΝΙΙΜ, μπρο¬ 
στά στο σπίτι της στη Μαρικάνα, κο¬ 
ντά στο μεταλλείο πλατίνας, έναν χρόνο 
μετά την εν ψυχρώ δολοφονία 34 απερ¬ 
γών μεταλλωρύχων και τον τραυματισμό 
78 από καταιγισμό πυρών της αστυνομί¬ 
ας εναντίον απεργών του ριζοσπαστικού 
συνδικάτου ΑΜΟυ. 

Το συνδικάτο ΝΙΙΜ, το οποίο πρό- 
σκειται στην κυβέρνηση του Αφρικα¬ 
νικού Εθνικού Κογκρέσου, βρίσκεται 
σε διαμάχη με το συνδικάτο ΑΜΟυ, το 
οποίο είχε οργανώσει την απεργία του 
2012, γι’ αυτό και η αστυνομία προσπα¬ 
θεί να αποδώσει την δολοφονία στις με¬ 
ταξύ τους διαφορές. Η απεργία στη Μα¬ 
ρικάνα τερματίστηκε τον Οκτώβριο του 
2012, αλλά οι εκφοβισμοί, οι προπηλα- 
κισμοί και οι επιθέσεις σε συνδικαλιστές 
συνεχίζονται σχεδόν καθημερινά και 
έχουν στοιχίσει περίπου 20 ζωές μέσα σε 
περίπου έναν χρόνο. Ο Μπουλέλο Ενκά- 
πο, στέλεχος του συδνικάτου ΝΙΙΜ, δο¬ 
λοφονήθηκε επίσης τον Ιούνιο. Ένα μέ¬ 
λος του ΑΜΟυ βρέθηκε τον Ιούνιο νε¬ 
κρό, σε αποσύνθεση και με τα άκρα δεμέ¬ 
να σε ένα ορυχείο της Ξστράτα, στη γει¬ 
τονική επαρχία Λιμπόπο. Οι αρχές παρό¬ 
λα αυτά κινούν τις έρευνες όσο μακρύ- 
τερα γίνεται από την ιδιοκτήτρια εταιρία 
Λόμνιν, ενώ έναν χρόνο μετά, ακόμη δεν 
έχουν βγάλει πόρισμα για το περσινό μα¬ 
κελειό. 


Ισπανία: Πολιτικές και κοινωνικές αναταράξεις 


Τ ον Μάιο ο πρωθυπουργός της Πορ¬ 
τογαλίας Πάσους Κουέλιου ανακοί¬ 
νωσε νέο πακέτο μέτρων ύψους 6 
δις ευρώ μέχρι το 2016. Δήλωσε “αν διστά¬ 
ζαμε τώρα, αυτό θα κατάφερνε βαρύ πλήγμα 
στην αξιοπιστία που έχουμε ήδη ανακτήσει” 
και πως τα μέτρα αποσκοπούν στο να απο¬ 
φευχθεί ένα δεύτερο μνημόνιο! Το μεσοπρό¬ 
θεσμο πρόγραμμα επέβαλε την αύξηση των 
ωρών εργασίας για τους δημόσιους υπαλλή¬ 
λους από τις 35 στις 40 την εβδομάδα, πρό¬ 
γραμμα εθελούσιας εξόδου 30 χιλιάδων δη¬ 
μοσίων υπαλλήλων (σε σύνολο περίπου 700 
χιλιάδων), την αύξηση της κατώτερης ηλικί¬ 
ας συνταξιοδότησης από τα 65 στα 66 έτη, 
την επιβολή έκτακτων εισφορών στους συ¬ 
νταξιούχους κλπ. Παρόλα αυτά, το έλλειμμα 
υπολογίζεται να φτάσει στο 5,5% του ΑΕΠ, 
ενώ η συρρίκνωση του ΑΕΠ για το 2013 υπο¬ 
λογίζεται στο 2,3%. Η ανεργία έχει ήδη ξεπε- 
ράσει το 18%, ιστορικό ρεκόρ για τη χώρα. 

Λίγες μέρες μετά την εξαγγελία των μέ¬ 
τρων ο υπουργός Οικονομικών Βίτορ Γκα- 
σπάρ πανηγύριζε για τη μερική έξοδο της 
Πορτογαλίας στις αγορές. Το πορτογαλικό 
δημόσιο “κατάφερε” να αντλήσει 3 δις ευρώ 
με το ληστρικό επιτόκιο του 5,65%! Δύο μή¬ 
νες αργότερα ο ίδιος υπουργός παραιτείται, 
μετά από μια γενική απεργία και μαζικές δι¬ 
αδηλώσεις σε ολόκληρη τη χώρα, και ενώ η 
κυβέρνηση είχε εξαγγείλει νέο πακέτο μέ¬ 
τρων! Μάλιστα θα αποκαλυφθεί ότι η επι¬ 
στολή παραίτησης είχε αποσταλεί στον πρω¬ 
θυπουργό από τον περασμένο Οκτώβριο, 
δηλαδή πολύ πριν τις “θριαμβολογίες” του 
Γκασπάρ σχετικά με την επάνοδο της Πορτο¬ 
γαλίας στις αγορές! 

Μια μέρα μετά την παραίτηση του υπ. 
Οικονομικών θα παραιτηθεί και ο υπουργός 


Εξωτερικών Πάουλο Πόρτας. Ο Πόρτας εί¬ 
ναι αρχηγός του Λαϊκού Κόμματος, του μι¬ 
κρότερου εταίρου της κεντροδεξιάς κυβερ¬ 
νητικής συμμαχίας. Χωρίς τη στήριξή του, 
η κυβέρνηση Κουέλιου χάνει την κοινοβου¬ 
λευτική πλειοψηφία. Ο Κουέλιου, αφού δή¬ 
λωσε ότι “τα σημερινά γεγονότα ήταν απρό¬ 
βλεπτα”, δεν έκανε αποδεκτή την παραίτηση 
του Πόρτας, μπροστά “στην απειλή της πολι¬ 
τικής αποσταθεροποίησης που αυτή θα προ- 
καλούσε”. 

Στο ίδιο μήκος κύματος κινήθηκαν τόσο 
ο Πρόεδρος της Δημοκρατίας Καβάκο Σίλβα 
όσο φυσικά και ο (Πορτογάλος) πρόεδρος 
της Ευρωπαϊκής Επιτροπής Μπαρόζο: “Αυτή 
η λεπτή κατάσταση απαιτεί να επιδειχθεί με¬ 
γάλο αίσθημα ευθύνης από όλες τις πολιτι¬ 
κές δυνάμεις και όλους τους πολιτικούς ηγέ¬ 
τες” δήλωσε, καλώντας τη Λισαβόνα να “ξε¬ 
καθαρίσει την κατάσταση το συντομότερο 
δυνατόν”. Τελικά ο Πόρτας, μετά από παζά¬ 
ρια, αναβαθμίστηκε σε αναπληρωτή πρωθυ¬ 
πουργό και συνέχισε να στηρίζει την κυβέρ¬ 
νηση. 

Στο μεταξύ, στην Ισπανία, το όνομα του 
πρωθυπουργού Μαριάνο Ραχόι αναμείχθη- 
κε σε οικονομικό σκάνδαλο με παράνομες 
χρηματοδοτήσεις του κυβερνώντος Λαϊκού 
Κόμματος. Ο ταμίας του κόμματος βρίσκεται 
στη φυλακή. Ο ίδιος κατέθεσε ότι είχε δώ¬ 
σει προσωπικά στον Ραχόι 25.000 ευρώ μαύ¬ 
ρα χρήματα. Παρόλα αυτά, ο Ραχόι αρνήθη- 
κε ότι έχει ανάμειξη στο σκάνδαλο και αρνή- 
θηκε να παραιτηθεί. 

Η ανεργία στην Ισπανία βρίσκεται στο 
25%, και στους νέους κάτω των 24 ετών στο 
43%. Ο αριθμός των ανέργων φτάνει τα πέ¬ 
ντε εκατομμύρια. Υπάρχουν 1,2 εκ. οικογέ¬ 
νειες που δεν εργάζεται κανένα μέλος τους. 


Από το σύνολο των ανέργων οι 800.000 δεν 
έχουν δικαίωμα ούτε στο ελάχιστο επίδο¬ 
μα των 420 ευρώ. Ένας στους πέντε Ισπα¬ 
νούς ζει κάτω από τα όρια της φτώχειας. Από 
το 2008, όταν έσκασε η φούσκα των ακινή¬ 
των, 400.000 οικογένειες έχουν χάσει το σπί¬ 
τι τους. Τα “κόκκινα” δάνεια, στεγαστικά και 
γενικά στον κατασκευαστικό τομέα, ανέρ¬ 
χονται σε 181 δις ευρώ. Αναμένεται περαιτέ¬ 
ρω πτώση των τιμών των ακινήτων και τρι- 
πλασιασμός του ρυθμού των κατασχέσεων 
το 2013. 

Σε μια απέλπιδα προσπάθεια να στρέ¬ 
ψει το πολιτικό ενδιαφέρον μακριά από αυτή 
τη ζοφερή πραγματικότητα, ο Ραχόι άρπαξε 
την ευκαιρία που του προσέφερε η βρετανική 
κτήση του Γιβραλτάρ, όταν παρεμπόδισε, με 
τη δημιουργία ενός τεχνητού υφάλου, τη δυ¬ 
νατότητα των ισπανών ψαράδων να ψαρεύ¬ 
ουν σε μια περιοχή πλούσια σε θαλασσινά. 

Η Μαδρίτη αντέδρασε ξεκινώντας εξο¬ 
νυχιστικούς ελέγχους στα σύνορα με το Γι¬ 
βραλτάρ, με αποτέλεσμα να δημιουργηθούν 
ουρές χιλιομέτρων. Η Βρετανία κατήγγειλε 
την Ισπανία ότι παραβιάζει το δικαίωμα της 
ελεύθερης κυκλοφορίας εντός της ΕΕ και 
έστειλε μια φρεγάτα στο Γιβραλτάρ! 

Ο δικομματισμός στην Ισπανία καταρ¬ 
ρέει. Σύμφωνα με πρόσφατες σφυγμομετρή¬ 
σεις, τα ποσοστά των δύο μεγάλων κομμά¬ 
των ΡΡ (Λαϊκό Κόμμα) και ΡδΟΕ (Σοσια¬ 
λιστικό Κόμμα), που συγκέντρωναν παρα¬ 
δοσιακά πάνω από το 75% των ψήφων, κι¬ 
νούνται πλέον γύρω στο 50%, συγκεντρώ¬ 
νοντας 23% με 25% το καθένα. Η ΐυ (Ενω¬ 
μένη Αριστερά) εκτινάσσεται στο 15% (από 
6,9% το 2011). Σε άνοδο βρίσκεται και το 
κόμμα ΓΙργΌ (“αντιμνημονιακή λαϊκή” δε¬ 
ξιά), που κινείται στο 14%. Όμως και τα αντί- 


Αργεντινή - Προκριματικές Εκλογές : Μεγάλη επιτυχία των τροτσκιστών 


Η κυβέρνηση Κίρχνερ γνώρισε 
βαρύτατη ήττα στις προκριματι¬ 
κές εκλογές στις 11 Αυγούστου, 
που προηγούνται των εθνικών 
του Οκτώβρη. Το «Μέτωπο για τη Νίκη» 
έπεσε από 54% τον Οκτώβρη του 2011 σε 
μόλις 26% (29% αν προστεθούν κάποιοι 
σύμμαχοί του), χάνοντας σχεδόν 4 εκ. ψή¬ 
φους. Η Δεξιά επιχείρησε να εμφανιστεί ανα¬ 
νεωμένη και βγήκε οριακά κερδισμένη, μέσα 
όμως από εύθραυστες εκλογικές συμμαχίες. 

Υπήρχε όριο 1,5% για τη συμμετοχή στις 
εκλογές του Οκτωβρίου, όπου θ’ ανανεωθεί 
μέρος του Κογκρέσου. Στις εκλογές αυτές 
ψήφισαν για πρώτη φορά οι νέοι άνω των 
16 ετών. Το αποτέλεσμα δείχνει ότι το κόμμα 
της Κίρχνερ θα αποδυναμωθεί και μετά τις 
εκλογές του Οκτώβρη και σίγουρα δεν θα 
πετύχει πλειοψηφία 2/3 στο Κογκρέσο, ώστε 
ν’ αλλάξει το Σύνταγμα (με στόχο τρίτη συ¬ 
νεχόμενη προεδρική θητεία της Κίρχνερ). 

Αυτό που ξεχωρίζει είναι η μεγάλη επι¬ 
τυχία που κατέγραψε η επαναστατική αρι¬ 
στερά (τροτσκιστική στην πλειοψηφία 
της), κερδίζοντας συνολικά πάνω από το 
10%. Το Μέτωπο της Αριστερός και των Ερ¬ 
γαζομένων (ΜΑΚ), που αποτελείται από τις 
τροτσκιστικές οργανώσεις Εργατικό Κόμμα, 
Σοσιαλιστικό Εργατικό Κόμμα, Σοσιαλιστι¬ 
κή Αριστερά, κέρδισε γύρω στους 900.000 
ψήφους (600.000 το 2011) και αναδείχθηκε 
τέταρτο κόμμα. Μαζί με τις ψήφους του επί¬ 
σης τροτσκιστικού Νέο Κίνημα προς το Σο¬ 
σιαλισμό (200.000), ξεπερνάνε το 1 εκ. ψή¬ 
φους, εκλέγοντας αρκετούς βουλευτές και 
συγκλητικούς. 

Οι ψήφοι του ΜΑΚ είναι επικεντρωμέ¬ 


νοι στις μεγαλύτερες περιφέρειες (Μπουέ- 
νος Λίρες 3,67%, Κόρδομπα 9,2%, Σάντα Φε 
2,65%, Μεντόσα 7,61%, Τουκουμάν 3,93%) 
και τις βιομηχανικές περιοχές όπου συγκε¬ 
ντρώνεται η πλειοψηφία της εργατικής τά¬ 
ξης, αλλά και πανεθνικά, όπως στο Ροζά¬ 
ριο (4,3%), Νεουκέν (7%), Χουχούι (9,5%) 
κ.α. Σε μερικές περιπτώσεις, όπως στην πο¬ 
λιτεία της Σάλτα όπου το Εργατικό Κόμμα 
κατέβηκε αυτόνομα, κερδίζει διψήφιο ποσο¬ 
στό (12% και δεύτερο κόμμα με 17,5% στην 
πρωτεύουσα της Σάλτα). 

Η εκκωφαντική πτώση της Κίρχνερ δεν 
αντανακλά μόνο την κρίση της οικονομί¬ 
ας, που χτυπιέται ξανά από την παγκόσμια 
κρίση, δημιουργώντας όλο και μεγαλύτερα 
προβλήματα στην εργατική τάξη αλλά και 
στους επίδοξους διαχειριστές του καπιταλι¬ 
σμού με «ανθρώπινο πρόσωπο». Είναι απο¬ 
τέλεσμα και της πολιτικής κρίσης, της αστά¬ 
θειας ή αδυναμίας των αστικών κομμάτων 
και των κοινωνικών συμμαχιών που το κιρ- 
χνερικό μπλοκ είχε προσπαθήσει να χτίσει 
μετά την χρεοκοπία και εξέγερση του 2001, 
βασισμένο στην ανάκαμψη της οικονομίας. 
Σε συνδυασμό με τα ιστορικά αποτελέσμα¬ 
τα της επαναστατικής αριστερός, αντανα¬ 
κλά ένα νέο κύμα αγώνων και ριζοσπαστι- 
κοποίησης που γνωρίζει η αργεντίνικη εργα¬ 
τική τάξη (υπάρχει και σ’ άλλες χώρες της Λ. 
Αμερικής, π.χ. Βραζιλία, Βολιβία), ένα προ¬ 
τσές ανασυγκρότησης- ανασύνθεσης (όχι 
μόνο αγώνες, αλλά και αλλαγή συσχετι¬ 
σμών σε συνδικάτα με δημιουργία τάσεων 
που αντιπολιτεύονται τη γραφειοκρατία ή 
και παίρνουν την ηγεσία) - και όπου οι επα¬ 
ναστατικές τροτσκιστικές οργανώσεις πρω¬ 


τοστατούν, έχοντας δημιουργήσει σημαντι¬ 
κές ρίζες και έχοντας ηγηθεί σε πολλές πε¬ 
ριπτώσεις. 

Πρόκειται αναμφίβολα για ένα γεγο¬ 
νός διεθνούς σημασίας για το τροτσκιστικό 
αλλά και το επαναστατικό κίνημα συνολι¬ 
κά. Πρώτη φορά μετά το συνολικό 10% της 
πρώην ΕΟΚ (Επαναστατική Κομμουνιστική 
Λίγκα, τμήμα της Ενιαίας Γραμματείας της 
4 ης Διεθνούς - αυτοδιαλύθηκε για να φτια¬ 
χτεί το λεγόμενο Νέο Αντικαπιταλιστικό 
Κόμμα, που σήμερα παραπαίει) και της Ειιίίε 
ΟιινπεΓε (Εργατική Πάλη) το 2002 στη Γαλ¬ 
λία αγγίζουν ανάλογα ποσοστά τροτσκιστι- 
κά κόμματα. Αυτή η επιτυχία είναι μια γρο¬ 
θιά στους ιεροκήρυκες των «πλατιών αντι- 
καπιταλιστικών/αριστερών μετώπων» και 
δείχνει τις τεράστιες δυνατότητες που υπάρ¬ 
χουν για την οικοδόμηση επαναστατικών 
οργανώσεων και την αναγέννηση της 4ης 
Διεθνούς (καθήκον που πέταξε στα σκουπί¬ 
δια η ηγεσία της Ενιαίας Γραμματείας). Αφε¬ 
τέρου δείχνει σε εθνική κλίμακα και μια δι¬ 
εθνή, γενική τάση, την αποδυνάμωση ή και 
εξαφάνιση των σταλινικών/μαοσταλινικών 
οργανώσεων, την ενδυνάμωση ή και ηγεμο¬ 
νία των τροτσκιστικών ή τροτσκίζουσων δυ¬ 
νάμεων μέσα στην επαναστατική αριστερά. 

Αυτά τ’ αποτελέσματα μπορούν ν’ ανοί¬ 
ξουν νέους δρόμους για την οικοδόμηση 
ενός μαζικού επαναστατικού κόμματος στην 
Αργεντινή αλλά και συνολικά στη Λατινική 
Αμερική. Ταυτόχρονα, μεγαλώνουν την ευ¬ 
θύνη στις επαναστατικές τροτσκιστικές δυ¬ 
νάμεις για το πώς θα διαχειριστούν αυτή την 
επιτυχία, για να μην χαθεί μια ευκαιρία κατά 
πως όλα δείχνουν πάρα πολύ σημαντική. 

Εργατική Πάλη 



Προ των πυλών η ιμπεριαλιστική εισβολή στη Συρία 


ΕΕ αισθήματα βρίσκονται σε αλματώδη άνο¬ 
δο. Χαρακτηριστικό παράδειγμα το “Μανιφέ¬ 
στο για την έξοδο της Ισπανίας από το Ευρώ”, 
που υπέγραψαν 90 ισπανοί οικονομολόγοι, 
επιστήμονες άλλων ειδικοτήτων, συνδικαλι¬ 
στές, δημοσιογράφοι κλπ. Βασικός πρωτερ¬ 
γάτης της πρωτοβουλίας είναι ο πρώην γραμ¬ 
ματέας του ΚΚ Ισπανίας και πρώην συντονι¬ 
στής της Ενωμένης Αριστεράς Χούλιο Ανγκί- 
τα και το Μέτωπο Πολιτών που έχει ιδρύσει. 
Στο Μανιφέστο, πέρα από το Μέτωπο Πολι¬ 
τών, συσπειρώθηκαν γνωστοί οικονομολόγοι 
(Πέδρο Μόντες, Χουάν Μαρτίν Σέκο, Κάρ- 
λος Μαρτίνεθ), γνωστοί διανοούμενοι (Μα¬ 
νόλο Μονερέο, Χοακίν Ταφάλια, Χουάν Ρα- 
μόν Καπέλα, Μιγκέλ Ριέρα) και αρκετοί συν¬ 
δικαλιστές που πρόσκεινται στην αριστε¬ 
ρή πτέρυγα του συνδικάτου Εργατικές Επι¬ 
τροπές (ΟΟΟΟ). Το Μανιφέστο άσκησε πίε¬ 
ση και στην Ενωμένη Αριστερά, που αναγκά¬ 
στηκε να ανοίξει και αυτή τη συζήτηση για το 
θέμα του ευρώ και της ΕΕ, αλλά χωρίς να πά¬ 
ρει θέση υπέρ της εξόδου. 

Ο ζουρλομανδύας του ευρώ και της 
ΕΕ έχει αρχίσει να ξηλώνεται σε όλα τα νό¬ 
τια άκρα του. Οι πολιτικές εξελίξεις στις χώ¬ 
ρες του νότου, η άνοδος του κινήματος αλλά 
και ο πολιτικός σεισμός που αναμένεται στις 
επερχόμενες ευρωεκλογές θα αλλάξουν το 
πολιτικό τοπίο και τους συσχετισμούς σε όλη 
την ΕΕ. 


Π υρετωδώς ετοιμάζουν τις πο¬ 
λεμικές μηχανές τους οι γνω¬ 
στές για «τις ανθρωπιστικές 
τους ευαισθησίες» ιμπεριαλι¬ 
στικές δυνάμεις της Δύσης προκειμένου 
να σώσουν και το συριακό λαό μετά τους 
Γιουγκοσλάβους, τους Ιρακινούς, τους 
Αφγανούς και τους Λίβυους, που έχουν 
πληρώσει πανάκριβα και ακόμα πληρώ¬ 
νουν τη δική τους «σωτηρία».Έχουν, μά¬ 
λιστα, επιστρατεύσει όλους τους διαθέ¬ 
σιμους προπαγανδιστικούς μηχανισμούς 
για να δικαιολογήσουν τη νέα βαρβαρό¬ 
τητα που ετοιμάζονται να σπείρουν με 
πρόσχημα τη χρήση χημικών όπλων από 
το καθεστώς Άσαντ εναντίον αμάχων 
-σενάριο παρόμοιο με τα όπλα μαζικής 
καταστροφής του Σαντάμ Χουσέιν- χω¬ 
ρίς να μπαίνουν στον κόπο να εξηγήσουν 
γιατί ο ιμπεριαλιστικός ανθρωπισμός ξύ¬ 
πνησε από τα τελευταία 322 θύματα της 
χημικής επίθεσης και όχι από τα προη¬ 
γούμενα 100.000 θύματα (7.000 εκ των 
οποίων είναι παιδιά), τα 2 εκ. πρόσφυγες 
και το 1 εκ. εκτοπισμένους του συριακού 
εμφυλίου που μαίνεται τα τελευταία 2,5 
χρόνια, ή από τους 1.300 νεκρούς του 
πρόσφατου στρατιωτικού πραξικοπήμα¬ 
τος στην Αίγυπτο κ.λπ. 

Προθέσεις που δεν κρύβονται 

Ούτως ή άλλως, κανέναν δεν μπο¬ 
ρούν πλέον να κοροϊδέψουν για τις 
πραγματικές τους προθέσεις, που έχουν 
να κάνουν με την επιβολή των συμφερό¬ 
ντων τους στην περιοχή και τα παιχνίδια 
εξουσίας που παίζονται εντός και εκτός 


των χωρών τους. Έτσι, μια προσεκτική 
παρατήρηση της κατάστασης που είχε δι¬ 
αμορφωθεί τελευταία στην περιοχή εξη¬ 
γεί την ξαφνική αφύπνιση της «ανθρω¬ 
πιστικής ευαισθησίας» των αμερικάνων 
και ευρωπαίων ιμπεριαλιστών, καθώς και 
των τούρκων και αράβων συνεργατών 
τους, αλλά και την παράτολμη απόφαση 
του Ομπάμα να εμπλακεί σ’ έναν ακόμα 
πόλεμο στην περιοχή. 

Φανερή ήταν το τελευταίο διάστη¬ 
μα η αλλαγή του συσχετισμού δυνάμε¬ 
ων, στο συριακό εμφύλιο, υπέρ των κα¬ 
θεστωτικών δυνάμεων και η αναπάντεχη 
σταθεροποίηση τους με την ενεργή βο¬ 
ήθεια της Χεζμπολάχ και της Ρωσίας. Ο 
στόχος, λοιπόν, των ΗΠΑ και των υπό¬ 
λοιπων ιμπεριαλιστών και φιλοϊμπερι- 
αλιστών να διατηρήσουν στην εξουσία 
το υπάρχων καθεστώς -με το οποίο, ως 
γνωστόν, είχαν συνεργαστεί θαυμάσια 
στο παρελθόν- αλλά χωρίς τον Άσαντ 
και κάτω από μεγαλύτερο έλεγχο, ανα¬ 
τρεπόταν και μάλιστα με τον εμφα¬ 
νή πλέον κίνδυνο της δημιουργίας ενός 
νέου ισχυρού άξονα Ιράν-Συρίας-Χεζ- 
πολάχ και, επιπλέον, της μεγάλης ενί¬ 
σχυσης του ρόλου της Ρωσίας στην πε¬ 
ριοχή. Την ίδια ώρα, μέσα στο συνοθύ- 
λευμα των αντικαθεστωτικών συριακών 
δυνάμεων υπερισχύουν μεν οι ισλαμικές 
ομάδες έναντι των γνήσιων επαναστατι¬ 
κών δυνάμεων που ξεπήδησαν από την 
Αραβική Άνοιξη (χωρίς αυτό να σημαί¬ 
νει ότι έχουν σταματήσει οι διεργασίες 
και η οργάνωση του κόσμου στη βάση), 
πρόκειται όμως για στοιχεία ακραία που 
στηρίζουν την υπεροχή τους στη χρη¬ 


ματοδότηση, τον εξοπλισμό και την ενί¬ 
σχυσή τους από τα αντιδραστικά αραβι¬ 
κά καθεστώτα, καθώς και τις σφαγές και 
την τρομοκράτηση του λαού. Πρόκειται 
άλλωστε για ομάδες που ούτε οι ίδιοι οι 
ιμπεριαλιστές μπορούν να ελέγξουν. 

Δυσκολίες που αυξάνονται 

Παρά την κλιμάκωση της ομοβροντί¬ 
ας δηλώσεων και απειλών, με σημαιοφό¬ 
ρους το βρετανό πρωθυπουργό Κάμερον 
και το γάλλο πρόεδρο Ολάντ, είναι φα¬ 
νερός ο δισταγμός του Ομπάμα να πάρει 
την τελική απόφαση της εισβολής, παρα¬ 
κάμπτοντας ακόμα και τον ΟΗΕ, όπως 
είχε διαφανεί στην αρχή. Τελευταία προ¬ 
σπάθεια να κερδίσει χρόνο είναι η υπο¬ 
χώρησή του να ζητήσει την έγκριση του 
Κογκρέσου, πίσω από την οποία κρύβε¬ 
ται η συσσώρευση εμποδίων και δυσκο¬ 
λιών: 

Παρά την καταιγιστική προπαγάνδα, 
η αμερικανική κοινή γνώμη είναι στην 
πλειοψηφία της αντίθετη στην επέμβα¬ 
ση. Επιπλέον, η απόρριψη από τη Βου¬ 
λή των Κοινοτήτων της πρότασης του 
Κάμερον για συμμετοχή της Βρετανί¬ 
ας, πέρα από μεγάλη ήττα για το βρε¬ 
τανό πρωθυπουργό, αποτελεί τεράστιο 
πλήγμα και για τον Ομπάμα, που χάνει 
το δεξί του χέρι. Παράλληλα, μετά την 
αποστασιοποίηση της Γερμανίας και μιας 
σειράς άλλων χωρών, οι μόνες δυνάμεις 
που τάσσονται ανεπιφύλακτα υπέρ της 
επέμβασης, πέρα από τα φιλοαμερικάνι- 
κα αραβικά καθεστώτα, είναι η Τουρκία 
και η Γαλλία (και εδώ με την κοινή γνώμη 
να αντιτίθεται). Επιπλέον, στην περίπτω¬ 
ση της Συρίας, μιλάμε για ένα καθεστώς 
με ισχυρό οπλοστάσιο και ισχυρές στρα¬ 
τιωτικές δυνάμεις που δεν σκοπεύουν να 
παραδώσουν εύκολα τα όπλα, όπως άλ¬ 
λωστε το έχουν αποδείξει. Το ρίσκο, λοι¬ 
πόν, για τον Ομπάμα θα είναι τεράστιο, 
παρόλο που σχεδιάζει περιορισμένη ολι- 
γοήμερη επέμβαση από αέρα και θά¬ 
λασσα, χωρίς χερσαίες δυνάμεις. Η μέ¬ 
χρι τώρα εμπειρία έχει δείξει ότι τέτοιοι 
σχεδιασμοί μένουν συνήθως στα χαρ¬ 
τιά και πέρα από το νέο αιματοκύλισμα 
και τη νέα πληγή που ανοίγει στην πε¬ 
ριοχή, άγνωστες είναι οι ευρύτερες επι¬ 
πτώσεις με δεδομένη την εξαιρετικά εύ¬ 
φλεκτη κατάσταση στην ευρύτερη Μέση 
Ανατολή. 

Και τι να πει κανείς για την ελληνι¬ 
κή κυβέρνηση, που πριν ακόμα αποφα- 
σιστεί η εισβολή, έσπευσε να προσφέρει 
γη και ύδωρ στους εισβολείς, προβάλ¬ 
λοντας τις συμμαχικές υποχρεώσεις της 
χώρας και επιβεβαιώνοντας, για ακόμα 
μια φορά, τη δουλική συμπεριφορά της. 
Χρέος μας είναι να σηκώσουμε το ανά¬ 
στημα του λαού μας διαδηλώνοντας την 
αντίθεσή μας στην επέμβαση και την αλ¬ 
ληλεγγύη μας στο συριακό λαό. 


Ανακοίνωση της Ο,Κ,Δ.Ε. για την Συρία 
Όχι στην επέμβαση των ιμπεριαλιστών - Νίκη στις επαναστατικές δυνάμεις 


Η απειλή μιας γενικευμένης σύγκρου¬ 
σης στη Μ. Ανατολή και την ευρύ¬ 
τερη περιοχή, είναι ορατή περισσό¬ 
τερο από ποτέ. Η επαπειλούμενη στρατιω¬ 
τική επέμβαση στη Συρία του αμερικάνικου 
ιμπεριαλισμού με τη βοήθεια, ενδεχόμενα, 
του γαλλικού ιμπεριαλισμού και τη συμπα¬ 
ράσταση ψοφοδεών δυνάμεων τύπου Σαμα- 
ρά-Βενιζέλου, οδηγεί αναπόφευκτα σε μια 
τέτοια καταστροφική εξέλιξη. 

1. Για ακόμη μια φορά οι ιμπεριαλιστές και 
ιδιαίτερα οι αμερικάνοι, με κατασκευασμέ¬ 
να στοιχεία από τους ίδιους, όπως τόσες φο¬ 
ρές στο παρελθόν (π.χ. «όπλα μαζικής κα¬ 
ταστροφής» του Σαντάμ, Λιβύη κ.λπ.), θέ¬ 
λουν να επέμβουν στη Συρία προκειμένου: 
α) Να ανακόψουν τη διαρκή πολιτικοποίη¬ 
ση και ριζοσπαστικοποίηση των αραβικών 
εργατικών-λαϊκών-πλειβιακών μαζών, που 
πάνω από δυο χρόνια κινητοποιούνται κατά 
εκατομμύρια και με χιλιάδες θύματα, β) Να 
εγκαθιδρύσουν ένα καθεστώς πλήρως φιλικό 
και υποταγμένο σ’ αυτούς, γ) Να μπορέσουν 
να σταθεροποιήσουν κάπως την κατάστα¬ 
ση στην περιοχή, που βρίσκεται σε μια πρω¬ 
τοφανή αναστάτωση και αναταραχή, δ) Να 
ενισχύσουν τη στρατιωτική δικτατορία που 
πρόσφατα επέβαλαν στην Αίγυπτο και πάνω 
απ’ όλα το σιδερένιο χέρι τους στην περιο¬ 
χή, το Ισραήλ, ε) Να ανοίξουν το δρόμο για 
την επίθεση στο Ιράν ή για την ανατροπή της 
ισλαμικής κυβέρνησης. Να αποτρέψουν τον 
κίνδυνο επέκτασης των γεγονότων και ενδε¬ 
χόμενα την ανατροπή των μοναρχικών/σκο- 
ταδιστικών καθεστώτων στην Αραβική χερ¬ 
σόνησο και την Ιορδανία. Να τελειώνουν με 
το παλαιστινιακό και τη Χεζμπολάχ του Λι¬ 


βάνου. Να «επέμβουν» στη Τυνησία και στη 
Λιβύη για να βάλουν τέρμα στο χάος που δη¬ 
μιούργησε η ανατροπή του καθεστώτος Κα- 
ντάφι. στ) Να εδραιώσουν τα γεωπολιτικά 
και γεωστρατηγικά τους συμφέροντα στην 
ευρύτερη περιοχή. Να ελέγξουν τα πολύ με¬ 
γάλα κοιτάσματα φυσικού αερίου (και πετρε¬ 
λαίου) στην περιοχή της Λεβαντίνης, αλλά 
και σ’ ολόκληρη τη Μ. Ανατολή, στη Λιβύη 
και το Μαγκρέμπ. 

2. Το καθεστώς των Μπααθ ιστών, έτσι 
όπως εξελίχθηκε με επικεφαλής τον Μπα- 
σάρ Αλ Άσαντ, είναι μια στυγνή δικτατο¬ 
ρία, που εκμεταλλεύεται και καταπιέζει με 
τον πιο άγριο τρόπο τις εργατικές, λαϊκές 
και πληβειακές μάζες της Συρίας. Ευθύνε- 
ται για εγκλήματα τόσο κατά του συριακού 
λαού όσο και κατά των Παλαιστινίων, Λιβα- 
νέζων κ.λπ. Αποτελεί μύθο, προερχόμενο κυ¬ 
ρίως από τους σταλινικούς, ότι το καθεστώς 
Άσαντ είναι εχθρικό προς το Ισραήλ και τις 
ΗΠΑ. Η στάση του απέναντι στους ιμπερια¬ 
λιστές ήταν περίπου ίδια με το καθεστώς Κα- 
ντάφι. Όσο αντιδημοκρατικό και τυραννι¬ 
κό κι αν είναι το καθεστώς Άσαντ, οι ιμπερι¬ 
αλιστές δεν έχουν κανένα δικαίωμα να επι¬ 
βάλλουν την «ειρήνη», τη «δημοκρατία», τον 
«πολιτισμό» τους, τη βάρβαρη και απάνθρω¬ 
πη κατοχή τους όπως έκαναν στο Ιράκ και 
στη Λιβύη. Τόσο περισσότερο μάλιστα, όταν 
αυτούς που υποστηρίζουν είναι μισθοφόροι 
σκοταδιστές χρηματοδοτούμενοι και εξοπλι¬ 
ζόμενοι από την Τουρκία, το Ισραήλ και τις 
φεουδαρχικές μοναρχίες του Κόλπου. Κα¬ 
μιά υποστήριξη δεν πρέπει να δοθεί σε δυνά¬ 
μεις που θέλουν να ανατρέψουν το καθεστώς 
Άσαντ αλλά που επιδιώκουν να επιβάλλουν 


ένα καθεστώς απείρως χειρότερο. 

3. Πρέπει να δοθεί κάθε δυνατή βοήθεια 
στις επαναστατικές-λαϊκές δυνάμεις, που 
παρά τις δυσκολίες, τις αντίξοες συνθήκες, 
είναι παρούσες και μάχονται για δημοκρατι¬ 
κά, πολιτικά δικαιώματα και ελευθερίες, αξι¬ 
οπρέπεια και κοινωνική δικαιοσύνη. Δυνά¬ 
μεις που δεν ανήκουν στο άλλο αντιδραστικό 
μπλοκ της Ρωσίας και του Ιράν, που με κάθε 
μέσο υποστηρίζουν το καθεστώς Άσαντ. 

4. Η μνημονιακή κυβέρνηση Σαμαρά- 
Βενιζέλου, βασιλικότερη του βασιλέως, τά¬ 
χθηκε αμέσως στο πλευρό των ιμπεριαλι¬ 
στών. Ακόμη και τώρα που οι αμερικάνοι 
ιμπεριαλιστές μένουν σχεδόν μόνοι τους, οι 
μόνοι που τους ακολουθούν είναι αυτοί οι 
εγκληματίες σε βάρος του ελληνικού λαού, 
που με την πολιτική τους έχουν καταδικάσει 
τους εργαζόμενους, τα φτωχά λαϊκά στρώμα¬ 
τα και τη νεολαία στην ανεργία, τη φτώχεια 
και την πείνα. Τα ανδρείκελα της Μέρκελ 
και του Ομπάμα είναι έτοιμα, για ακόμη μια 
φορά, με την παραχώρηση κάθε είδους διευ¬ 
κόλυνσης και βοήθειας να συμμετάσχουν σ’ 
ένα νέο καταστρεπτικό πόλεμο για τους λα¬ 
ούς της ευρύτερης περιοχής. Αυτός είναι ένας 
ακόμη λόγος να παλέψουμε για την ανατρο¬ 
πή της άθλιας και επικίνδυνης συγκυβέρνηση 
των δυο αστικών κομμάτων ΝΔ και ΠΑΣΟΚ. 

- Κάτω το τυραννικό καθεστώς Άσαντ 

- Όχι στην επέμβαση της Τουρκίας, του 
Ισραήλ και των μοναρχιών του Κόλπου 

- Όχι στη βοήθεια από Ρωσία, Ιράν στο 
καθεστώς Άσαντ 

- Ζήτω η συριακή Επανάσταση 

ΟΚΔΕ-1.9.2013 

Τη Ιουλιηνή ίου 

■ Στέφανος Ιωαννίδης 


Ω ς «Ιουλιανά» πέρασε στην ιστο¬ 
ρία η εργατική και λαϊκή εξέ¬ 
γερση-έκρηξη των μαζών στην 
Ελλάδα, που ξεκίνησε τον Ιού¬ 
λιο του 1965 και κράτησε ως τα τέλη Σεπτέμ¬ 
βρη του ίδιου έτους. Πρόκειται για τρεις μή¬ 
νες πρακτικά καθημερινών κινητοποιήσε¬ 
ων, απεργιών, συγκρούσεων με την αστυνο¬ 
μία και αποκλεισμών δρόμων, όπου έλαβε μέ¬ 
ρος η συντριπτική πλειοψηφία της εργατικής 
τάξης αλλά και το μεγαλύτερο κομμάτι του 
υπόλοιπου εργαζόμενου πληθυσμού και των 
λαϊκών στρωμάτων, καθώς και των φοιτητών. 
Τα «Ιουλιανά» δημιούργησαν ανεπανόρθωτα 
ρήγματα στο μετεμφυλιακό κράτος και δημι¬ 
ούργησαν ορισμένες προϋποθέσεις για πέρα¬ 
σμα σε προεπαναστατική κατάσταση. Όμως 
η προδοσία του μεγάλου ρεφορμιστικού κόμ¬ 
ματος της εποχής, της ΕΔΑ (Ενιαία Δημοκρα¬ 
τική Αριστερά, ελεγχόμενη από το παράνομο 
ΚΚΕ) οδήγησε το κίνημα σε κούραση, απο¬ 
γοήτευση, σύγχυση και τελικά ήττα, ανοίγο- 
ντας το δρόμο στην αντεπαναστατική «διέ¬ 
ξοδο» της αστικής τάξης και των ιμπεριαλι¬ 
στών, τη δικτατορία των συνταγματαρχών 
του 1967. 

Αιτίες και αφορμές 

Οι βαθύτερες αιτίες των «Ιουλιανών» βρί¬ 
σκονται στις οικονομικές, κοινωνικές και πο¬ 
λιτικές εξελίξεις των δύο δεκαετιών που ακο¬ 
λούθησαν την ήττα της ελληνικής επανάστα¬ 
σης 1940-49: 

α) Το αντικομμουνιστικό μετεμφυλια- 
κό κράτος. Μετά τον «Εμφύλιο», οι ιμπερια¬ 
λιστές, ιδιαίτερα οι Αμερικάνοι, και η αστική 
τάξη εγκαθίδρυσαν ένα τρομοκρατικό καθε¬ 
στώς επί κυβερνήσεων Ελληνικού Συναγερ¬ 
μού (Παπάγος) και στη συνέχεια ΕΡΕ (Κα¬ 
ραμανλής), που απαγόρευε ουσιαστικά όλα 
τα στοιχειώδη δικαιώματα και ελευθερίες για 
την πλειοψηφία των πολιτών, στο όνομα της 
καταπολέμησης του κομμουνισμού (εξορί¬ 
ες, φυλακίσεις, αστυνομοκρατία, πιστοποιη¬ 
τικά κοινωνικών φρονημάτων, ανεξέλεγκτη 
δράση ακροδεξιών οργανώσεων, απαγόρευ¬ 
ση αριστερών κομμάτων, λογοκρισία, ασφυ¬ 
κτικός έλεγχος του συνδικαλισμού, εκλογές 
«βίας και νοθείας» του 1961 κ.α.). Τα «Ιουλι- 
ανά» ήταν ως επί το πλείστον αντίδραση σ’ 
όλο αυτό το καθεστώς, στη δημιουργία του 
οποίου συμβολή είχε φυσικά και το Παλάτι, 
παραδοσιακός πόλος συσπείρωσης της αντί¬ 
δρασης, συνδεδεμένος με στρατό και ιμπερι¬ 
αλιστές. 

β) Η οικονομική ανάπτυξη του ελληνι¬ 
κού καπιταλισμού (1955-65). Την περίοδο 
αυτή (και μέχρι το 1973), ο ελληνικός καπι¬ 
ταλισμός γνώρισε μια πολύ μεγάλη ανάπτυ¬ 
ξη, που τον έφερε στην κατηγορία των μισο- 
βιομηχανοποιημένων χωρών. Έτσι αυξήθηκε 
το μέγεθος και το κοινωνικό βάρος της ερ¬ 
γατικής τάξης (οικοδόμοι, εργοστασιακοί ερ¬ 
γάτες), συγκεντρώθηκαν ορισμένα κομμάτια 
της (σχετικά μεγάλα εργοστάσια αλλά και 
κρατικές επιχειρήσεις), ενώ μαζικοποιήθηκε 
η τριτοβάθμια εκπαίδευση (δημιουργία μεγά¬ 
λου, συγκεντρωμένου φοιτητικού σώματος). 
Απ’ αυτά τα νέα στρώματα εργατών και φοι¬ 
τητών προήλθε η πρωτοπορία των «Ιουλια- 
νών», που χαρακτηριζόταν από αυτενέργεια, 
έλλειψη «δουλικότητας» απέναντι στις παρα¬ 
δοσιακές ηγεσίες (ΚΚΕ) και μια αποστασιο¬ 
ποίηση από τον σταλινισμό. 

γ) Η άθλια οικονομική και κοινωνική κα¬ 
τάσταση των εργατικών και λαϊκών μαζών 
της εποχής. Αυτή η ανάπτυξη δεν συνοδεύ¬ 
τηκε από μια έστω και μικρή αναδιανομή του 


πλούτου προς όφελος των εργαζομένων και 
από θεσμούς κοινωνικής πρόνοιας και προ¬ 
στασίας, που θα βελτίωναν αισθητά το επί¬ 
πεδο διαβίωσης των μαζών. Αντίθετα, η κα¬ 
τάσταση στις εργατικές και λαϊκές συνοικίες 
των πόλεων ήταν αφόρητη, η φτώχεια εκτε¬ 
ταμένη, ενώ οι περισσότεροι εργάτες (στην 
ύπαιθρο πρακτικά όλος ο πληθυσμός) ζούσαν 
σε συνθήκες που θύμιζαν 19ο αιώνα. Τα «Ιου- 
λιανά» είχαν και αυτό το κοινωνικό υπόβα¬ 
θρο - εξάλλου είχαν προηγηθεί πολλά χρό¬ 
νια εργατικών αγώνων με επιθετικά αιτήματα 
(αυξήσεις μισθών, ωράρια κ.ο.κ.), καθώς και 
αγροτικοί και νεολαιίστικοι αγώνες. 

δ) Η άνοδος των αγώνων της εργατικής 
τάξης από τα τέλη της δεκαετίας του 1950. Το 
ελληνικό εργατικό κίνημα ανασυγκροτήθηκε 
πολύ γρήγορα, αν σκεφτούμε το μέγεθος της 
ήττας του «Εμφυλίου». Από τα τέλη της δε¬ 
καετίας του 1950 και ειδικά στην καμπή της 
δεκαετίας του 1960, οι απεργίες και οι κάθε 
είδους αγώνες πολλαπλασιάστηκαν. Την 1η 
Δεκέμβρη 1960, οι 
απεργοί οικοδόμοι 
(πυλώνας της ανα¬ 
συγκρότησης του ερ¬ 
γατικού κινήματος) 
τσάκισαν στο δρό¬ 
μο τον κατασταλτικό 
μηχανισμό του κρά¬ 
τους, δημιουργώντας 
αυτοπεποίθηση και 
ανοίγοντας τον δρό¬ 
μο για ακόμη πιο πυ¬ 
κνούς και μαχητικούς αγώνες. Στα τέλη του 
1962 ιδρύονται τα λεγάμενα «115» σωμα¬ 
τεία (στην πραγματικότητα έφτασαν περίπου 
τα 700), που δρώντας έξω από τη διορισμέ¬ 
νη ΓΣΕΕ (ελεγχόταν από την διορισμένη κλί¬ 
κα των Μακρή-Θεοδώρου, σε συνεργασία με 
το συνδικαλιστικό της Ασφάλειας), αποτέλε- 
σαν τη ραχοκοκαλιά των αγώνων. Οι αγώνες 
γίνονταν ολοένα και πιο επίμονοι, μαχητικοί, 
με μεγαλύτερη διάρκεια, ενώ εμφανίστηκε 
ένα μαχητικό φοιτητικό κίνημα (κινητοποιή¬ 
σεις για 15% για την παιδεία, ίδρυση ΕΦΕΕ το 
1963) και αγώνες των αγροτών, οι οποίοι έτσι 
αποστασιοποιούνταν από τους «προστάτες» 
τους του μετεμφυλιακού καθεστώτος. 

ε) Η ανασύνθεση στην αριστερά (εμφάνι¬ 
ση και ισχυροποίηση άκρας αριστεράς, ανα¬ 
ζητήσεις μέσα και έξω απ’ τη νεολαία της 
ΕΔΑ, αριστερή ηγεσία του φοιτητικού κινή¬ 
ματος), η άνοδος του παγκόσμιου κινήμα¬ 
τος, οι αντι-αποικιακές και εθνικοαπελευθε- 
ρωτικές επαναστάσεις (Κούβα κ.α - ιδιαίτερη 
ήταν η επίδραση του ζητήματος της Κύπρου, 
που ακόμα ήταν υπό βρετανική κυριαρχία), 
αλλά και ορισμένων απεργιών στην Ευρώπη, 
προπομπών του Μάη του 1968. 

Το κίνημα 

Η σύγκλιση όλων των παραπάνω δημι¬ 
ούργησε σημαντικούς τριγμούς στο μετεμφυ- 
λιακό καθεστώς. Σταθμοί στην πορεία προς 
τα «Ιουλιανά» ήταν η δολοφονία του βου¬ 
λευτή της ΕΔΑ Γρ. Λαμπράκη τον Μάιο του 
1963, που έδωσε αφορμή για τεράστιες δια¬ 
δηλώσεις στην κηδεία του, καθώς και η άνευ 
προηγουμένου εκλογική νίκη της ΕΚ (Ενω¬ 
ση Κέντρου, υπό τον σφαγέα των Δεκεμβρια¬ 
νών και μέγα δημαγωγό Γ. Παπανδρέου) στις 
εκλογές του 1964 με 53%. Η άνοδος της ΕΚ, 
η οποία ήταν ένα «πείραμα» μιας μερίδας της 
ελληνικής αστικής τάξης που επιθυμούσε μια 
άλλου τύπου διαχείριση του ελληνικού κα¬ 
πιταλισμού και μια διαφορετική ενσωμάτω¬ 
ση των μαζών (σχετική χαλάρωση του αντι- 


κομμουνιστικού κράτους, εκσυγχρονισμός, 
ευρωπαϊσμός κ.α.) εξέφραζε τους αγώνες της 
εργατικής τάξης αλλά ήταν και αποτέλεσμα 
των πολλών αυταπατών που αυτές είχαν για 
την ΕΚ. Αυτές ενισχύονταν στο έπακρο από 
την πολιτική «ουράς» που είχε η πολύ ισχυ¬ 
ρή ΕΔΑ απέναντι στην ΕΚ, βασισμένη στην 
παλιά, γνώριμη, αποτυχημένη και πληρωμέ¬ 
νη με αίμα πολιτική του «εκδημοκρατισμού» 
και της ανάγκης για συμμαχία των εργατών 
με την υποτιθέμενη προοδευτική αστική τάξη 
(η περιβόητη Εθνική Δημοκρατική Αλλαγή). 

Το κίνημα ξέσπασε στις 15/07/1965, με 
την αποπομπή του Γ. Παπανδρέου από τον 
βασιλιά Κωνσταντίνο Β’ πάνω στο θέμα του 
ελέγχου του στρατού (ζήτημα Γαρουφαλιά) 
και τη συνακόλουθη προσπάθεια της Αυ¬ 
λής να σχηματίσει κυβέρνηση με τους λε¬ 
γάμενους «αποστάτες» της ΕΚ (κυβέρνηση 
Νόβα). Έτσι, η αντιδραστική Αυλή, οι ιμπε¬ 
ριαλιστές και το κομμάτι της αστικής τάξης 
γύρω απ’ το Παλάτι έλεγαν ένα βροντερό 
«όχι» στο «πείραμα» 
της ΕΚ, η οποία δεν 
φαινόταν ότι μπο¬ 
ρούσε να χαλιναγω¬ 
γήσει, όπως υποσχό¬ 
ταν, τις εργατικές και 
λαϊκές κινητοπο ιή - 
σεις. Την ίδια μέρα 
έγιναν αυθόρμητες 
διαδηλώσεις με συν¬ 
θήματα «Παπανδρέ¬ 
ου», «114» (το τε¬ 
λευταίο άρθρο του συντάγματος του 1952, 
όπου αναφέρεται ότι η τήρησή του επαφίε- 
ται στους ίδιους τους Έλληνες), «δεν θα πε¬ 
ράσει ο φασισμός» κ.α. Οι διαδηλώσεις χτυ¬ 
πήθηκαν από την αστυνομία, όμως ο κόσμος 
δεν λύγισε. Την επομένη, χιλιάδες νεολαίοι 
διαδήλωσαν στο Σύνταγμα ενάντια στο «πα- 
λατιανό πραξικόπημα» και αμύνθηκαν στις 
αστυνομικές επιθέσεις με οδοφράγματα, φω¬ 
τιές, ξύλα και πέτρες. Αυτή η έμπρακτη διά¬ 
θεση για αυτοάμυνα έδωσε μεγαλύτερη ώθη¬ 
ση στο κίνημα. 

Την επομένη (Σαββάτου 17/07), η ΓΣΕΕ 
κάλεσε συγκέντρωση στο Παναθηναϊκό Στά¬ 
διο. Η διαδήλωση ήταν μισό-απαγορευμένη 
(επετράπη συγκέντρωση σε κλειστό χώρο), 
αλλά τελικά χιλιάδες εργάτες, με επικεφαλής 
τους οικοδόμους, πραγματοποίησαν πορεία 
προς το γήπεδο. Τότε ακούστηκαν τα συνθή¬ 
ματα για «Δημοψήφισμα» αλλά και «Γενική 
Απεργία», που δεν ήθελαν ούτε να τ’ ακούν 
η ΕΚ και η ΕΔΑ, η οποία βάλθηκε με τους 
«εφόρους τάξης» της να χαλιναγωγήσει και 
να διαλύσει τον κόσμο. Όμως ο κόσμος ήρθε 
σε αντιπαράθεση μ’ αυτούς τους «πυροσβέ¬ 
στες», διαδηλώνοντας ως το Σύνταγμα. 

Τη Δευτέρα 19/07 πραγματοποιήθηκαν 
μεγάλες συγκεντρώσεις με αφορμή την κά¬ 
θοδο του Παπανδρέου από το Καστρί στα 
γραφεία της ΕΚ. Όλη η Αθήνα ήταν «στο 
πόδι» απαιτώντας πτώση της μοναρχίας και 
του τρομοκρατικού καθεστώτος. Βέβαια, ο 
Παπανδρέου επιθυμούσε απλώς έναν συμ¬ 
βιβασμό με το Παλάτι, χρησιμοποιώντας τις 
ελεγχόμενες -όπως πίστευε- μαζικές κινη¬ 
τοποιήσεις. Κινητοποιήσεις έγιναν και στην 
επαρχία, ενώ οι «έφοροι τάξης» μάταια προ¬ 
σπαθούσαν να διαλύσουν ως αργά το βράδυ 
τους διαδηλωτές. 

Την Τετάρτη 21/07 το κίνημα μπήκε σε 
μια δεύτερη φάση. Η αστυνομία επιτέθηκε 
άγρια στη φοιτητική διαδήλωση της ΕΦΕΕ, 
δολοφονώντας τον αριστερό αγωνιστή Σω¬ 
τήρη Πέτρουλα και τραυματίζοντας άλλους 
150 φοιτητές. Το καθεστώς είχε δείξει τις δι¬ 



1965 


αθέσεις του, τώρα χρειαζόταν ένα άλλο επί¬ 
πεδο οργάνωσης του κινήματος (επιτροπές 
αγώνα και αυτοάμυνας σε χώρους εργασίας, 
σπουδών, γειτονιές, αύξηση της μαχητικότη¬ 
τας, σταθεροποίηση των αντικυβερνητικών- 
αντιμοναρχικών αιτημάτων, αίτημα για εκλο¬ 
γές για Συντακτική Συνέλευση). 

Όμως τέτοια καθοδήγηση δεν υπήρχε 
από πουθενά. Ευτυχώς υπήρχε μια πληθώ¬ 
ρα νέων αγωνιστών, που αυθόρμητα προ¬ 
σπάθησαν να καλύψουν την έλλειψη ηγεσί¬ 
ας. Στην κηδεία του Πέτρουλα πραγματοποι¬ 
ήθηκε τεράστια διαδήλωση, η οποία για άλλη 
μια φορά, παρά τις παραινέσεις των γραφειο¬ 
κρατών ρεφορμιστών της ΕΔΑ, επέβαλλε το 
σύνθημα για «Δημοψήφισμα». Η ΓΣΕΕ, μη 
μπορώντας να κάνει διαφορετικά, κήρυξε γε¬ 
νική απεργία στις 27 Ιουλίου, την προετοιμα¬ 
σία της οποίας ανέλαβαν αυθόρμητα άτυπες 
«επιτροπές» αγωνιστών στους χώρους εργα¬ 
σίας. Η ΕΔΑ δεν μπόρεσε για άλλη μια φορά 
να αποτρέψει την πραγματοποίηση διαδή¬ 
λωσης από την πλατεία Δημαρχίας στο Σύ¬ 
νταγμα. Οι διαδηλωτές, καθώς προχωρού¬ 
σαν, επέβαλλαν κλείσιμο όλων των καταστη¬ 
μάτων και σταμάτημα των συγκοινωνιών. Οι 
μάζες ήταν παρόντες τις επόμενες ημέρες έξω 
απ’ τη Βουλή, για να καταδικάσουν την κυ¬ 
βέρνηση Νόβα, που τελικά έπεσε στις 4 Αυ- 
γούστου. 

Ωστόσο η Αυλή ήξερε τις αδυναμίες του 
κινήματος, τη συμβιβαστικότητα του Παπαν¬ 
δρέου και τον πυροσβεστικό ρόλο της ΕΔΑ. 
Στόχος της ήταν να σχηματιστεί πάση θυσία 
μια κυβέρνηση «αποστατών». Αφού η αστυ¬ 
νομία δεν λύγιζε τους διαδηλωτές, προσπά¬ 
θησε να διασπάσει την ΕΚ σε συνδυασμό με 
την εξάντληση του κινήματος από τις καθη¬ 
μερινές διαδηλώσεις και από την αδυναμία ή 
έλλειψη πολιτικής προοπτικής του ν’ ανέβει 
σε ανώτερο επίπεδο, να επιβάλλει εκλογές 
για την καταδίκη-πτώση της μοναρχίας. Στις 
8 Αυγούστου ανατέθηκε η εντολή σχηματι¬ 
σμού κυβέρνησης στον Στεφανόπουλο. Η ΕΚ 
ήταν έτοιμη να δεχθεί αυτή τη λύση, αλλά 
την απέτρεψε η αφόρητη πίεσης των μαζών 
(ο κόσμος έσκιζε μαζικά τις φιλοπαπανδρε- 
ϊκές εφημερίδες που προωθούσαν αυτή τη 
λύση). Νέα διαδήλωση δεκάδων χιλιάδων ζη¬ 
τούσε έξωση της δυναστείας και Δημοψήφι¬ 
σμα. Ο Στεφανόπουλος παρέδωσε την εντο¬ 
λή στις 10 Αυγούστου. 

Απ’ αυτό το σημείο και έπειτα οι αδυνα¬ 
μίες του κινήματος και η προδοσία της ΕΔΑ, 
της οποίας «ριζοσπαστικότερο» σύνθημα 
ήταν ο «εκδημοκρατισμός της Αυλής», άρ¬ 
χισαν να βαραίνουν πάνω στο κίνημα. Στις 
11 Αυγούστου οι διαδηλωτές δεν κινήθηκαν 
προς την πλατεία Συντάγματος, με την ΕΔΑ 
να θέτει σ’ εφαρμογή ένα νέο σχέδιο συγκρά¬ 
τησής τους (πυκνές αλυσίδες γραφειοκρατών 
που τους «υποδέχονταν» πριν την αστυνομία, 
αλλαγή του δρομολογίου των διαδηλώσεων). 
Το ίδιο σκηνικό επαναλήφθηκε την επομένη, 
αλλά και στη συγκέντρωση της ΓΣΕΕ στις 17 
Αυγούστου. Παράλληλα, οι μικρές αυθόρμη¬ 
τες διαδηλώσεις άρχισαν να σπανίζουν. Η δι¬ 
αδήλωση στις 18 Αυγούστου δεν ξεπέρασε 
τις 20.000 και δεν πλησίασε το Σύνταγμα. 

Με τη βοήθεια της πολιτικής του Πα¬ 
πανδρέου και της ΕΔΑ, το Παλάτι ενέτει- 
νε τις προσπάθειες για διάσπαση της ΕΚ και 
σχηματισμό κυβέρνησης, βάζοντας τον Στε¬ 
φανόπουλο και τον Τσιριμώκο να ανεξαρ¬ 
τητοποιηθούν από την ΕΚ στις 16 Αυγού¬ 
στου, ενώ δύο μέρες μετά έδωσε στον Τσιρι- 
μώκο την εντολή σχηματισμού κυβέρνησης. 

► συνέχεια στην επόμενη σελίδα 

ΙΣΤΟΡΙΑ 

73 χρόνια από τη δολοφονία ίου Τρότσκι 


Η ζωή του επαναστάτη 
μαρξιστή Λέον Νταβί- 
ντοβιτς Τρότσκι (1879 - 
1940) βρέθηκε στη δίνη 
κοσμοϊστορικών ανατα¬ 
ράξεων. Από την Κίνα, τη Ρωσία, τις μη- 
τροπόλεις του καπιταλισμού - ιμπεριαλι¬ 
σμού έως την αμερικάνικη ήπειρο η Ιστορία 
γεννοβολούσε φρίκες και θαύματα. Η πρώ¬ 
τη επιτυχημένη σοσιαλιστική επανάστα¬ 
ση στη Ρωσία το 1917, το κύμα των επα¬ 
ναστάσεων στην Ευρώπη μετά τον Πρώτο 
Παγκόσμιο Πόλεμο, η αντεπανάσταση του 
φασισμού στη Γερμανία, Ιταλία και Ισπα¬ 
νία, η επικράτηση του σταλινισμού στη 
χώρα των Σοβιέτ και τέλος ο Δεύτερος Πα¬ 
γκόσμιος Πόλεμος. 

Στον Τρότσκι ανήκει η τιμή ότι βρέθη¬ 
κε με τις θεωρητικές του αναλύσεις αλλά 
και την πολιτική του δράση συγχρονισμέ¬ 
νος με τις ανάγκες της επαναστατικής τά¬ 
ξης του προλεταριάτου. Ανδρωμένος μέσα 
στη Ρώσικη Σοσιαλδημοκρατία, αναδεί- 
χθηκε πρόεδρος του Σοβιέτ της Αγίας Πε¬ 
τρούπολης στην επανάσταση του 1905. 
Έχοντας αυτή την εμπειρία, συνέλαβε τη 
δυναμική των Σοβιέτ ως οργάνων αυτοορ¬ 
γάνωσης της εργατικής εξουσίας και προέ- 
βλεψε την εξάπλωσή τους στο σύνολο της 
Ρωσίας στο επόμενο επαναστατικό κύμα. 
Διατύπωσε επίσης για πρώτη φορά τη θε¬ 
ωρία της διαρκούς επανάστασης, εκτιμώ¬ 


ντας ότι οποιαδήποτε προοδευτική ιστορι¬ 
κή εξέλιξη στη Ρωσία μπορούσε να πραγ- 
ματωθεί μόνο διαμέσου της δικτατορίας 
του προλεταριάτου. Αργότερα, μετά την 
κινεζική επανάσταση του 1926-27, επέκτει- 
νε την ισχύ της θεωρίας του για όλες τις 
αποικιακές - εξαρτημένες χώρες. Το 1917, 
ως ηγέτης της στρατιωτικής επιτροπής του 
Σοβιέτ της Αγίας Πετρούπολης, οργάνωσε 
την εξέγερση του Οκτώβρη, που έδωσε την 
πλήρη εξουσία στα Σοβιέτ. 

Ο δεύτερος τη τάξει μετά τον Λένιν 
άνδρας στη Σοβιετική Ένωση οργάνωσε 
εκ του μηδενός και διεύθυνε τον Κόκκινο 
Στρατό των 5,5 εκατομμυρίων εργατών και 
αγροτών, που έσωσε τη νεογέννητη επανά¬ 
σταση από τον στρατό των Λευκών και των 
ιμπεριαλιστών συμμάχων τους στον εμφύ¬ 
λιο (1917-1920). Αντιλήφθηκε γρήγορα ότι 
η συγκρότηση ενός επαγγελματικού στρα¬ 
τού δεν αρκούσε για τη νίκη επί των Λευ¬ 
κών. Ο εμφύλιος πόλεμος ήταν ταξικός πό¬ 
λεμος και ως τέτοιος έδινε τη δυνατότητα 
στους επαναστάτες να απογυμνώσουν τον 
αστικό στρατό από τους εργάτες και αγρό¬ 
τες στρατιώτες του, μέσω της επίκλησης 
των ταξικών συμφερόντων τους. Τα παρα¬ 
πάνω συμπεράσματα θα τον καταστήσουν 
τον πρώτο θεωρητικό του εμφύλιου πο¬ 
λέμου και θα φανούν προφητικά και στον 
ισπανικό εμφύλιο (1936-1939). 

Από το τέλος του ρωσικού εμφυλίου 


αρχίζει η πιο σημαντική και δύσκολη περί¬ 
οδος στη ζωή του Τρότσκι. Η σοσιαλιστική 
επανάσταση στη Ρωσία μπορεί να ήταν η 
πρώτη δικαίωση των ιστορικών πόθων του 
εργατικού κινήματος, όμως ένα καρκίνω¬ 
μα αναπτυσσόταν ήδη στο πρώτο εργατικό 
κράτος. Ο σταλινισμός, η απαλλοτρίωση 
δηλαδή της πολιτικής εξουσίας των εργα¬ 
ζομένων από μια προνομιούχο κάστα, έπια- 
σε στον ύπνο την πλειοψηφία των ηγετών 
του μπολσεβίκικου κόμματος, καθώς δεν 
ήταν προετοιμασμένοι θεωρητικά και πο¬ 
λιτικά για ένα τέτοιο φαινόμενο. Το ιστο¬ 
ρικό επίτευγμα του Τρότσκι ήταν ότι σχε¬ 
δόν εν τη γενέσει του ερμήνευσε το σύνθε¬ 
το φαινόμενο της γραφειοκρατικοποίησης 
και ηγήθηκε, διαμέσου της Αριστερής Αντι¬ 
πολίτευσης, του αγώνα εναντίον της. 

Η ήττα της Αριστερής Αντιπολίτευσης 
και η επικράτηση του σταλινισμού σήμανε 
και την εξορία του Τρότσκι. Κυνηγημένος 
από τους σταλινικούς πράκτορες και ανε¬ 
πιθύμητος από τις αστικές κυβερνήσεις, πε- 
ριπλανήθηκε σε αρκετές χώρες, εξορίστηκε 
σε απομονωμένα νησιά και του επιβλήθη¬ 
καν πολλάκις περιορισμοί μετακίνησης και 
έκφρασης. Παρόλες τις δυσκολίες, η συμ¬ 
βολή του στην υπόθεση των εργαζομένων 
στάθηκε εξαιρετική, πρώτον με τις έξοχες 
αναλύσεις του για το φασιστικό φαινόμε¬ 
νο και δεύτερον με την ίδρυση της 4ης Διε¬ 
θνούς το 1938. Κατάφερε να διακρίνει την 


ιδιαιτερότητα του φασισμού και να τον δι¬ 
αχωρίσει από ένα οποιοδήποτε βοναπαρ- 
τιστικό καθεστώς, να τον αντιληφθεί ως 
προϊόν της βαθιάς σήψης των ιμπεριαλι¬ 
στικών κέντρων. Κατέβαλε τεράστια προ¬ 
σπάθεια να διορθώσει την πολιτική του ΚΚ 
Γερμανίας, ώστε να αποφευχθεί η κοσμοϊ- 
στορική καταστροφή της ανόδου του φα¬ 
σισμού στην εξουσία. 

Η παράδοση αμαχητί του ΚΚ Γερμανί¬ 
ας αποτέλεσε ένα ορόσημο στην πολιτική 
σκέψη και πράξη του Τρότσκι. Η 2η Διε¬ 
θνής παρέδωσε το προλεταριάτο στο σφα¬ 
γείο του Πρώτου Παγκόσμιου Πολέμου, εξ 
ου και η χρεοκοπία της. Η 3η Διεθνής, 15 
μόλις χρόνια από την ίδρυσή της, παρέδω¬ 
σε το γερμανικό προλεταριάτο στους φασί¬ 
στες. Δεν έπαιρνε πια διόρθωση, όπως προ¬ 
σπαθούσε τόσα χρόνια ο Τρότσκι μέσα από 
την Αριστερή Αντιπολίτευση. Χρειαζόταν 
μια νέα Διεθνής, η 4η Διεθνής. Το τιτάνιο 
έργο συνέχισης των επαναστατικών παρα¬ 
δόσεων και της μαρξιστικής πολιτικής στο 
μεσονύκτιο του αιώνα ήταν και το Μεγαλύ¬ 
τερο έργο στη ζωή μου’, όπως το χαρακτή¬ 
ρισε και ο ίδιος. 

Δολοφονημένος από σταλινικούς πρά¬ 
κτορες στο Κογιοακάν του Μεξικού τον 
Αύγουστο του 1940, υψώθηκε για τους 
επαναστάτες μαρξιστές σε ένα πρότυπο 
ακλόνητης πίστης στην επαναστατική δυ¬ 
ναμική των εργαζομένων, αδογμάτιστης 
σκέψης, εξέγερσης στην πανταχού παρού¬ 
σα αδικία. 

■ Κωνσταντίνος Σηφάκης 


Τα Ιουλιανά του 1965 

◄ συνέχεια από την προηγούμενη σελίδα 

Ο νέος πρωθυπουργός, πρώην σύμμαχος του ΚΚΕ στο ΕΑΜ και πρώ¬ 
ην συνεργαζόμένος βουλευτής με την ΕΔΑ, έβαλε την αστυνομία να 
χτυπήσει τη διαδήλωση της νεολαίας της 19ης Αυγούστου, ενώ προ¬ 
ηγουμένως είχε ξηλώσει τη διοίκηση της ΓΣΕΕ. 

Η αστυνομική επίθεση προκάλεσε τ’ αντανακλαστικά του κινή¬ 
ματος, που δεν έκανε βήμα πίσω παρά την κούραση και την έλλει¬ 
ψη προοπτικής. Στις 20 Αυγούστου, πάνω από 50.000 διαδηλωτές συ¬ 
γκρούονταν με την αστυνομία ως τις δύο το πρωί της επομένης. Η 
αστυνομία, φοβούμενη να πλησιάσει τους διαδηλωτές, προσπαθού¬ 
σε να τους διαλύσει με δακρυγόνα. Αυτοί οι διαδηλωτές σε αυτοάμυ¬ 
να ήταν οι «προβοκάτορες με κόκκινα μαντίλια», όπως τους χαρακτή¬ 
ριζε η ΕΔΑ. 

Διαδηλώσεις πραγματοποιήθηκαν σ’ όλες τις πόλεις. Στις 24 Αυ¬ 
γούστου, ημέρα που άνοιξε η Βουλή, ο Τσιριμώκος επέβαλλε αστυνο¬ 
μοκρατία στο Σύνταγμα. Οι συγκεντρώσεις γινόντουσαν πλέον στο 
θέατρο Γκλόρια, με την ΕΔΑ να προσπαθεί ν’ αποτρέψει τις διαδη¬ 
λώσεις. Η πίεση όμως ήταν τόσο μεγάλη που και ο Τσιριμώκος έπεσε 
στις 28 Αυγούστου. 

ΕΚ και ΕΔΑ αρνούνταν να θέσουν το ζήτημα των εκλογών, που 
ζητούσε όλη η Ελλάδα, γνωρίζοντας ότι αυτές θα μεταβάλλονταν σε 
δημοψήφισμα κατά της μοναρχίας και του καθεστώτος, με το κίνημα 
να μην σταματά εκεί. Συμμετείχαν (η ΕΚ) στο «συμβούλιο του στέμ¬ 
ματος» (άνευ ουσίας συναντήσεις με το βασιλιά με στόχο την καθυ¬ 
στέρηση και την κούραση των μαζών) ή διαμαρτύρονταν γιατί δεν 
εκλήθησαν (η ΕΔΑ). Ο Παπανδρέου πήρε την πρωτοβουλία να έρ¬ 
θει σε συνεννόηση με τον Κανελλόπουλο της ΕΡΕ για τη διεξαγωγή 
εκλογών υπό μια κυβέρνηση της ΕΡΕ. Οι δύο αστοί πολιτικοί ενώθη¬ 
καν προκειμένου να αποτραπεί μια νέα άνοδος του κινήματος. Τελικά, 
έπειτα από προσπάθειες δύο μηνών, το Παλάτι κατάφερε να σχηματί¬ 
σει κυβέρνηση με τον Στεφανόπουλο στις 24 Σεπτεμβρίου. 

Μια «ισοπαλία» ήταν όμως αδύνατη. Το Παλάτι, οι ιμπεριαλιστές, 
η αστική τάξη και η άκρα δεξιά δεν ήταν διατεθειμένοι να κάνουν 
πίσω. Το ίδιο και το εργατικό και λαϊκό κίνημα, το οποίο όμως δεν διέ¬ 
θετε μια ηγεσία ικανή να το οδηγήσει στη νίκη - το αντίθετο μάλιστα. 
Οι μάζες πάντως δεν ήταν διατεθειμένος να κυβερνιέται όπως παλιά 
και το καθεστώς είχε υποστεί ανεπανόρθωτες ρωγμές. Έτσι άνοιξε ο 
δρόμος για την επιβολή του αντεπαναστατικού σχεδίου της δικτατο¬ 
ρίας (ο βασιλιάς προετοίμαζε τη δική του, αλλά τον πρόλαβαν οι συ¬ 
νταγματάρχες). Πάρα την ήττα που σήμανε η δικτατορία και το «πά¬ 
γωμα» των εξελίξεων, πολλά από τα χαρακτηριστικά των «Ιουλια- 
νών» θα έβρισκαν ξανά τον δρόμο προς την επιφάνεια με την εξέγερ¬ 
ση του Πολυτεχνείου το 1973 και στη συνέχεια με το εργοστασιακό 
κίνημα του 1974-79. 


Δυο νέα βιβλία του Β. Σακκάτου 


Α πό τις εκδόσεις «Δρόμων» κυκλοφόρησαν δυο 
νέα βιβλία του σ. και γνωστού συγγραφέα- 
δημοσιογράφου Β. Σακκάτου. Το πρώτο, με 
τίτλο Οι Παπατζήδες, ασχολείται με το βίο και την πο¬ 
λιτεία της οικογένειας Παπανδρέου (Γεώργιος, Ανδρέ- 
ας και Γιωργάκης) από της εμφάνισής της στην πολιτι¬ 
κή σκηνή. Ο αναγνώστης, μέσα στις 96 σελ. του βιβλί¬ 
ου, μπορεί να βρει πλήθος πολύτιμων στοιχείων για 
τους Παπανδρέου και την καταστροφική τους πολιτι¬ 
κή, που ακολούθησαν στην πολύχρονη παρουσία τους 
στα πολιτικά πράγματα της χώρας μας. Ο Β. Σακκάτος 
δεν διστάζει ν’ αποκαλύψει τα πάντα και να πει την 
αλήθεια, μακριά από σκοπιμότητες ή οποιουσδήποτε 
υπολογισμούς. 

Στο δεύτερο, με τίτλο Ευρωπαϊκή Ενωση, ο Λάκκος 
των Λεόντων, ο Β. Σακκάτος παρουσιάζει το αποκαλυ¬ 
πτικό βιβλίο των Ραυΐ ΑηίΕοηγ ΤαγΙοΓ (Άγγλος), 
ΑίεΕδαηάιπδ ΝίεάζΜεεΕί (Πολωνή), ΜαίΗΗ ΚαίΗ 
(Γερμανός) και Αυ§υδί Κο\να1εζγ1<: (Πολωνός), «Οι 
Ναζιστικές Καταβολές της Ε.Ε. και των Βρυξελών». 
Όπως φαίνεται από τον τίτλο, το βιβλίο καταπιάνεται 
μ’ ένα ειδικό αλλά και ενδιαφέρον θέμα. Το βιβλίο είναι 
μικρό και η παρουσίαση που κάνει ο Β. Σακκάτος, 
όπως και τα δικά του σχόλια, διευκολύνουν τον ανα¬ 
γνώστη να γνωρίσει και απ’ αυτή την πλευρά την Ε.Ε., 
που τόσα δεινά έχει προκαλέσει στους εργαζόμενους. 

Ο σ. Β. Σακκάτος (γεννήθηκε το 1930) από πολύ 
μικρή ηλικία εντάχθηκε στο εργατικό και επαναστατι¬ 
κό κίνημα της χώρας μας αλλά και της Γερμανίας, όπου 
είχε μεταναστεύσει (1960-1992) τα δύσκολα εκείνα 
χρόνια. Εργάστηκε σαν εργάτης-μηχανουργός, υπήρ¬ 
ξε στέλεχος επί 25 χρόνια του μεγάλου γερμανικού 
Συνδικάτου Μετάλλου (ΙΟ ΜΕΤΑΓΓ), ανέπτυξε μεγά¬ 
λη αντιδικτατορική δράση και ταυτόχρονα ασχολήθη¬ 
κε με την άλλη μεγάλη του «αγάπη», τη δημοσιογρα¬ 
φία και τη λογοτεχνία (μέλος της Ένωσης Γερμανών 
Δημοσιογράφων και της Ομοσπονδίας Γερμανών Συγ¬ 
γραφέων και του Συνδικάτου ΜΜΕ, μέλος και τ. μέλος 
του ΔΣ της Εταιρίας Ελλήνων Λογοτεχνών κ.λπ.). 

Σ’ αυτό το μικρό σημείωμα είναι αδύνατο να παρα¬ 
θέσουμε όλο το συγγραφικό έργο του σ. Β. Σακκάτου, 
θα αρκεστούμε μόνο ενδεικτικά και σε έργα του που 
μπορούν σήμερα να βρεθούν: Η δίκη μου με τη Σύνο¬ 


δο για το βιβλίο του Λουνατσάρσκι (εκδόσεις Αλφειός 
1987), Κουβέντες από τη Σκοπιά ενός Μετανάστη (εκ¬ 
δόσεις Τριταία 1978), Στρατιώτης Β’ Κατηγορίας 
(πολλές εκδόσεις, τελευταία από εκδόσεις Δρόμων 
2007), Κουρδιστάν, Το εθνικό ζήτημα των Κούρδων 
(πολλές εκδόσεις, τελευταία από εκδ. Στράβωνας/ 
Εστία 1995), Μεραρχία Άκουι, η σφαγή των Ιταλών 
στην Κεφαλονιά (εκδ. Εστία 2002, εκδόθηκε και στα 
ιταλικά), Ανδρέας Λασκαράτος και Μικελής Αβλίχος. 
Δυο μεγάλοι κεφαλλονίτες σατυρικοί (εκδόσεις Εντός 
2000).Έχει γράψει και δυο θεατρικά έργα, τα οποία δεν 
έχουν εκδοθεί, το ένα μάλιστα, Ο Αλαμάνος (γράφτη¬ 
κε στη Δ. Γερμανία το 1961) έχει τιμηθεί με το Α’ Βρα¬ 
βείο «Μάρκου Αυγέρη» της Εταιρείας Ελλήνων Λογο¬ 
τεχνών για ανέκδοτο θεατρικό έργο, στις 27/01/1997. 

Τέλος, να αναφέρουμε το πολυσέλιδο βιβλίο του 
(336 σελίδες μεγάλου σχήματος) με τίτλο «Παντελής 
Πουλιόπουλος, ο θεμελιωτής του Μαρξισμού στην Ελ¬ 
λάδα. Τα τετράδια της Ακροναυπλίας», όπου ο ανα¬ 
γνώστης θα βρει πολύτιμο υλικό για τον Παντελή 
Πουλιόπουλο, αυτή τη μεγάλη επαναστατική φυσιο¬ 
γνωμία του επαναστατικού μαρξισμού της χώρας μας. 
Το βιβλίο, όπως φαίνεται και από τον τίτλο, δεν περιο¬ 
ρίζεται μόνο στον Π.Π. Υπάρχει αρκετό υλικό από τα 
περίφημα «Τετράδια της Ακροναυπλίας», δηλαδή τις 
σημειώσεις όπου περιέχονται οι συζητήσεις που έγιναν 
στις φυλακές της Ακροναυπλίας από το 1939 μέχρι το 
1942, μεταξύ της Ενιαίας Οργάνωσης Κομμουνιστών 
Διεθνιστών Ελλάδας (ΕΟΚΔΕ, Π. Πουλιόπουλος) και 
της Κομμουνιστικής Διεθνιστικής Ένωσης Ελλάδας 
(ΚΔΕΕ, Α. Στίνας). 

Αίγυππκ 

Η πάλη των μαζών συνεχίζεται 

Ενάντια στο στρατιωτικό πραξικόπημα, για το προχώρημα της επανάστασης 

■ Κώστας Δίκαιος 


Μ ια πραγματική Δι¬ 
αρκής Επανάσταση 
εξελίσσεται στην Αί¬ 
γυπτο από την επα¬ 
νάσταση της 25ης 
Γενάρη 2011, ιδιαίτερα της νεολαίας 
(κίνηση 6ης Απρίλη - επαναστατική 
νεολαία που δεν πρέπει να ταυτίζεται 
με την αιγυπτιακή Αριστερά), που είχε 
ανατρέψει τον δικτάτορα Μουμπάρακ. 

Το καλοκαίρι του 2012, εκλέχτηκε 
πρόεδρος ο Μόρσι των Αδελφών Μου¬ 
σουλμάνων (ΑΜ). Οι ΑΜ (στην πα¬ 
ρανομία από το 1954) έχουν ρίζες στις 
φτωχές λαϊκές τάξεις, με οργανωμένη 
παροχή συσσιτίων, θρησκευτικής εκ¬ 
παίδευσης και ιατρικής βοήθειας. Αυτό 
το κεφάλαιο εξαργύρωσαν, παρότι δεν 
πρωτοστάτησαν στην εξέγερση (μπή¬ 
καν πολύ αργότερα). Πάτησαν στη δι- 
ασπασμένη αντιπολίτευση, στην απει¬ 
ρία των νεολαίων επαναστατών, στην 
έλλειψη μιας στιβαρής ιδεολογικοπο¬ 
λιτικής πλατφόρμας, που θα «έδειχνε» 
προς μια εξουσία βασισμένη στη νεο¬ 
λαία και τους εργαζόμενους. Το πολι- 
τικοστρατιωτικό κατεστημένο πιέστη¬ 
κε από τους ιμπεριαλιστές να τους ανε¬ 
χτεί ως το μικρότερο κακό: δεν αμφι¬ 
σβητούσαν τη νεοφιλελεύθερη πολιτι¬ 
κή, δεν αντιστρατεύονταν ιδιαίτερα το 
Ισραήλ και τις συνθήκες του Καμπ Ντέ- 
ιβιντ (παρά τις σχέσεις τους με τη Χα- 
μάς), ενώ με τη μαζική επιρροή τους 
πιθανόν θα κατάφερναν να περάσουν 
πολιτικές λιτότητας. Πράγματι, οι ΑΜ 
προσπάθησαν να συνενοηθούν με τον 
στρατό ή να επιβάλλουν νομοθετικά 
πραξικοπήματα, όπως στο Σύνταγμα 
που υιοθετήθηκε (φθινόπωρο 2012) και 
εγκρίθηκε και από δημοψήφισμα, δίνο¬ 
ντας υπερεξουσίες στο Μόρσι και επι¬ 
βάλλοντας ένα είδος ισλαμικού κρά¬ 
τους! Το οικονομικό πρόγραμμά τους 
ήταν πλήρως αποτυχημένο και προσέ- 
βλεπε σε δάνειο του ΔΝΤ, συνοδευόμε- 
νο από λιτότητα και ιδιωτικοποιήσεις, 
διαψεύδοντας όλες τις προσδοκίες των 
μαζών. 

Το αποτέλεσμα ήταν νέες διαδηλώ¬ 
σεις, άνοδος του κινήματος, διαμόρφω¬ 
ση πιο σταθερών βάσεων στην κοσμι¬ 
κή αντιπολίτευση και την επαναστατι¬ 
κή νεολαία. Η αντιπολίτευση συσπει¬ 
ρώθηκε στο κίνημα Ταμαρόντ (εξέγερ¬ 
ση), με την επαναστατική νεολαία, το 
συνασπισμό Εθνικό Μέτωπο Σωτηρίας, 


τον κεντροαριστερό Μπαραντέι (εκλε¬ 
κτό των ιμπεριαλιστών), το αριστερό 
νασερικό κόμμα Σαμπάχι - αλλά και 
ανθρώπους του παλιού καθεστώτος, 
που απλώς ήθελαν να επανέλθουν στην 
εξουσία. Αν και δεν συμμετείχε όλη η 
επαναστατική νεολαία και η Αριστερά 
σ’ αυτή την οπορτουνιστική συμμαχία, 
όλοι συμμετείχαν στις κινητοποιήσεις, 
για να επέμβουν στο νέο επαναστατι¬ 
κό κύμα, ν’ αυξήσουν τη μαζική επιρ¬ 
ροή τους, να ισχυροποιήσουν την επα¬ 
ναστατική πτέρυγα. 

Η συλλογή 22 εκ. υπογραφών για 
την απομάκρυνση του Μόρσι πυροδό¬ 
τησε την κίνηση εκατομμυρίων μαζών 
με επίκεντρο πάλι την Ταχρίρ (30 Ιου¬ 
νίου). Η μαζική απογοήτευση από τους 
ΑΜ οδήγησε στην απομόνωσή τους για 
πρώτη φορά (ακόμα και από τους φα¬ 
νατικούς σαλαφιστές ισλαμιστές του 
Αλ Νουρ). Οι συγκρούσεις οπαδών της 
αντιπολίτευσης και του Μόρσι, με νε¬ 
κρούς κι απ’ τις δύο πλευρές, επιθέσεις 
σε γραφεία των ΑΜ ή αντεκδίκησης σε 
εκκλησίες, ένοπλες πολιτοφυλακές αυ¬ 
τοπροστασίας των ΑΜ, μαζί με τη «δια¬ 
κριτική» απουσία της αστυνομίας (υπο¬ 
στήριζε την απομάκρυνση του Μόρσι), 
έδωσαν το πρόσχημα επέμβασης στον 
στρατό, που συνέλαβε το Μόρσι, κρύ- 
βοντάς τον σε μυστική φυλακή. Στις 3 
Ιουλίου, έχουμε νέα επέβαση του στρα¬ 
τού (με τις «ευλογίες» των μαζών υπό 
την καθοδήγηση της αντιπολίτευσης, 
όπου κυριαρχούν οι συντηρητικές δυ¬ 
νάμεις). Στρατός και οικονομική μπουρ¬ 
ζουαζία, οι πραγματικοί εχθροί του κι¬ 
νήματος της 25ης Γενάρη, άδραξαν την 
ευκαιρία. Την επομένη του πραξικοπή¬ 
ματος, ο ισχυρός άνδρας του στρατού 
Αλ Σίσι (διορισμένος από το Μόρσι αρ¬ 
χηγός του στρατού και υπουργός άμυ¬ 
νας) επέβαλε στρατιωτικό νόμο, αν έ¬ 
στειλε το Σύνταγμα του φθινοπώρου 
(δεν το κατήργησε, στοχεύοντας στη 
συνεργασία του Αλ Νουρ ως άλλοθι 
στο πραξικόπημα), διόρισε νέα κυβέρ¬ 
νηση με πολλούς υπουργούς ελεγχόμε¬ 
νους από το κατεστημένο, όρισε νέους 
διοικητές (που κυρίως προέρχονται από 
τον στρατό και την αστυνομία ή ακόμα 
και το καθεστώς Μουμπάρακ), έβαλε 
αντιπρόεδρο-μαϊντανό τον Μπαραντέι 
και άλλους ανερχό μένους «αστέρες» 
του Ταμαρόντ, έκλεισε την τηλεόραση 
των ΑΜ (τα κρατικά τυπογραφεία αρ- 
νήθηκαν να τυ¬ 
πώσουν έντυ¬ 
πά τους) και συ¬ 
νέλαβε τουλά¬ 
χιστον 300 ηγε¬ 
τικά στελέχη 
τους. 

Η άρνη¬ 
ση των ΑΜ να 
υποταχθούν, 
διοργανώνο- 
ντας μαζικές δι- 
αδηλώσεις-συ- 
γκεντρώσεις, 
απορρίπτο- 
ντας τις υπο¬ 


κριτικές προτάσεις «συνεργασίας» του 
νέου δοτού προέδρου Μανσούρ, απο¬ 
κάλυψε το πραξικόπημα. Οι ΑΜ σφά¬ 
χτηκαν ανελέητα έξω από το αρχηγείο 
της Ρεπουμπλικάνικης Φρουράς (υπο¬ 
τιθέμενος χώρος κράτησης του Μόρσι) 
και στις πλατείες Ραμπάα Αλ Ανταου- 
ίγια και Νάχντα, από ένστολους ελεύ¬ 
θερους σκοπευτές, μαχητικά ελικόπτε¬ 
ρα και τεθωρακισμένα της νέας χού¬ 
ντας, με εκατοντάδες νεκρούς, χιλιάδες 
τραυματίες και συλληφθέντες. Υποστη- 
ρικτές του παλιού καθεστώτος παρου¬ 
σιάζουν συνεχώς την 25η Γενάρη 2011 
ως «ραδιουργία των ΑΜ», ενώ ανα¬ 
συγκροτούνται οι διαβόητες επί Μου¬ 
μπάρακ υπηρεσίες ασφαλείας και προ¬ 
παγανδίζεται ο «πόλεμος ενάντια στην 
τρομοκρατία», επιδιώκοντας να χαρα¬ 
κτηριστεί τρομοκρατία κάθε διαμαρ¬ 
τυρία, να υποχρεωθούν οι ΑΜ στη συ¬ 
γκρότηση ένοπλων πολιτοφυλακών, να 
διαιρεθούν και να τρομοκρατηθούν οι 
μάζες, για να δικαιολογηθεί η επιβολή 
δικτατορίας. Το Αλ Νουρ αρνήθηκε να 
μπει στην κυβέρνηση, ακόμα κι ο Μπα- 
ραντέι παραιτήθηκε μετά τις σφαγές 
(το κόμμα του στηρίζει την κυβέρνη¬ 
ση και κατήγγειλε τον ίδιο!) - ωστόσο, 
η αντεπανάσταση βρίσκεται σε πλήρη 
εξέλιξη. Το χτύπημα των απεργών χα- 
λυβουργών στο Σουέζ από τον στρατό, 
οι αθρόες συλλήψεις αγωνιστών και δη¬ 
μοσιογράφων, δείχνουν ότι οι σφαγές 
των ΑΜ ήταν γενικές πρόβες για την 
καταστολή όλου του κινήματος. 

Ο στρατός είχε τη σιωπηλή στήριξη 
των ΗΠΑ (ως μόνο «αντίποινο» ακύ¬ 
ρωσαν κοινά στρατιωτικά γυμνάσια). 
Οι ιμπεριαλιστές χρειάζονται «σταθε¬ 
ροποίηση» της Αιγύπτου, για την υπο¬ 
στήριξη του Ισραήλ (παρά τις υποχω¬ 
ρήσεις, οι ΑΜ παρέμεναν «εχθρικοί», 
ειδικά η μαζική τους βάση) και για να 
επέμβουν σε Τυνησία και Λιβυή. Τον 
Μανσούρ έσπευσε πρώτη να χαιρετί¬ 
σει η Σ. Αραβία, όπου οι ΑΜ είναι εκτός 
νόμου (όπως και σε Ηνωμένα Αραβικά 
Εμιράτα και Ιορδανία). Το πολιτικό βά¬ 
ρος των ΑΜ ανέβαινε μετά την εκλογή 
Μόρσι (συνεργασία του με την Τουρ¬ 
κία, ΑΜ στη Συρία που μάχονται ενά¬ 
ντια στον Ασαντ, υποστήριξη των ΑΜ 
από το Κατάρ), απειλώντας τα αντιδρα¬ 
στικά καθεστώτα αυτών των χωρών. 

Η άρνηση των ιμπεριαλιστών να 
ενισχύσουν τους ένοπλους ισλαμιστές 
στη Συρία, η ανάγκη ν’ ανακοπεί η Αρα¬ 
βική Άνοιξη και ενδεχομένως η ανα¬ 
τροπή των μοναρχιών σε αραβική χερ¬ 
σόνησο και Ιορδανία, η αλλαγή φρου¬ 
ράς στο Κατάρ (διαδοχή του σεΐχη απ’ 
τον γιο του), οδήγησαν στην απομόνω¬ 
ση του Μόρσι. Οι πετρελαιοπαραγωγές 
αραβικές χώρες έσπευσαν αμέσως μετά 
το πραξικόπημα να στηρίξουν την κα- 
ταρρέουσα αιγυπτιακή οικονομία με δις 
δολάρια και φυσικό αέριο, για να δια¬ 
τηρηθεί το στάτους κβο, η κυριαρχία 
των αρχουσών τάξεων και οικογενειών 
τους. Μόνο Τουρκία και Τυνησία στήρι¬ 
ξαν τον Μόρσι. 

Όμως, το πραξικόπημα μπορεί ν’ 


αυξήσει τους φανατικούς μουσουλμά¬ 
νους που δρουν στη χερσόνησο του 
Σινά, απειλώντας Αίγυπτο και Ισρα¬ 
ήλ (γίνονται συγκρούσεις και επιθέ¬ 
σεις σε αστυνομικά τμήματα, με πολ¬ 
λούς νεκρούς). Δεύτερο, η «σταθερο¬ 
ποίηση» είναι εξαιρετικά αμφίβολη. 
Πολύ δύσκολα ο στρατός θα κυριαρχή¬ 
σει στις επαναστάτημένες μάζες χωρίς 
εκτεταμένες σφαγές. Μια μακρόχρο¬ 
νη χαώδης κατάσταση είναι το πιθανό¬ 
τερο (όπως σε Αφγανιστάν, Λιβυή, Συ¬ 
ρία). Τρίτο, άλλες δυνάμεις τείνουν να 
υφαρπάξουν την επιρροή των ιμπερι¬ 
αλιστών. Οι Σ. Αραβία, ΗΑΕ, Κουβέ¬ 
ιτ έχουν δώσει βοήθεια πολλών δις, δε¬ 
καπλάσια από τους αμερικάνους, για ν’ 
αποφευχθεί η προσφυγή στο ΔΝΤ και η 
εξάρτηση απ’ τους Δυτικούς, ενώ η Ρω¬ 
σία σκέφτεται ότι μπορεί να γίνει ξανά 
εταίρος της Αιγύπτου. 

Το πραξικόπημα στοχεύει πάνω 
απ’ όλα ν’ ανακόψει την πολιτικοποίη¬ 
ση και ριζοσπαστικοποίηση των εργα¬ 
τικών και λαϊκών μαζών, τη δημιουρ¬ 
γία οργανώσεων του εργατικού κινή¬ 
ματος, το αυξανόμενο κύμα εργατικών 
αγώνων και βάρος της εργατικής τά¬ 
ξης στο γενικότερο κίνημα, τη διαρκή 
ενίσχυση της Αριστερός. Η κατάσταση 
σήμερα είναι πράγματι χειρότερη απ’ 
ό,τι το Γενάρη του 2011, όταν άρχουσα 
τάξη και στρατός βρίσκονταν σε σύγχυ¬ 
ση, το κράτος και οι μηχανισμοί του σε 
αδυναμία. Η παρουσίαση από την αντι¬ 
δραστική αντιπολίτευση των ΑΜ ως 
μοναδικού εχθρού του κινήματος, η ευ¬ 
θυγράμμισή της με τον στρατό, διαίρε¬ 
σε το λαό. Μ’ αυτή την έννοια, περιόρι¬ 
σε τις δυνατότητες του νέου επαναστα¬ 
τικού κύματος. 

Όμως η άρχουσα τάξη δεν έχει ξε- 
περάσει την κρίση. Είναι λάθος να ει¬ 
πωθεί ότι έχει παλινορθωθεί το παλιό 
καθεστώς, σ’ ένα παιχνίδι όπου οι μά¬ 
ζες απλά πήραν μέρος. Το νέο καθε¬ 
στώς θα εκτεθεί από την αδυναμία να 
δώσει λύσεις στα προβλήματα και αιτή¬ 
ματα των μαζών, η άγρια καταστολή θα 
ξεκαθαρίσει σ’ αυτές το ρόλο στρατού 
και αντιπολίτευσης. Δεκάδες χιλιάδες 
επαναστάτημένοι νέοι παλεύουν ήδη 
ενάντια στο στρατιωτικό νόμο. Επι¬ 
μένουν στις επαναστατικές αρχές, τα¬ 
λανίζονται από λιγότερες αντιφάσεις, 
έχουν απομυθοποιήσει τους κρατικούς 
θεσμούς, ιδιαίτερα τον στρατό (αμέσως 
μετά την πτώση Μουμπάρακ, αυτά πε¬ 
ριορίζονταν μόνο σε μικρό αριθμό αγω¬ 
νιστών). Μπορούν να βρουν ελκυστι¬ 
κές τις επαναστατικές θέσεις του σοσι¬ 
αλισμού, ιδιαίτερα στο φως της συνολι¬ 
κής αποτυχίας των δυνάμεων που τά¬ 
χτηκαν με τον στρατό. Η Διαρκής Επα¬ 
νάσταση στην Αίγυπτο θα βρει τον τρό¬ 
πο να νικήσει. Χρειάζεται όμως να συ¬ 
γκροτηθεί ένα Επαναστατικό Μέτωπο 
από δυνάμεις που δεν θα σαλιαρίζουν 
με το πολιτικοστρατιωτικό κατεστημέ¬ 
νο ή με τους Ισλαμιστές εναντίον του 
κοσμικού κράτος, αλλά θα υιοθετούν 
ένα πρόγραμμα στην κατεύθυνση της 
σοσιαλιστικής επανάστασης. 




























